
lOANNI  VAHLENO 


Sacrum. 


Inter  poetas  Latinos  si  quis  alius,  sublimis  qualem  Ovidius  prae- 
dicat  Lucretius  cura  nostra  dignus  videtur,  non  solum  propter  argu- 
menti  proprietatem  et  difficultatem  sententiarumque  subtilitatem  et 
perspicuitatem  sed  etiam  ob  eximiam  diligentiam  artemque  in  versibus 
formandis  et  ob  sermonis  integritatem  ubertatemque  ornatam. 

Neque  enim  ut  rivus  tenuis  sed  largis  undis  fluit  oratio.  Quin 
etiam  saepe  superfluit  et  totis  sententiis  et  singulis  verbis  abunde  po- 
sitis,  et  hac  in  re  maxime  cernitur  verborum  luxuries  quod  poeta  pro 
simplici  voce,  qua  sententiam  apte  poterat  efferre,  duabus  aut  pluri- 
bus  tam  saepe  utitur,  ut  illud  paene  consuetudinis  eius  fuisse  dici 
possit,  sive  eas  particulis  inter  se  coniunxit  sive  nuUa  coniunctione 
composuit  sive  adiectivi  aut  genetivi  forma  nomini  apposuit  sive  eas 
verbo  abunde  adiecit.  Haec  ab  editoribus  passim  adnotata  coUigere 
ita  ut  uno  quasi  conspectu  qualia  essent  et  quantum  hic  usus  pateret 
perspici  posset,  mihi  non  ineptum  esse  videbatur  et  fortasse  non  so- 
lum  huius  poetae  studio  utile  sed  etiam  ad  ea  quae  apud  ceteros 
scriptores  similiter  posita  inveniuntur  iudicanda  non  prorsus  alienum. 
Nam  primum  cavendum  est  ne  omnia,  in  quibus  nos  nunc  offendi- 
mus,  etiam  veteribus  displicuisse  opinemur,  deinde  autem  Lucretius 
quamquam  opus  imperfectum  reliquit  et  nonnullae  partes  ita  compa- 
ratae  sunt,  ut  sine  dubio,  si  carmina  edere  ipsi  licuisset,  aliter  for- 
maturus  fuerit,  tamen  in  ipsa  verborum  compositione  ita  elaborasse 
videtur,  ut  aequum  sit  iudicare,  in  eis  quae  habemus  poetam  fere 
praestitisse  quod  praestare  et  voluerit  et  potuerit.  Itaque  non  satis 
est  legere  et  colligere  sed  etiam  ponderare  et  examinare,  nonne  ea 
ex  linguae  latinae  ingenio  aut  ex  studio  poetae  saepe  orta  sint,  quae 
nobis  fortasse  laxioris  et  profusioris  orationis  signa  videri  possint. 
Hanc  rationem  secutus  omnia  uberioris  illius  quod  supra  adumbravi 
dicendi  generis  exempla  colligere  et  certis  generibus  disponere  cona- 
bor  atque  in  unoquoque  genere  illustrando  suo  loco  etiam  quae  sit 
eius  natura  atque  proprietas  breviter  exponam. 


PARS   PEIOR. 


CAPUT  PRIMUM. 

Ac  primum  quidem  copulationem  verborum  bimembrem,  quam 
dico,  tractare  incipiam,  qua  binae  voces,  sive  verba  sunt  sive  nomina 
sive  adiectiva  sive  adverbia,  coniunctionibus  copulativis  aut  disiuncti- 
vis  coagmentantur,  quamquara  alterutram  poni  ad  sententiam  satis 
erat.  Atque  hae  voces,  si  diligentius  consideramus,  tales  sunt,  ut 
aut  diversis  vocabulis  eadem  sententia  efFeratur  aut  ut  alterius  notio 
definitior  alterius  significatione  latiore  contineatur,  deinde  ut  utraque 
proprie  aut  altera  translatione  altera  propriis  verbis  sententiam  ex- 
primat.  Quae  quamquam  inter  se  quam  maxime  potero  distinebo, 
tamen  melius  videtur,  non  hanc  viam  in  digerenda  materia  ingredi 
sed  ita  potius  rem  instituere,  ut  quales  sint  rationes  poeticae,  quibus 
hic  usus  nitatur,  appareat.  Qua  in  re  permultum  valuisse  mihi  vide- 
tur  consilium  poetae  simili  quodam  verborum  sonitu,  sive  singulis 
literis  sive  totis  syllabis  continetur,  orationis  cursum  variandi  ac 
distinguendi,  quod  antiquissimis  Latinorum  poetis  satis  gratum  maxime 
Lucretio  videtur  placuisse,  qui  ubicunque  licebat  talibus  verbis  con- 
iunctis  carmina  sua  ornare  studuit;  neque  igitur  mirum  erit,  si  etiam 
magna  pars  verborum,  quae  synonyma  poeta  composuit,  hoc  studium 
luculentissime  demonstrabunt.  Quae  ita  enumerabo,  ut  in  primis 
quidem  variis  illius  alliterationis,  quam  breviter  dicam,  formis  ex- 
pressis  ea  tamen,  quae  sententia  aut  grammatica  ratione  apte  inter 
se  comparari  possint,  comprehendam. 

Atque  ut  a  verbis  incipiam,  primum  aflferam  exemplum  illud 
adiutamur  —  atque  alimur  nos  Certis  ab  rebus  (I  812/13  in  editione 
Bernaysii,  quam  semper  sequar  in  enumerando),  idem  fere  atque: 
augemur  et  alimur  (cf.  auctus  adiutusque  apud  Cornel.  Nepot.  in 
Phoc.  2,  3),  quae  quidem  verba  Lucretius  saepius  ac  plerumque  hoc 
ordine  coniungit:  I  859  praeterea  quoniam  cibus  auget  corpus  alitque, 
V  322  nam  quodcumque  alias  ex  se  res  auget  alitque,  VI  946/47  didi- 


tur  in  venas  cibus  omnis,  auget  alitque  Corporis  —  partis  unguicu- 
losque,  eademque  sententia  auctare  et  alere:  I  56  unde  omnis  natura 
creet  res,  auctet  alatque,  bis  tantum  inverso  ordine  alit  atque  auget 
I  229  unde  alit  atque  auget  (tellus  animalia)  generatim  pahula  prae- 
bens  et  V  220  (feras  natura)  cur  alit  atque  auget,  simili  orationis  et 
ubertate  et  effectu  illa  coniuncta  atque  nos  dicimus  „nahren  und 
mehren".  Sic  etiam  Cicero  Laelium  de  studiis  suis  loquentem  facit, 
quae  cogitatione  et  memoria  Scipionis  mortui  alantur  et  augeantur. 
(de  amic.  §  104.)  —  Eadem  deinde  est  causa  I  641  omnia  enim 
stolidi  magis  admirantur  amantque  in  verbis  admirari  et  amare  con- 
iunctis,  quorum  sententia  neque  hic  valde  differt  neque  Horati  loco  a 
Munrone  apte  allato :  epist.  II.  2,  58  denique  non  omnes  eadem  miran- 
tur  amantque,  neque  item,  opinor,  dicendi  abundantia  et  soni  simili- 
tudo  petita  legentem  fugere  potest  his  locis :  III  355  ipsa  palam  quod 
res  dedit  ac  docuit  nos,  V  1108  pecus  atque  agros  divisere  atque 
dedere,  deinde  IV  422/23  et  quocumque  oculos  traiecimus,  omnia  ferri 
Et  fluere  adsimili  nobis  ratione  videntur,  quocum  apte  conferes 
VI  931/32  usque  adeo  omnibus  ab  rebus  res  quaeque  fluenter  Fertur 
et  Quintiliani  libr.  IX.  4,  112  (ed.  Halm)  totus  vero  hic  locus  non  ideo 
tractatur  a  nobis,  ut  oratio,  quae  ferri  debet  ac  fluere,  dimetiendis 
pedibus  ac  perpendendis  syllahis  consenescat;  tum  affero  IV  883/84 
ergo  animus  cum  sese  ita  commovet,  ut  velit  ire  Inque  gredi,  I  375 
sic  alias  quoque  res  inter  se  posse  moveri  Et  mutare  locum,  V  314 
nec  validas  aevi  vires  perferre  patique,  quod  occurrit  etiam  apud 
alios  poetas,  velut  in  Terenti  Andria  I.  1,  35  facile  omnes  perferre 
ac  pati,  bis  apud  Horatium  in  epistolis  I.  15,  17  et  I.  16,  74,  apud 
Martialem  VII.  39,  3,  neque  hoc  et  par  illud  ferre  ac  pati,  quod  apud 
ipsum  Lucretium  extat  11  291,  a  prosae  orationis  scriptorum  usu 
alienum  est.  Munro  affert  Livi  librum  X.  11,  12  atque  e  Cicerone 
hoc  et  similia  Doederleinius  in  libro  de  verbis  Latinorum  synonymis, 
vol.  IV  pag.  261.  Praeterea  et  alliterationis  et  eiusdem  rei  bis  verbis 
expressae  exempla  sunt:  II  934  huic  satis  illud  erit  planum  facere 
atque  probare  et  IV  964  pugnare  ac  proelia  obire,  idemque  apparet 
in  verbis  V  1410/11  nam  quod  adest  praesto,  nisi  quid  cognovimus 
ante  Suavius,  in  primis  placet  et  pollere  videtur,  in  quo  conexu 
placet  et  pollet  quid  differunt?  et  V  898/99  denique  flamma  quidem 
cum  corpora  fulva  leonum  Tam  soleat  torrere  atque  urere  (quam 
cetera  animalia),  ubi  torrendi  verbum  ad  sententiam  inane  r  litera 
cumulata  tamen  orationis  cuidam  lepori  servit. 

Sed  maxime  verba  synonyma  ita  coniuncta  invenimus,  ut  bis 

eadem  praepositione  poeta  ntatur,  qnod  Lacbmannus  in  commentarii 
pagina  73   nt    antiquae   elegantiae   signum   commnne  recte  notatum 
nonnullis  exemplis  e  Lucretio  petitis  demonstravit,  quae  scilicet  cen- 
tum   aliis  possunt   augeri.     Atque  e  verborum    quidem  eandem  rem 
significantium  numero  haec  possunt  proferri:    V  164  cetera  de  genere 
hoc    adfingere   et   addere    eodemque    modo  Caesar  scripsit   in    bello 
Gallico  VII  1   addunt  ipsi  et  affingunt  rumoribus  Galli,  deinde  II  154 
(corpuscula)  compleaia  meant  inter  se  conque  globata,  VI  456  (nubes) 
comprendunt  (id  est  coniungunt)  inter  se  conque  gregantur,  VI  211/12 
ventus  (nubes)   contrusit  in  unum  Compressitque  locum,  III  1085/86 
(nil)  demimus  —  nec  delibare  valemus,  tum  VI  886  exspirare  foras 
exireque  in  auras  et  transitiva   exspirandi  notione   etiam   elegantius 
VI  816/17  hos  —  tellus  —  exaestuat  aestus  (cf.  II  1137)  Expiratque 
foras   in  apertum  promptaque  caeli,   quamquam   hic   quidem  nil  im- 
pedit,  quominus  ultiraa  ad  verbum  exspirandi  solum  referamus,  prae- 
terea  II  200  (ut  tigna  ex   aqua)  foras  emergant  exiliantque,   quibus 
in    praecedenti   versu    item    synonyma   respondent   verba  revomit  — 
atque  remittit  aequali  orationis  conformatione  eleganti   sane  et  medi- 
tata,    cui    quidem    artis    rhetoricae    generi    saepius   apud  Lucretium 
occurremus;    nec    dissimilis    res    est  in    versu    II  784    praeterea  nil 
officiunt  obstantque  figurae,    quibuscum   conveniunt  duobus   versibus 
post  aeque  illa  coniuncta  at  varii  rerum  inpediunt  prohibentque  co- 
lores;  horum  verborum  par  prius  consociatum   videmus  etiam  I  337 
namque  officium   quod  corporis   extat,    Officere    atque   obstare,    ubi 
poeta  simul  lepide   verbis   officium    et  officere   ludit,    item    fere    ac 
Cicero,    qui  in  orat.  pro  S.  Roscio   par.  112  apte  a  Munrone  allata 
haec   dicit  cur   —   meis   commodis   officio  simulato   officis  et  obstasf 
idemque  in  eiusdem  orationis  paragrapho  sexta  iterum  verba  obstare 
et  officere  ut  synonyma  copulavit,  quibus  denique,  si  placet,  addas 
e  Livio  II.  2,  6    id  officere,    id  obstare  libertati.      Ceterum   talibus 
verbis    quae    moram    et   impedimentum    indicant   coniunctis    saepius 
occurrimus,   nec  solum  iis  in  quibus  sonitus  est  similitudo,  velut  in 
Lucreti  libro  V  716  occursans  officiensque  et  apud  Ciceronem  occur- 
rere  atque  obsistere  (in  orat.  in  Catilinam  III.  7,  17),  repugnare  et 
resistere  (in  or.  pro  Rabirio  5,  15),   sed  etiam  talibus   adversari  et 
repugnare  (de  oftic.  I.  31,  110),  repugnari  obsistique  (de  fin.  IV.  7,  17), 
neque  dubito  apud  Lucretium   ipsum   in   versu  I  977    pro  codicum 
lectione  probeat  efficiatque  a  Lachmanno   et  Bernaysio  maiore  quam 
opus    erat    pietate  conservata  probare   quod  Gryphius  et  Lambinus 
coniecerunt  probeat  officiatque,   ex   constanti   huius   poetae  usu,    ut 


recte  ait  Munro,  qui  monet  etiam  paulo  ante  (in  v.  973)  poetam 
dicere  prohibere  —  obatareque,  cf.  IV  1261  prohibet  —  atque  re- 
pugnat,  eodemque  dicendi  genere  bis  coniuncta  videmus  contra  pugnare 
et  obstare  II  280  et  II  794;  nam  in  versu  780  libri  I  verba  contra 
pugnet  et  obstet  separanda  videntur  ita  ut  contra  pugnet  ad  prae- 
cedentia  pertineat,  versus  autem  qui  sequitur  ab  obstandi  voce  sola 
dependeat.  Item  non  plane  certum  mihi  est,  utrum  verbis  versuum 
867/68  libri  alterius  commate  post  refutant  omisso  una  formetur 
enuntiatio,  in  qua  refutant  nec  contra  pugnant  eadem  fere  sententia 
copulentur,  an  commate  posito  duo  babeamus  eiusdem  fere  argumenti 
enuntiata.  Nam  ne  hoc  quidera  a  poetae  elocutione  alienum  est,  qui 
saepius  etiam  simplicis  et  plani  argumenti  sententias  bis  variatas 
exprimit;  conferas  quaeso  I  705/6,  II  581/82,  II  886/87,  III  524/25, 
IV  775/76,  IV  820/21.  —  Porro  extant  praepositionis  repetitae 
exempla  III  961  increpet  inciletque  (vide  Lucili  v.  876  ed.  Lachm. 
incilans  nos  laedis  e  Nonio  petitum,  qui  dicit:  incilare  est  increpare 
vel  inprobare),  IV  1141  implicitus  —  inque  peditus,  VI  1025  pro- 
vehat  atque  propellat,  II  1138  suboriri  ac  suppeditare,  denique  VI  543 
his  —  rebus  subiunctis  suppositisque,  quibus  ea  adiungo  ubi  syllabae 
dis ,  re,  se  praepositae  repetuntur:  II  953  discutere  ac  dissohere  cf. 
I  559  disturbans  dissoluensque ,  I  651  disiectis  disque  supatis, 
III  636/37  (anima)  dispertita  —  et  discissa  —  dissicietur  quibuscum 
utiliter  comparabis  Caesaris  verba  in  bello  Gallico  V  58  dispersi  ac 
dissipati  discedunt,  item  V  360  discedere  dissoluique ;  nam  discedere 
est  in  partes  suas  discedere  vel  dissolvi  ut  in  Hbri  III  versu  400 
(anima)  discedit  in  auras,  435—  38  diffluere  —  discedere  —  diffundi  — 
dissolvi  quae  omnia  idem  fere  significant,  II  833  (priusquam  parti- 
culae)  discedant  ad  semina  rerum;  restat  VI  215/6  ventus  —  (nubes) 
diducit  —  Dissoluitque.  Syllaba  re  deinde  repetitur  IV  320/21  in 
verbis  referri  Ac  resilire,  syllaba  se  denique  I  452  seiungi  seque 
gregari,  II  648  semota  —  seiunctaque  longe,  item  II  473  secernendi 
seorsumque  videndi,  quamquam  de  hoc  loco  viri  docti  non  consen- 
tiunt.  Cum  enim  versus  474  —  77  in  eo  quo  in  libris  scriptis 
continentur  conexu  Lachmanno  non  ferendi  viderentur,  vir  doctissi- 
mus  versum  linquit  enim  etqs.  a  versu  477  segregaverat ,  qua  in  re 
Bernaysius  eum  secutus  est.  Sed  iam  in  illo  quem  Lachmannus  con- 
stituit  ordine  mea  quidem  sententia  de  primordiis  asperis,  quae  antea 
facile  intellegebantur,  difficilius  cogitatur,  nisi  forte  interpretaris: 
quaecunque  aspera  sunt.  Hoc  autem  concedendum  est,  duobus  illis 
versibus  ad  unam  sententiam  coniunctis  verba  quo  m^gis  possint  sic 

recte  tradita  esse  non  posse.  Quae  cum  de  consilio  quodam  acci- 
pienda  esse  Lachmannus  recte  dixisset,  id  quoque  viderat,  de  con- 
silio,  quo  umor  percolatus  primordia  aspera  relinquat,  non  posse  nisi 
absurde  cogitari.  Tamen  ne  ea  quidem  quam  Lachmannus  effecit 
sententia  satis  placet,  quia  versu  477  non  tam  consilium  eorum  qui 
umorem  per  terram  percolant  quam  causam  expressam  exspectamus, 
cur  aspera  primordia  a  levibus  segregentur.  Itaque  aut  cum  Marullo 
quod  magis  possunt  aut  cum  Munrone  quom  magis  possint  legendum 
videtur,  nisi  Lambini  coniecturam  quo  magis  possunt  accipere  malis; 
idem  enim  dicendi  genus  extat  etiam  in  versu  226  quo  citius  feruntur, 
h.  e.  pro  maiore  qua  feruntur  celeritate  (quamquam  hic,  nisi  omnia 
me  fallunt,  rectius  e  sententia  adversarii  coniunctivus  scribitur,  qui 
in  versu  477  locum  habet  scilicet  nuUum),  et  conferre  iuvabit  etiam 
v.  V  1286  et  Ciceronem  in  or.  pro  Quinctio  I  4  quo  minus  ingenio 
possum,  subsidio  mihi  diligentiam  comparavi,  —  Sed  hoc  iam  con- 
stituto  deest  tamen  vinculum,  quo  versus  475/76  umor  dulcis  etqs. 
cum  praecedentibus  iugentur,  quod  ego  neque  Munronem  repperisse 
existimo,  qui  semicolo  post  secernendi  verbum  posito  distrahit  quae 
cohaerent  manifeste  et  poetae  sententiam  non  eleganti  dicendi  genere 
et  implicito  explicat;  multoque  minus  Bockemuellerum  coniectura  sua 
seorsumque  videndust  Lucretio  satisfecisse  puto,  qui  legisse  debebat 
quod  de  tali  contractione  Lachmannus  dicit  in  commentarii  pag.  122. — 
Mihi  quidem,  cum  verba  quae  extant  per  se  simplicia  et  plana  vix 
apte  mutari  possint,  versus  post  v.  473  videtur  excidisse,  quo  conexus 
interruptus  restitnatur,  quod  emendationis  genus  iam  a  Lachmanno 
nonnullis  locis  bene  adhibitum  fortasse  etiam  hic  nobis  veram  viam 
monstrabit.  Faciamus  enim  poetam  sic  fere  scripsisse:  nam  fieri 
solet  e  Neptuni  corpore  amaro  Umor  dulcis  etqs.,  iam  non  solum 
sententia  plana  exsistit  sed  etiam  illud  idem,  antea  ad  umorem 
dulcem  relatum,  aptius  ad  Neptuni  corpus  amarum  —  sive  aliud 
quid  melius  tingas  —  referemus;  neque  enim  umor  dulcis  percolatur 
sed  aqua  maris  salsa. 

Illi  alliterationi  et  proximum  est  et  quodammodo  contrarium 
homoeoteleuton,  quod  non  in  initio  vocum  appareat  sed  in  simili 
verborum  exitu  consistat.  Illius  cum  ne  apud  Lucretium  quidem 
exempla  desint,  —  memoro  maxime  notabile  illud  ire  et  abire  in 
v.  II  962  —  e  verbis  synonymis  ita  copulatis  haec  pauca  poterunt 
afferri:  III  724  quaerendum  —  et  in  discrimen  agendum,  VI  1051 
offensare  —  pulsareque ,  denique  V  535  evanescere  paulatim  et  de- 
crescere,   ubi   infinitivo  decrescere,   qui  ante  evanescendi  verbum  me- 


liorem  obtineret  locum,  postposito  facile  careamus.  Sed  videtur  illud 
vOTigov  jiQoxiQov,  qnod  dicitur,  exemplum  manifestum,  quae  dicendi 
figura  iam  ab  Homeri  temporibus  Graecis  et  Latinis  nota  (cf.  Eustatb. 
p.  97/98  Ameis.  ad  Odyss.  6  476  et  Ciceronis  verba  in  epistola  ad 
Atticum  16  libri  I  respondebo  tibi  vctsqov  tiqotsqov,  'Ofi^Qtxdig) 
aliis  quoque  exemplis  Lucretianis  probatur;  vide  III  526  in  pedibus 
primum  digitos  livescere  et  unguia,  IV  1 04  assiduo  crebroque  repuhu, 
III  557  valent  vitaque  fruuntur  cf.  V  958  sponte  sua  sibi  quisque 
valere  et  vivere  doctus,  III  795  durare  genique,  VI  527  cetera  quae 
seorsum  crescunt  seorsumque  creantur,  fortasse  etiam  IV  1032  namque 
alias  aliud  res  commovet  atque  lacessit;  nam  lacessit  est  sollicitat 
(v.  1030),  irritatio  autem  motum  praecedit.  Neque  hic  usus  a  prosae 
scriptorum  elocutione  abhorret;  cf.  Caes.  b.  civ.  III.  1,  3  hoc  ad 
timorem  —  tollendum  minuendumque  —  esse  aptissimum  existimavit, 
Cicer.  or.  in  Catil.  IV.  10,  21  Rannibal  in  Africam  redire  atque 
Italia  decedere  coactus  est  et  paulo  antea  par.  20  me  meorum  fac- 
torum  atque  consiliorum  numquam  paenitebit.  — 

Sed  cum  his  locis,  ubi  poeta  idem  duobus  verbis  bis  significare 
maluit  quam  simplieiter  rem  efferre,  sonitus  similitudinem  primo  ac 
potissimo  loco  collocaverim,  tamen  quamvis  poeta  indulserit  aurium 
oblectationi  is  videri  nolo,  qui  illum  ornatus  unius  gratia  haec  omnia 
posuisse  putem.  Hoc  enim  levis  esset  iudicii  in  poeta  aptae  elocu- 
tionis  studioso  ac  diligenti,  quem  non  solum  orationis  venustatis  sed 
etiam  sententiae  utilitatis  rationem  habuisse  putare  fas  est.  Quam- 
quam  in  ea  quoque  re  cauti  iudicii  fines  ne  transeamus  cavendum 
est,  neve,  ut  ab  inani  verborum  cumulatione  scriptorem  defendamus, 
illum  bis  idem  dicendo  ubique,  alio  atque  alio  verbo  posito,  propriae 
sententiae  vim  quasi  duplicare  studuisse  opinemur.  Hoc  quidem  con- 
cedendum  est,  linguae  Latinae  scriptores  saepe  verborum  cognomina- 
torum  copulatione  fortiorem  sententiam  efficere  et  vim  verbi  augere, 
ubi  nos,  quibus  talem  eiusdem  notionis  repetitionem  imitari  molestum 
ac  frigidum  videretur,  aliis  rem  exaggerandi  artibus,  maxime  adver- 
biis  appositis,  uti  solemus  atque  interdum  ipso  vocis  sono  sententiae 
vim  indicamus.  Nec  difficile  est,  ex  eis  ipsis  quae  e  Lucretio  attuli 
exemplis  invenire  quae  talem  rationem  luculenter  ostendunt.  An  non 
in  versu  III  961  iure  ut  opinor  agat,  iure  increpet  inciletque  ut  ite- 
ratione  vocis  iure  poetae  iustam  indignationem  sic  duplici  vituperandi 
verbo  vehementem  naturae  ardorem  et  iram  optime  depingi  sen- 
timus?  Item  quam  validis  Veneris  nodis  amans  teneatur  nonne  lepide 
videtur  significari,    cum  poeta  eum  duobus  verbis  implicitum  inque 


8 

peditum  dicat  (IV  1141)?  Quis  deinde  quod  natura  deorum  semota 
ah  nostris  rebus  seiunctaque  longe  describitur  (II  648,  quo  cum 
exemplo  componas  v.  IV  810  semotum  —  longeque  remotum)  verborum 
copia  non  audit  graviter  efferri  firmum  mentis  ac  stabilitum  poetae 
illius  iudicium,  cui  deos  nostram  salutem  omnino  nil  curare  persuasum 
erat?  Atque  idem  Lucretius  ubi  de  vento,  qui  nubes  in  unum  locum 
arte  comprimit,  his  verbis  utitur  (VI  211/12):  hasce  igitur  cum  ventus 
agens  contrusit  in  unum  Compressitque  locum  cogens,  nonne  ver- 
borum  varietate  vim  venti  egregie  illustravit?  Similiter  quod  sim- 
plicius  enuntiare  poterat:  cum  vi  dissolvere,  id  duobus  verbis  ex- 
primere  maluit  disturhans  dissoluensque  (I  559)  et  discutere  ac 
dissohere  (II  953).  Neque  eandem  sententiae  vim  non  agnoscemus 
talibus  locis  II  784  nil  officiunt  obstantque  figurae,  h.  e.  prorsus  non 
impediunt,  et  786  at  varii  rerum  inpediunt  prohihentque  colores.  — 
Atque  his  locis,  in  quibus  omnibus  sonitus  similitudine  effectus  etiam 
augetur  et  sententiae  gravitas  cum  suavitate  dicendi  belle  se  coniungit, 
accedunt  alii,  ubi  talis  orationis  ornatus  desideratur.  Neque  enim 
in  V.  II  275  infinitivus  ire  fortiori  rapiendi  verbo  inaniter  additur 
neque  postea  in  verbis  versus  280  contra  pugnare  obstareque  altera 
vox  supplendi  numeri  causa  inculcatur,  sed  cum  magnis  alterius 
viribus  coactos  nos  procedere  poeta  dicat,  vim  qua  praecipites  rapimur 
(ita  ipse  paulo  post  loquitur  in  vs.  278/79)  atque  vigorem  animi, 
qui  huic  necessitati  externae  fortiter  resistit,  graviter  significat. 
Quaesita  deinde  videtur  haec  quoque  verborum  repetitio  in  v.  IV  916 
dissolvuntur  enim  tum  demum  membra  fiuuntque,  ubi  eandem  rem 
bis  exprimit  poeta;  depingitur  enim  apte  omnium  membrorum  summa 
in  somno  solutio.  Sic  Quintilianus  de  pueris  solutis  ac  fluentibus 
loquitur  (I.  2,  8),  h.  e.  de  enervatis  atque  languentibus.  Item  illud 
de  asperis  primordiis  in  v.  IV  623  cum  gravi  quadam  verborum 
copia  dicitur,  quorum  tactum  linguae  foedum  duplici  significatione 
poeta  declarat,  cum  ea  sensum  pungere  et  lacerare  (id  est  'empfindlich 
verletzen')  dicit  illis  opposita,  quae  suavia  suaviter  attingunt  et  sua- 
viter  omnia  tractant  etqs  (v.  621). 

Neque  in  v.  IV  783  frustra  posita  esse  illa  omnia  suh  verhone 
creat  natura  paratque  sed  celeritatem  creandi  esse  in  verbis  copulatis 
expressam,  nemo  est  quin  videat,  et  similis  est  causa  in  his  procul- 
care  ac  ludibrio  —  hahere  (V  1233),  in  quibus  duplici  imagine  latet 
fortunae  impotentiae  et  imbecillitatis  humanae  gravis  significatio. 
Eandem  vim  denique  etiam  in  his  locis  deprehendemus:  II  154  sed 
complexa  meant  inter  se  conque  globata,   III  1002  (animum)  explere 


honis  rehu8  aatiareque  numquam  (vide  Munronis  notam),  IV  322 
splendida  porro  oculi  fugitant  vitantque  tueri,  IV  1104  nam  facere 
interdum  velle  et  certare  videntur,  IV  1261  Tiam  mulier  prohibet  se 
concipere  atque  repugnat,  V  759  quae  faciunt  ignes  interstingui  atque 
perire,  V  537  coniunctam  atque  uniter  aptam,  cf.  555,  558,  V  1048 
cogere  item  plures  unus  victosque  domare  ('mit  Gewalt  dazu  zwingen') 
contraria  verbis  docere  —  suadereque  surdis  in  v.  1050  (Mn  Gute  zu 
belehren'),  neque  item  mera  videtur  abundantia  in  v.  III  362  sensus 
enim  trahit  atque  acies  detrudit  ad  ipsas,  quem  a  Lachmanno  trans- 
positum,  a  Bernaysio  proscriptum  nescio  an  Pollius  (in  Philologi 
vol.  26  pag.  330)  apte  vertat  et  explicet  his  verbis:  „der  Gesichts- 
sinn,  d.  h.  die  Empfindung  wahrend  des  Sehens,  weist  uns  unaus- 
weichlich  an  die  Augen  selbst  als  das  funktionirende  Organ,  wahrend 
die  blossen  ostia  nicht  funktioniren  konnen".  —  Postremo  in  v.  I 
732  vociferantur  et  exponunt  praeclara  reperta  verba  vociferantur  et 
exponunt  si  coniunguntur,  non  sine  vi  copulata  videntur.  Sed  certe 
tieri  potest,  ut  vociferantur  obiecto  careat  (cf.  Munronis  notam). 

His  omnibus  igitur  quos  attuli  locis  concedendum  erat  non 
prorsus  supervacanea  accessione  orationem  onerari,  sed  verborum 
congregatione  sententiae  vim  apte  ad  conexum  augeri  et  exaggerari. 
Sed  quid  de  ceteris  iudicamus?  Nam  multa  supersunt,  in  quibus 
talem  vim  vix  poteris  deprehendere.  Num  igitur  illa  elocutioni 
Lucreti  non  excultae  atque  politae  tribuemus?  Sunt  enim  viri  docti, 
qui  verba  synonyma  numquam  nisi  sententiam  expressam  duplicatura 
ab  optimis  scriptoribus  coniungi  existiment,  et  copiosius  exposuit  et 
illustravit  hanc  sententiam  Naegelsbachius,  vir  sermonis  Latini  peritis- 
simus,  in  libro  de  stilo  Latino  §.81,  1.  Qui  cum  de  pedestris  sci- 
licet  sermonis  scriptoribus  et  iisdem  bonis  Latinitatis  auctoribus 
iudicium  faciat,  nos  ea  quae  in  hac  re  Lucretius  peccasse  videtur 
omnia  aut  incuriae  elocutionis  tribuemus  aut  fortasse  metri  diffi- 
cultatibus  condonabimus.  Sed  ut  fatear,  quid  sentiam,  mihi  Naegels- 
bachius  non  omni  ex  parte  rem  perfecisse  videtur.  Quamquam  hoc 
quidem  vir  praeclarus  recte  monuit,  ne,  qua  in  re  saepe  multi  frustra 
laborant,  omnibus  eiusmodi  locis  diversis  verbis  etiam  res  diversas 
contineri  existimemus  neve  sententiam  plenam  esse  atque  perfectam 
credamus  nisi  utroque  verbo  relicto.  Certe  verba  illa,  quae  synonyma 
coniuncta  videmus,  non  semper  idem  significant  neque  ubique  possunt 
commutari,  sed  quid  quoque  loco  aptum  sit  loquendi  usus  tyrannus 
saepe  certo  fine  determinavit;  sunt  autem  loci,  ubi  notiones  misceantur 
neque  ad  conexum  quidquam  diflferat,  utrum   hoc  an  illo  verbo  uta- 


10 

mur,  quod  eis  locis,  quos  e  Lucretio  attuli,  satis  apparere  existimo. 
Tamen  vereor  ne  Naegelsbachius  non  recte  egerit,  quod  omnibus  illis 
locis,  qui  apud  bonos  scriptores  in  hoc  genere  extant,  vim  sententiae 
singularem  subiecit.  Nam  ne  in  eis  quidem  paucis  quae  ex  innume- 
rabili  numero  attulit  exemplis  omnibus  ea  quam  ostenturus  est  vis 
videtur  inesse,  et  attente  legenti  alia  occurrent,  quae  vim  illam  non 
perferent.  Unum  ex  locis  a  Naegelsbachio  collatis  aflferam  e  Ciceronis 
Oratore  (III.  30,  120)  orationes,  quae  —  se  —  ad  universi  generis 
vim  explicandam  conferunt  et  convertunt,  quod  vertit:  welche  sich's 
zur  eigentlichen,  wesentlichen  Aufgabe  machen,  ubi  tamen  aliis  viris 
doctis  verba  adeo  pondere  carere  videbantur,  ut  illa  et  convertunt 
expellenda  esse  censerent.  Quod  quidem  num  recte  fecerint  valde 
dubito  neque  nego  Naegelsbachium  in  plurimis  vere  iudicasse,  sed 
illud  arbitror,  in  hac  re  sensum  multum  valere  et  in  ea  sententia, 
quam  vir  ille  eruditissimus  profitetur,  facile  fieri  periculum,  ne  mente 
praeoccupata  in  scriptorem  interdum  nimis  inquiramus;  idque  in 
primis  in  Cicerone,  cuius  ex  scriptis  Naegelsbachius  cum  omnia 
praeter  unum  exempla  hauserit,  difficultatem  quandam  ipse  sibi  pa- 
ravit.  Orator  enim  non  solum  sententiae  apte  formandae  sed  etiam 
orationis  bene  ornandae  iustam  habet  rationem  et  tota  verborum 
compositio  non  magis  gravitati  servit  quam  suavitati.  Atque  in  hac 
re  Ciceronem  ante  omnes  elaborasse,  qui  orationes  eius  legit,  facile 
cognoscit,  nec  carent  cetera  eius  scripta  exemplis  huius  oratorii  studii 
manifestis.  —  Sed  quem  in  oratione  locum  habet  compositio,  eum  in 
poemate  versificatio  quibusque  orator  artibus  utitur,  illis  saepe  ne 
poeta  quidem  potest  carere.  Neque  enim  solum  animo  versus  sed 
etiam  auribus  quasi  accipiuntur  nec  leguntur  tantum  sed  etiam 
audiuntur.  Atque  si  quem  alium,  Lucretium  propter  materiae  diffi- 
cultatem,  ut  legentium  animos  teneret  non  deterreret,  in  versibus 
pangendis  utile  cum  dulci  coniungere  oportebat,  quod  quo  studio 
fecerit,  ipse  plus  quam  semel  affirmat,  quo  eventu  effecerit,  carmina 
mirum  quantum  ostendunt.  Proinde  —  iam  redeo  ad  illam  rem, 
unde  profectus  sum  —  ut  de  illis  locis,  ubi  verborum  cognomina- 
torum  coniunctione  maior  quaedam  sententiae  vis  atque  gravitas  non 
efficitur,  recte  iudicemus,  cautius  oportet  rationes  circumspiciamus, 
quibus  ut  ea  collocaret  poeta  commotus  esse  videatur.  Qua  in  re  non 
inutile  erit  legere  quae  Gellius  in  capite  XXV  libri  XIII  noctium 
Atticarum  de  rationibus  verbis  pluribus  idem  significantibus  utendi 
acute  scripserit.  Ille  enim  narrat  Favorinum  philosophum  in  area 
fori  Traiani  ambulantem,    cum  simulacris  equorum   atque  signorum 

militarium  in  foro  sitis  subscriptum  legisset  ex  manubiis,  ex  comi- 
tibus  quaesivisse,  quid  proprie  significarent  manubiae.  Quas  cum 
unus  ex  illis  praedam  interpretatus  esset,  Favorinum  rogasse,  num 
igitur  illi  M.  Tullius  in  oratione  de  lege  agraria  contra  Rullum  habita, 
cum  manubias  praedae  subiceret,  frigide  et  inepte  haec  coniunxisse 
videretur.  Ad  haec  ille  cum  respondisset  saepe  vel  a  poetis  vel 
oratoribus  Graecis  et  Romanis  venerandae  et  ornandae  rei  gratia 
duobus  unam  eandemque  rem  pluribusve  nominibus  instaurari,  —  et 
ipse  igitur  oratores  et  poetas  inter  se  conferens  —  Favorinum  quid 
igitur,  quaesivisse,  valere  hanc  repetitionera  eiusdem  rei  in  verbis 
manubiae  et  praeda  in  oratione  Ciceronis?  num  eam  modulatiorem 
aptioremque  reddere?  num  onerandi  vel  exprobrandi  criminis  causa 
exaggerationem  aliquam  speciosam  facere?  Atque  haec  per  nonnuUos 
poetarum  et  oratorura  locos  persecutum  eum  conclusisse,  quia  additis 
manubiis  neque  ornatior  neque  exaggeratior  modulatiorve  tieret  oratio, 
aliud  omnino  praedam  esse  aliud  manubias.  In  qua  disputatiuncula 
paucis  verbis  recte  mihi  videtur  adurabratum  esse,  quid  in  tali 
quaestione  diligenter  sit  observandum,  utrum  verba  coniuncta  ad 
sententiae  utilitatem  conformata  sint,  an  ultra  perspicuitatem  poeta 
ad  legentium  voluptatem  aut  orationis  ornatus  aut  numeri  venustatis 
causa  ea  composuerit. 

His  igitur  rebus,  ut  ait  Lucretius,  subiunctis  suppositisque  ad 
rem  antea  tractatam  paulum  digressus  redeo.  Apparet  enim  ut 
sonitus  similitudinem,  de  qua  primum  exposui,  ad  ornatum,  sic  sen- 
tentiae  amplificationem  ad  orationis  utilitatem  pertinere.  Sed  neque 
huius  neque  illius  imaginera  plene  iam  expressi ;  id  quoque  gravitatis 
cuiusdam  dicendi  idemque  elegantiae  specimen  est  apertura,  quod 
poeta  nonnumquam  unam  eandemque  vocem  pari  verborum  synony- 
morum  bis  apponit,  velut  II  1078  unica  quae  gignatur  et  unica 
solaque  crescat  et  inverso  verborum  ordine  VI  527  cetera  quae  seor- 
8um  crescunt  seorsumque  creantur  eis  contraria,  quae  concrescunt  in 
nubibus.  Seorsum  enim  quin  pro  codicum  scriptura  sursum  Kochius 
recte  coniecerit,  (in  mus.  Rhenan.  VIII  p.  640)  vix  dubium  potest 
relinqui. 

In  utraque  autem  re  crescendi  verbo  vix  quicquam  novi  sen- 
tentiae  affertur,  sed  totam  verborum  compositionem  nisi  rhetoricae 
artis  studio  factam  non  esse  apparet.  Idemque  clare  videraus  in 
verbis  versus  II  186  sursum  ferri  sursumque  meare,  ubi  frustra  ei 
laborant,  qui  diversam  verborum  significationem  exquirant,  et  IV  621 
suaviter  attingunt  et  suaviter  omnia  tractant  etqs;   tractare  enim   hic 

de  tactu  est  intellegendum  ut  IV  228  manihus  tractata  (h.  e.  tacta) 
figura  et  in  Vergili  Georgicis  III  502  (pellis)  ad  tactum  tractanti 
dura  resistit.  Denique  eadem  ratione  sed  chiastico  ordine  illud  dictum 
est  II  106  cetera  dissiliuut  longe  longeque  recursant  In  mxignis  inter- 
vallis,  ubi  verbum  latius  patens  —  nam  dissilire  est  in  diversas  partes 
salire  ut  I  385,  391  —  verbo  sequenti  magis  definiri  videmus,  atque 
similem  chiasmum  habemus  in  vs.  III  68/69  unde  homines  dum  se 
falso  terrore  coacti  Effugisse  volunt  longe  longeque  remosse  et  VI 653/54 
quod  bene  propositum  si  plane  contueare  Ac  videas  plane,  mirari 
multa  relinquas.  —  His  locis  tres  alios  annecto,  ubi  non  eandem 
vocem  repetitam  sed  altero  loco  aliam  eiusdera  fere  sententiae  repo- 
sitam  invenimus:  III  168/69  pariter  fungi  cum  corpore  et  una  Con- 
sentire  animum  jiobis  in  corpore  cernis,  IV  129/30  sunt  etiam  quae 
sponte  sua  gignuntur  et  ipsa  Constituuntur  in  hoc  caelo  VI  519  re- 
manere  diu  —  longumque  morari.  —  Huc  referri  potest  etiam  locus  ille 
III  286/87  ne  calor  ac  ventus  seorsum  seorsumque  potestas  Aeris  in- 
teremant  sensum  diductaque  solvant,  at  in  v.  I  766  verba  quam  contra 
res  illorum  retroque  putari,  quae  Munro  sic  intellegit:  quam  contra 
res  illorum  primordia  dici  retroque  putari,  non  video,  cur  non  sim- 
plicius  sic  componamus:  quam  res  illorura  (primordia)  contra  retro- 
que  putari. 

Praeterea  autem  poeta  interdum  ita  vim  vocis  fortius  e£fert,  ut 
simplici  voci  par  verborura  cognominatorura  subiciat.  Premitur  enim 
sane  vis  vocis  et  imprimitur  magis  in  animo,  cum  duobus  verbis 
fulcitur.  Sed  hoc  facilius  scilicet  sentitur  quam  enuntiatur  et  clarius 
fiet  fortasse  exemplis  ipsis  prolatis.  In  hoc  genere  est,  quod  Lucretius 
in  V.  III  875  de  homine  dicit  mortem  querente  nec  tamen  raetum 
contitente:  nec  radicitus  e  vita  se  tollit  et  eicit.  Nam  quamquam  ipsi 
adverbio  vis  magna  subest,  tamen  ignava  horainis  voluntas,  qui  haeret 
in  vita  nec  vanarura  opinionum  vincula  prorsus  effugere  potest,  du- 
plici  imagine  fortius  exprimitur.  Idem  poetae  consilium  apparet  in 
V.  III  273  nam  penitus  prorsum  latet  haec  natura  subestque,  et  aut 
fallor  aut  poeta  verbis  versus  eiusdem  libri  1078  praeterea  versamur 
ibidem  atque  insumus  usque  vitae  humanae  formam  eisdem  semper 
curis  ac  studiis  occupatae  expressius  depingit,  ita  ut  idem  amantes 
in  corpus  mulieris  amatae  quasi  totos  se  immergere  studentes  lepide 
perstringit,  cum  eos  in  vs.  IV  1103/4  penetrare  et  abire  in  corpus 
corpore  toto  haudquaquam  posse  dicit,  quamvis  raagno  cura  ardore 
niti  videantur,  et  ut  in  v.  716  libri  V  omnimodis  occursans  officiens- 
que  variam  rationem  impedientis  illius  corporis  egregie  significat.    Nos 

quidem,  qui  in  vertendo  abundantiam  orationis  Latinae  non  bene  imi- 
tabimur,  vim  duplicis  verbi  nonnumquam  ita  aequabimus,  ut  uno  verbo 
utamur  rem  per  se  acriter  et  significanter  exprimente.  Exempli  causa 
versura  III  875  affero,  quem  sic  fortasse  vertere  licebit:  und  nicht 
vermag  er  es,  mit  allen  Wurzeln  sich  vom  Leben  loszureissen. 

Sed  necesse  non  est  pari  verborum  cognominatorum  semper  vim 
vocis  premi  aut  augeri,  ne  eis  quidem  locis  ea  inutiliter  copulata 
sunt,  ubi,  ut  in  versibus  libri  quarti  422 — 23  et  quocumque  oculos 
traiecimus,  omnia  ferri  Et  fluere  adsimili  nobis  ratione  videntur,  nulla 
gravitate  tamen  rei  ipsius  imago  duplici  verbo  luculentius  depingitur. 
Nam  quasi  coram  res  in  summis  undis  fluitantes  cernere  nobis  vi- 
demur,  item  atque  in  v.  VI  1025  aer  a  tergo  quasi  provehat  atque 
propellat  aer  anulum  prae  se  pellens  duplici  verbo  luculenter  oculis 
subicitur. 

Atque  poeta  ut  in  vs.  libri  VI  215/16  nam  cum  ventus  eas  le- 
viter  diducit  euntis  Dissoluitque  imaginem  venti  nubes  non  ferociter 
raptantis  sed  leniter  dispergentis  duplici  vocabulo  venustius  expressit, 
sic  in  vs.  199/200  libri  II  tigna,  cum  magna  vi  in  aquam  depressa 
sunt,  cupide  exsilientia  belle  depinxit,  idemque  rem  dilucide  illustrandi 
studium  videbis  etiam  VI  543  his  igitur  rebus  subiunctis  suppositisque 
ita  ut  firmum  sint  quaestionis  sequentis  fundamentum,  III  636/37 
dispertita  procul  dubio  quoque  vis  animai  Et  discissa  simul  cum 
corpore  dissicietur ,  scilicet  celeri  ictu  subito  in  duas  partes  divisa, 
atque  addere  licebit  tales  locos  III  407  in  vita  cunctatur  et  haeret, 
VI  456  inde  haec  (nubes)  comprendunt  inter  se  conque  gregantur 
alios,  quos  hic  praetermittam;  fateor  enim  minus  mea  interesse,  omnia 
exempla  prorsus  absolvere,  quod  difficile  est  praecipue  in  re,  ubi 
sensus  permultum  valet,  quam  rationes  ostendere,  quibus  poeta  ductus 
mihi  videtur,  iure  illas,  opinor,  conquirendas  in  versibus  adeo  ela- 
boratis. 

Sed  haec  iam  satis  dicta  sint  de  sententia  amplificata.  Restat 
igitur,  ut  pauca  quae  huc  pertinent  exempla  commemorem,  ubi  Lu- 
cretius  eandem  rem  prius  simplici  verbo  proprio  aut  translato  signi- 
ficat,  deinde  imagine  poetica  circumscribit,  ita  ut  et  perspicuitati  et 
venustati  serviat.  Enumero  statim  illos  locos,  nam  vix  egent  inter- 
pretatione:  I  170  inde  enascitur  atque  oras  in  luminis  exit  cf.  III  679, 
I  372/73  cedere  —  Et  liquidas  aperire  vias,  II  195  (sanguis)  emi- 
cat  exultans  alte  spargitque  cruorem,  II  1173/74  tabescere  et  ire  Ad 
capulum,  III  405  vivit  et  aetherias  vitalis  suscipit  auras  (cf.  Verg. 
Aen.  III  339),  III  755  traiciuntur  enim  partes  atque  ordine  migrant, 

IV  431  obire  et  condere  lumen,  IV  977  cernere  aaltantia  et  mollia 
membra  moventis,  V  1064  et  cum  iam  latrant  et  vocibus  omnia  com- 
plent;  IV  1242  (ex  aliis)  succipiunt  aliae  pondus  magis  inque  gra- 
vescunt  eleganti  et  quaesita  dictione,  cum  in  ingravescendi  verbo  item 
insit  ponderis  significatio,  V  830  porro  aliut  clarescit  et  e  contemptibus 
exit  (cf.  V.  1276)  oppositum  ei  (in  v.  829)  quod  putrescit  et  aevo  de- 
bile  languet.  His  addo  v.  1  280,  ubi  de  ventis  dicitur:  nec  ratione 
fluunt  alia  stragemque  propagant  satis  copiosa  elocutione,  quia  in 
strage  depingenda  fluendi  notione  carere  possumus;  sed  non  ineleganter 
illo  verbo  ventorum  cum  flumine  comparatio  illustratur.  Plura  huius 
generis  hic  afferre  supersedeo,  ne  haec  expositio  ultra  popositi  fines, 
quo  id  maxime  mihi  proposueram,  ut  verborum  copulationem  non 
etiam  sententiarum  repetitionem  tractarem,  longius  extendatur. 

Sed  his  duabus  rebus  in  reddenda  ratione,  ut  voce  Lucretiana 
utar,  non  neglegendis,  sententiae  utilitati  et  orationis  venustati,  acce- 
dit  tertia  et  ultima  neque  ea  parvo  in  poeta  pondere  atque  momento, 
numerus  versuum,  in  quem  excolendum  poeta,  quo  diligentior  erit,  eo 
plus  conferet  studii  atque  operae.  Neque  solum  quae  sint  verba  sed 
etiam  quo  loco  posita  sint,  magni  interest,  multumque  efficit  non 
modo  aptorura  verborum  electio  sed  saepe  ipsa  eorum  intra  versus 
fines  collocatio.  Haec  autem  quae  dixi  quomodo  cum  synonymorum 
quoque  usu  cohaereant,  iam  nonnullis  exemplis  ex  eorum  quae  pro- 
tuli  numero  petitis  exponam.  Meminerimus  versus  961  libri  III,  ubi 
Lucretius  postquam  naturam  ipsam  loquentem  induxit,  hoc  iudicat: 
iure,  ut  opinor,  agat,  iure  increpet  inciletque,  quis  non  sentit  magnum 
illud  quod  in  verbis  copulatis  inest  sententiae  pondus  etiam  augeri, 
quod  ea  in  fine  versus  una  collocata  fortius  ad  aures  accidunt,  et 
clausula  illa  non  solum  rei  apte  amplificatae  exemplum  dari  sed  etiam 
numeri  cum  quaesita  gravitate  conformati?  Atque  hic  quidem  etiam 
soni  similitudo  verborum  ponderi  suam  venustatis  partem  addidit. 
Neque  enim  scilicet  hae  tres  artis  et  effectus  poetici  partes,  gravitas, 
numerus,  ornatus,  separatim  semper  perspiciuntur  sed  saepe  conspi- 
rant  inter  se  et  coniuncta  valent  ad  perfectam  orationis  compositio- 
nera.  Et  quod  hoc  uno  loco  ostendi,  id  aliis  exemplis  probatum  et 
confirmatum  videbis,  si  conferes  versus  I  559  quod  fregisset  adhuc 
disturbans  dissoluensque,  II  275  (tum  corpus)  perspicuumst  nobis  in- 
vitis  ire  rapique,  V  716  labitur  omnimodis  occursans  officiensque 
exempli  causa  electos,  e  quibus  apparet,  quantum  poeta  vim  senten- 
tiae  amplificet  verbis  simul  significanti  loco  collocatis.  Atque  hoc  in 
exemplis  prolatis  ita  factum  erat,  ut  verba  cognominata  in  clausula 

versus  componerentur.  Fit  autem  quoque,  ut  poeta  verba  synonyma 
in  duas  hexametri  partes  caesura  divisas  distribuat,  ita  maxime  ut 
ea,  alterum  in  initio  alterum  postremo  versus  loco  posita  aut  utrum- 
que  in  suae  partis  fine  collocata,  inter  se  respondeant.  Declarant 
quod  dico  versus  IV  916  dissolvuntur  enim  tum  demum  memhra  flu- 
untque,  II  154  sed  comflexa  meant  inter  se  conque  globata,  II  648 
semota  ab  nostris  rebus  seiunctaque  longe^  IV  1141  et  tamen  impli- 
citus  quoque  possis  inque  peditus,  et  etiam  in  v.  III  1002  atque  ex- 
plere  bonis  rebus  satiareque  numquam  verborum  concinnitas  aperta 
est.  In  his  omnibus  consilium  poetae  et  ars  quaedam  non  negabitur, 
sed  apparet  ea  ex  studio  poetico  profecta  non  solum  elegantiae  ser- 
vire  sed  etiam  gravitatem  sententiae  iuvare.  Nam  cum  notio  priore 
verbo  expressa  altero  repetitur  et  res  quasi  ad  prius  vocabulum  re- 
dit,  animus  diutius  in  eadem  cogitatione  defigitur  et  numeri  concin- 
nitate  attentior  fit  et  allicitur.  —  Tamen  si  illos  locos,  ubi  verba 
synonyma  in  fine  versus  copulata  videmus,  consideramus,  non  in  om- 
nibus  aut  elegantiae  aut  gravitatis  cuiusdam  rationem  babitam  esse 
apparet,  sed  vix  aliud  quid  dici  poterit  nisi  poetam  verborum  illa 
coniunctione  versum  plenum  facere  voluisse  videri.  Haec  quasi  nu- 
meri  complementa  quod  insequentes  poetae,  quo  perfectior  ars  eorum 
erat,  raagis  evitarunt,  Lucretius  quidem  hac  verborum  cognominato- 
rum  ratione,  quae  optime  congruit  cum  rhetorica  illa  poetae  ubertate 
dicendi  qua  excellit,  commode  usus  est,  ut  numerum  expleret.  Nulla 
enim  vere  videtur  alia  causa  extare  talibus  locis,  qualis  est  versus 
I  442  erit  ut  possint  in  eo  res  esse  gerique,  nam  si  res  in  eo  gerun- 
tur,  eas  ibi  esse  per  se  apparet,  et  idem  sentiemus  de  hisce  quae 
sunt  similia:  V  139/40  ubi  esse  et  crescere  possit  Seorsum  anima  at- 
que  animus  et  inverso  ordine  antea  in  v.  131  ubi  quicquid  crescat 
et  insit,  quibus  in  parte  libri  III  huic  loco  simillima  a  versu  782 
usque  ad  versum  795  accedit  etiam  in  v.  795  durare  genique  vffTiQov 
7TQ0TSQ0V  exemplum  manifestum.  Eiusdem  sunt  generis  sentire  neque 
esse  quae  claudunt  versus  libri  in550et631;  nam  carere  possumus 
infinitivo  esse,  quamquam  in  priore  ex  duobus  illis  locis  ad  verbum 
esse  pertinet  contrarium  sequentis  enuntiati  sed  tamen  in  parvo  lin- 
cuntur  tempore  tabi;  eandem  sententiam  poeta  mutatis  verbis  et  ap- 
tiore  eorum  ordine  exprimit,  cum  in  versu  560  dicit  durare  et  sensi- 
bus  uti. 

Deinde  quamobr«m  putamus  Lucretium  duobus  vocabulis  in 
V.  III  712  usum  esse  quod  si  lincuntur  et  insunt,  cum  in  versu  prae- 
cedenti  linquontur  solum   idque  conexui  prorsus  convenienter  ponere 

satis  babaerit?  Ego  nullam  causam  video  nisi  quod  hoc  modo  poeta 
versus  numerum  explevit,  qui  verbis  sic  supra  necessitatem  coniunctis 
adeo  non  offensus  est,  ut  in  v.  I  479  mera  et  mira  nobis  quidem 
orationis  ubertate  dicat  (res  gestas)  non  ita  uti  corpus  per  ae  conafare 
neque  esse  et  in  v.  V  887/88  simili  pleonasmo  sed  quaesita  verborum 
coUocatione  de  Centauris  ne  forte  ex  homine  et  veterino  semine  equo- 
rum  Conjieri  credas  Centauros  posse  neque  esse. 

Atque  his  exemplis  accedunt  alia,  quibus  hanc  de  qua  nunc 
verba  facio  poetae  rationem  satis  confirmari  cognoscemus.  Nam  cur 
poeta  in  ea  parte  libri  I,  ubi  de  rebus  loquitur  paulatim  crescentibus 
itaque  certam  materiem  esse  probantibus,  in  v.  191  duobus  dicit 
verbis  quicque  sua  de  materia  grandescere  alique,  cum  grandescere 
sufficiat  per  se  ipsum?  Sed  adiecto  illo  alique  aptum  habet  versus 
exitum,  quem  hic  repertum  duobus  aliis  locis  repetivit  poeta:  I  804 
in  auras  Aeris  e  terra  res  omnis  crescere  alique  et  II  546  procres- 
cere  alique.  In  eodem  genere  praeterea  est  versus  III  513  commu- 
tare  animum  quicumque  adoritur  et  infit;  infit  enim  est  aggreditur, 
non  de  initio  sed  de  conatu  dictum,  et  remotum  ab  illa  sententia, 
qua  Vergilius  hoc  verbum  saepe  ponit,  ubi  dicta  alicuius  refert*). 
—  Aliud  deinde  merae  abundantiae  exemplum  extat  in  vs.  II  1118/19 


*)  Sic  eoept  quoque  conatum  significat  in  v.  806  libri  IV  nonne  vides  oculos 
etiam,  cum  tenvia  quae  sunt  Cernere  coeperunt,  contendere  se  atque  parare  et  in 
V.  VI  43'2  hoc  Jit,  ubi  interdum  non  quit  vis  incita  venti  Rumpere  qvam  coepit  nubem 
(80.  rumpere)  sed  deprimit,  item  interdum  incipio,  velut  in  Tereuti  Andriae  versu 
493  Tibi  videor  esse,  quem  tam  aperte  fallere  incipias  dolis  (cui  addere  licet  ex 
Nepotis  Pelopida  I,  1  si  res  explicare  incipiam),  quem  versum  Munro  certius 
attulisse  videtur,  quam  Lucreti  versus  I  M/b5  nam  tibi  de  summa  caeli  ratione 
deumque  disserere  incipiam  et  IV  29  nunc  agere  incipiam;  haec  enim  et  una  cum 
eis  V.  IV  880  neque  enim  facere  incipit  ullam  Rem  quisquam  intellegi  possunt  ex  usu 
illo  vulgari,  quo  coepi,  coepto,  incipio  cum  infinitivo  ut  nostrum  nanfangen"  et 
Graecorum  'aQxtaf^ai,  imxiiQtl>',  niiQcia&ai'  (vide  Weiskium  in  libro  de  pleonasmo 
pagg.  101/2,  117/18)  non  temporis  neque  ordinis  rationem  habent  sed  ipsum 
agendi  initium  indicant  ita  ut  saepe  nihil  exprimatur  nisi  verbi  ipsius  latior 
significatio;  cf.,  si  placet,  hos  locos:  I  126  lacrimas  effundere  salsas  Coepisse  h.  e. 
effudisse  lacrimas,  V  4 1 1  umor  —  coepit  superare,  V  443  diffugere  —  partes  coepere,  III 14 
simul  ac  ratio  tua  coepit  vociferari  h.  e.  vociferatur,  V  287  simul  ac  —  nubes  succedere 
soli  Coepere,  IV  529  ire  foras  ubi  coeperunt  primordia  vocum  VI  1118  (ubi)  aer 
inimicus  serpere  coepit,  IV  617  spongiam  —  Si  quis  —  premere  ac  siccare  coepit; 
I  267  ne  —  coeptes  diffidere  dictis;  IV  403  iubar  —  erigere  —  Cum  coeptat  natura, 
VI  255  cum  commoliri  tempestas  fulmina  coeptat;  VI  906  agere  incipiam  cf.  Verg. 
Georg.  I  5  hinc  canere  incipiam  quod  unum  Wakefieldus  pluribus  locis  recte 
affert. 

ut  fit,    ubi  nilo  iam  plus  est  quod  datur  intra   Vitalis  venas,  quam 

quod  fluit   atque   recedit   atque    par  est  verborum   ubertas  in    v.  II 

1128    nam    certe  fluere    atque  recedere  corpora  rebus  Multa  munus 

dandum  est,   IV  693  nam  penitua  fluere  atque  recedere  rebua  odores 

Significat,  IV  857  quippe  etenim  fluere  atque  recedere  corpora  rebus 

Multa  modis  multis  docui;    his  addo  quae  sunt  similia:    IV  63  nam 

cur  illa   cadant  ma^is   ab  rebusque  recedant  haec  certe  alliterationis 

causa    consociata    et    IV    142    perpetuoque  fluant  ab  rebus  lapsaque 

cedant;   nam    quamquam  post  hunc   versum  defectus  est  statuendus, 

tamen  haec  verba  sine  dubio  cohaerent.    Tribus  denique  verbis  idera 

fere    valentibus    utitur   poeta   in    v.  IV  674   et  fluere  et  mitti  volgo 

spargique    (fluctum   odorum)  putandumst,   quo  multitudo  odorum  un- 

dique    efflueutium   luculentius  oculis  quasi  animoque  subiciatur;    cf. 

II   1134/35  in  cunctas  undique  partis  Plura  modo  dispargit  et  ab  se 

corpora  mittit,    et  prope  accedit  versus  VI  922  (ab  rebus)  perpetuo 

fiuere   ac  mitti  spargique  necessest  Corpora.  —  lam  sequitur  in  ex- 

emplorum  ordine  III  942  nam  tibi  praeterea  quod  machiner  inveniam- 

que,  deinde  IV  1144  si  quam  petis  ac  vis;    nam  petere  et  velle  usi- 

tata  et  propria  in  bac  re  vocabula  esse  Lachmannus  et  Munro  aptis 

exemplis    demonstraverunt.     Praeterea    affero    V    1388   haec  animos 

ollis  mulcebant  atque  iuvabant,  VI  1034  aer  Omnibus  est  rebus  cir- 

cumdatus  adpositusque,  deinde  I  514  corpore  inane  suo  celare  atque 

intus    habere,    I   807    (sol)  fovet  tribuitque  calorem,   II  58,    III   90, 

VI   38    quae   pueri  in  tenebris  pavitant  flnguntque  futura,    denique 

V  183    quid  vellent  facere  ut  scirent  animoque  viderent  (cf.  v.  1341 

animo  praesentire  atque  videre),  quod  repetitur  in  v.  1047;  his  addas 

postremo    similis    rationis  exemplum  versum  842  libri  I  cetera  con- 

simili  fingit  ratione  putatque. 

Antea  iam  videramus  poetam  ita  nonnullis  locis  et  sententiae 
ponderi  profuisse  et  numeri  venustati,  ut  alterum  ex  duobus  verbis 
synonymis  in  initio  alterum  in  fine  versus  poneret.  Qua  verborum 
collocatione  aliquoties  poetam  ibi  quoque  usum  esse,  ubi  sententiam 
nihil  adiuvit  sed  unius  numeri  elegantiae  causa  verba  sic  coUocavit, 
concedet  fortasse,  qui  hos  locos  consideraverit:  V  887/88  ne  forte 
ex  homine  et  veterino  semine  equorum  Confieri  credas  Centauros  posse 
neque  esse  iam  antea  a  me  allatum,  IV  1216111  nam  leviter  quamvis 
quod  crebro  tunditur  ictu,  Vincitur  in  longo  spatio  tamen  atque 
labascit;  nam  labascit  rem  expressius  tantum  depingit,  quae  vincendi 
verbo  vere  enuntiatur  sed  minus  lepide  illustratur;  VI  415  ut  pluere 
in   multis  regionibus  et  cadere  imbris,    deinde  IV  931   tundier  atque 

eiua  (sc.  aSris,  vide  Munronis  notam)  crehro  puUarier  ictu,  IV  637 
(serpens  hominis  tacta  salivis)  disperit  ac  sese  mandendo  conficit  ipsa 
h.  e.  tribus  verbis  se  comedit  ipsa,  praeterea  II  828  evanescere  pau- 
latim  stinguique  colorem^  III  189  namque  movetur  aqua  et  tantillo 
momine  fiutat,  denique  II  1068/69  cum  locus  est  praesto,  nec  rea  nec 
causa  moratur   Ulla,  geri  debent,  nimirum,  et  confieri  res. 

Quibus  expositis  hoc  unum  habeo  quod  postremo  commemorem, 
poetam  nonnullis  locis  consilio  quodam,  ut  videtur,  verba  idem  va- 
lentia  ita  collocare,  ut  altero  in  initio  altero  in  praecedentis  versus 
fine  posito  par  versuum  artius  coniunctum  effecisse  videatur.  Subicio 
nunc  omnia  quae  inveni  exempla,  cum  ipsa  rationem  qualis  sit  pro- 
batura  esse  existimem:  I  375/76  sic  alias  quoque  res  inter  se  posse 
moveri  Et  mutare  locum,  quamvis  sint  omnia  plena,  II  278/79  pro- 
cedere  saepe  Praecipitesque  rapi ,  IV  320/21  referri  Ac  resilire, 
IV  422/23  ferri  Et  fluere,  IV  883/84  ire  Inque  gredi,  VI  215/16 
diducit  euntis  Dissoluitque ,  VI  653/54  si  plane  contueare  Ac  videas 
plane,  VI  895/96  sic  igitur  per  eum  possunt  erumpere  fontem  Et 
scatere  illa  foras,  in  stuppam  semina  quae  cum  etqs.  Ita  enim 
Munro  versum  896  iure  mea  sententia  legit  et  interpungit,  quem 
conferas  ipsum  in  nota  ad  v.  I  15.  His  similia  sunt  II  1173/74 
tabescere  et  ire  Ad  capulum,  IV  316/17  indugredi  porro  pariter 
simulacra  pedemque  Ponere  nobiscum,  V  715/16  (corpus)  quod 
fertur  et  una  Labitur,  III  168/69  praeterea  pariter  fungi  cum  cor- 
pore  et  una  Consentire  animum,  et  conferri  poterit  VI  211/12  ventus 
agens  contrusit  in  unum  Compressitque  locum  cogens  (sc.  nubes). 

Sed  nondum  res  ad  finem  perducta  est.  In  praecedentibus  hoc 
ostendere  conatus  sum,  poetam  multa,  plurima  verba  non  sine  quo- 
dam  studio  ac  consilio  coniunxisse ;  eum  in  omnibus  certam  rationem 
secutum  esse  demonstrare  nec  possum  nec  studeo.  Attuli  iam  data 
occasione  nonnuUa  et  restant  paulo  plura,  ubi  quid  poeta  secutus  sit 
aut  minus  certe  iudicari  aut  diiudicari  prorsus  non  poterit,  quae 
quidem  mira  non  videantur  in  poeta,  quem  verborum  ubertatem 
haudquaquam  evitasse  satis  iam  vidimus.  In  quibus  enumeraudis 
incipio  a  vs.  libri  primi  613/14  unde  (a  primordiis)  neque  avelli 
quicquam  neque  deminui  iam  Concedit  natura,  I  985/86  (spatium 
summai)  undique  si  inclusum  certis  consisteret  oris  Finitumque  foret, 
ubi  versu  985  poeta  sententiam  apte  iam  confecerat;  hoc  loco  cete- 
rum  id  fortasse  nota  dignum  est,  verbum  consistere  ut  saepius 
eodemque    modo    atque  verba  simillima  stare,  constare ,    extofre  vix 

aliam  nisi  copulae  vim  atque  significationem  habere*).  —  Post  haec 
exempla  affero  ex  libro  primo  versum  974  alterutrum  fatearis  enim 
sumasque  necessest,  deinde  ex  libro  II  vs.  788/89  tum  porro  quae 
ducit  et  inlicit,  ut  tribuamus  Principiis  —  causa  colores,  v.  717 
vitalis  motus  consentire  atque  imitari ,  ex  libro  III  versum  592 
videtur  Ire  anima  ac  toto  solui  de  corpore  velle,  ex  libro  IV  vs.  70 
iacere  ac  largiri  (res)  multa  videmus  et  354  sive  etiam  potius  non 


*)  Subicio  hic,  quo  melius  res  circumspiciatur,  eos  locos,  qui  non  pauci 
sunt,  ubi  illa  verba  cum  participio  coniuncta  inveniuntur:  III  349  coniunctam 
consistere,  ubi  praecedit  coniunctast  causa  salutis,  ita  ut  poetam  variasse  tantum 
orationem  appareat,  neque  aliter  intellego  I  235  consistit  refecta,  1028  consistit 
creata,  II  906  consistere  creta,  III  844  consistimus  uniter  apti,  V  60  consistere  creta, 
ubi  Munronem,  si  versionem  eius  comparabis,  non  semper  sibi  constitisse  cognos- 
ces  ;  deinde  V  199  tanta  stat  praedita  culpa,  quod  Lachmannus  reposuit  etiam  in 
V.  II  181,  melius,  ut  mibi  videtur,  aliorum  virorum  doctorum  invento:  tantast 
ea  praedita  culpa,  quod  Lucretium  hoc  utroque  loco  scripsisse  putant  Pollius, 
Holtzius  (in  syntaxeos  Lucretianae  lineamentis  p.  154).  Munro  priore  loco 
vertit:  so  great  are  the  defects  with  which  it  is  encumbered,  altero  dixit:  it  stands 
encumbered,  quod  certe,  si  res  recte  intellegitur,  non  multum  habet  discriminis; 
quomodo  autem  intellegenda  sit,  declarant  duo  loci  a  Lachmanno  ad  versum 
II  181  allati,  alter  Varronis  versus  e  Nonio  petitus  cui  si  stet  terrai  traditus  orbis 
alter  exemplum  Lucretianum  et  finita  simul  generatim  tempora  rebus  Stare,  h.  e. 
finita  esse  (I  563/64) ;  nam  in  v.  VI  1056  pondere  enim  fretae  partim  stant  cum 
Munrone  aptius  de  propria  standi  vi  cogitabitur;  stant  est  enim  non  commoventur, 
quod  bene  quadrat  ad  sententiam.  Munro  confert  Aeneidos  versum  III  210 
Strophades  Qraio  stant  nomine  dictae,  quo  leviter  poeta  ac  iocose  sine  dubio  rei 
et  nominis  contrarium  significat,  et  comparari  potest  apud  Lucretium  IV  424/25 
porticus  aequali  quamvis  est  denique  ductu  Stansque  in  perpetuum  paribus  suffulta 
columnis,  h.  e.  aequali  est  ductu  statque  paribus  columnis  suffulta,  paulo  signifi- 
cantius  dictum  simplici  paribusque  columnis  suffulta  (est).  —  Praeterea  hoc  apte 
Munro  dicit,  apud  Lucretium  constare  saepius  quam  stare  hac  sententia  inveniri; 
posuit  enim  poeta  illud  his  locis:  I  502  unde  omnis  rerum  nunc  constet  summn 
creata,  id  est :  unde  creata  sit  omnis  haec  summa  rerum,  vel  omnis  rerum  summa  quae 
nunc  est  ut  I  1028,  235,  cf.  V  194  ubi  uberius  dicit  qualibus  haec  rerum  geritur 
nunc  summa  novando;  deinde  I  581  praedita  constant,  584/85  reddita  finis  constat, 
contra  antea  577  nullast  reddita  Jinis,  I  848  praedita  constant,  I  950  qua  constet 
compta  Jigura,  I  956/57  utrum  finitum  omne  Constet,  II  528  summam  materiai  Finitam 
constare,  VI  219  qvali  natura  praedita  constent  Fulmina.  —  Restat  extare,  quod 
his  locis  occurrit:  I  587  sancitum  extat,  625  quae  nullis  praedita  partibus  extent, 
V  1032  cornua  nata  extent,  VI  188  sursum  extructa  quid  extent,  494  exitus  introitus- 
qv£  elementis  redditus  extat,  denique  II  933  ubi  Munronis  proditus  extet  mihi  valde 
placet ;  sed  quod  idem  vir  doctus  hoc  loco  exempli  causa  affert  III  927  nec  quis- 
quam  expergitus  extat,  ei  propriam  vim  relinquendam  esse  existimo:  nec  quis- 
quam  extat  qui  experrectus  sit,  postquam  somno  sempitemo  consopitus  est.  (cf. 
IV  1220  maternoque  mares  existunt  corpore  creti.) 

cernitur  ac  perit  eius  Plaga  priore  verbo  negante  altero  rem  affir- 
mante,  cf.  I  165/66  nec  fructus  idem  arboribua  constare  solerent 
Sed  mutarentur ;  contraria  res  est  in  v.  III  996  imperium,  quod 
inanest  nec  datur  umquam,  ubi  illud  inane  est  verbis  nec  datur  um- 
quam  declaratur.  Ex  libro  V  deinde  uffero  vs.  524  quo  cuiusque 
cibus  vocat  atque  invitat  euntis,  949  et  partim  plano  scatere  atque 
erumpere  campo  de  fontibus  dictum,  cf.  VI  896;  paulo  aliter  se  ha- 
bent  verba  versus  V  596  scatere  atque  erumpere  lumen,  ubi  erum- 
pere  transitivam  habet  sententiam  —  haec  enim  quidem  simplicissima 
videtur  interpretandi  ratio,  ad  quam  Wakefieldus  nonnulla  apte  con- 
gessit  exempla.  —  Restant  ex  libro  VI  vs.  322  inter  enim  fugit  ac 
penetrat  per  rara  viarum  (cf.  IV  891  per  patefacta  venit  penetratque 
foramina  largus);  nam  interfugit  est  celeriter  perlahitur,  de  qua 
praepositionis  inter  in  compositis  significatione  plura  dat  Munro  ad 
V.  716  libri  IV;  deinde  v.  967  (ignis)  coria  et  carnem  trahit  et  con- 
ducit  in  unum,  vs.  1119/20  ut  nebula  ac  nubes  paulatim  repit  et 
omne  Qua  graditur  conturhat  et  immutare  coactat  cf.  V  828  omnia 
commutat  natura  et  vertere  cogit;  praeterea  1022/2.S  simul  a  fronte 
est  anelli  rarior  aer  Factus  inanitusque  locus  magis  ac  vacuatus  et 
cogat  agmen  versus  836  libri  VI  hic  uhi  nixari  nequeunt  insistereque 
alis  [%c.  aves),  ubi  alis  non  dativus  est,  quem  Munro  videtur  intel- 
legere,  sed  ablativus  ex  utroque  infinitivo  pendeus.  Nixantur  autem 
et  insistunt  aves,  cum  pendent  in  aere  nec  cadunt  in  terram,  alis 
quasi  libratae.  Item  Vergilius  de  Mercurio  dicit  in  Aeneidos  libro  IV, 
V.  252  hic  primum  parihus  nitens  Cyllenius  alis  Constitit  et  Ovidius 
de  Sirenibus  in  Met,  V  558  posse  super  Jiuctus  alarum  insistere  remis 
Optastis,  quorum  verborum  sententia  aperta  est. 

Jam  ad  finem  huius  partis  perveni,  qua  verborum  synonymorum 
rationes,  quantum  id  meis  viribus  perficere  potui,  satis  illustrasse 
mihi  videor.  Qua  in  re  si  aut  in  ipsis  rationibus  adumbratis  aut  in 
locis  exempli  causa  allatis  sunt,  quae  aut  desiderentur  aut  aliter  iu- 
dicentur,  non  contendam  cum  viris  doctioribus,  qui  haec  plenius  ex- 
plicuissent  et  verius  statuissent;  sed  concedetur  fortasse  difficilem 
esse  hanc  rem,  in  qua  sensus  saepe  plus  quam  ratio  valeat  et  de 
multis  locis  aliud  aliorum  possit  esse  iudicium.  Neque  res  plane  ab- 
soluta  est  ipso  verborum  usu  illustrato.  Coniuncta  est  enim  cum 
his  nominum,  adiectivorum,  adverbiorum  ratio,  quae  adhuc  praeter- 
miseram  ideo  maxime  quod  haec  quae  exposui  multo  magis  eminent 
atque  extant  in  verbis,  ut  in  gravissima  enuntiati  parte,  quam  in 
his  minoribus  orationis    membris,    quorum  tamen  usum  abundantem 

si  nunc  pertractabimus ,  easdem  rationes  hic  quoque  valuisse  cogno- 
scemus,  quas  in  verbis  poetam  secutum  esse  antea  ostendi.  Atque 
multis  quidem  locis  hic  quoque  studium  alliterationis  poetam  adduxit, 
ut  praeter  sententiae  necessitatem  synonymis  uteretur,  cuius  quidem 
e  nominibus  haec  inveni  aperta  et  certa  exempla:  II  920/21  coetu 
concilioque  (primordia)  Nil  facient  praeter  volgum  turbamque  ani- 
mantum,  ubi  coetus  et  concilium  item  prorsus  pari  sententia  iugantur 
atque  in  Ciceronis  libello  de  senectute  23,  84  o  praeclarum  diem, 
cum  in  illud  divinum  animorum  concilium  coetumque  projiciscar  et 
in  libro  de  finibus  bonorum  et  malorum  II.  24,  77  mihi  eae  verae 
videntur  opiniones,  quae  in  omni  coetu  concilioque  profitendae  sint 
pariterque  apud  Livium  II.  38,  4  piorum  coetu  concilioque ;  cum  his 
apte  compones  quae  Lucretius  ipse  coniunxit  in  v.  843  libri  III 
comptu  coniugioque  Corporis  atque  animae  consistimus  uniter  apti, 
de  quo  comptu  nos  docet  Lacbmannus  in  commentarii  pag.  135.  — 
Eodem  alliterationis  studio  extitit  manifesto  versus  II  802  (pluma 
columbarum)  quae  sita  cervices  circum  collumque  coronat,  ubi  abun- 
dantiam  quidem  orationis  quae  est  in  verbis  cervices  collumque  conexis 
—  quid  enim  cervicibus  opus  est,  ubi  totum  coUum  nominatur,  — 
evitat,  si  quls  Briegeri  coniecturam  (in  Phil.  25  p.  73)  cervicemst 
accipit,  cuius  taraen  causam  necessariara  ego  nuliara  video;  nam  et 
huius  pleonasmi  genus  exemplis  probatur  nec  participium  sita  — 
circum  alienum  est  a  more  dicendi  Lucretiano,  quem  postea  copio- 
sius  exponam.  —  Nunc  quidem  in  nominum  exemplis  pergo,  ex 
quibus  nulhim  huius  poetae  morem  luculentius  illustrat  quam  id  quod 
extat  in  v.  634  libri  IV  tantaque  in  his  rebus  distantia  differitasque. 
Haec  enim  mihi  videtur  magna  audacia,  qua  poeta,  quia  vocabulo 
differentia  in  fine  versus  uti  per  metrum  non  licebat,  ut  alliteratio 
servaretur  et  versus  plenus  fieret,  quem  aliter  formare  poterat,  hoc 
uno  loco  de  suo  finxit  vocem  differitas,  neque  ea  apta  est  sermonis 
ampliticatio  quae  efficitur  tali  arbitrio.  Sed  sunt  multa  alia,  quae 
quantum  poetae  ingeniura  ad  talia  alliterationis  ludibria  propensura 
fuerit  aperte  ostendunt,  velut  v.  V  970  circum  se  foliis  ac  frondibus 
involventes.  Quid  enira,  quaeso,  diiferunt  a  foliis  frondes,  quae  et 
ipsae  raanifesto  hic  sunt  folia  illa,  quorura  raultitudine,  cum  ex  ar- 
boribus  deciderunt,  huraus  sternitur?  Nec  rainus  clarum  est  illud 
multosque  lacus  multasque  lucunas  VI  538,  quae  nomina  plane  idem 
significant  aeque  ac  verba  versus  sequentis  rupes  deruptaque  saxa^ 
in  quibus  evidentissima  exsistit  alliterationis  meditatae  forraa  et 
imago.     Neque  profecto  video,   quid  aliud  voluerit   poeta,    cum  haec 

inter  se  coniungeret  Averna  —  quae  sunt  loca  cumque  lacuaque 
VI  738,  cum  locis  Avernis  etiam  lacus  sine  dubio  comprehendantur. 
Ad  arida  loca  Lucretius  paludibus  opposuit?  Non  puto  eum  sic 
loqui  potuisse  et  poetam  hoc  non  voluisse  sentiet,  qui  totum  locum 
perlegerit.  Ne  autem  quis  miram  loquendi  rationem  mihi  obiciat, 
haec  non  magis  mire  dicta  sunt  quam  quae  antea  attuli  et  quae 
praeterea  proponam  alliterationis  signo  aperto  notata.  Velut  ubi 
poeta  agricolas  dicit  in  opere  duro  durare  membra  manusque  V  1358, 
orationem  simili  pacto  ultra  necessitatem  abundare  apparet;  quam- 
quam  sentimus  manus,  ut  eam  corporis  partem  quae  omnium  maxime 
duretur,  non  sine  vi  quadam  ac  consilio  etiam  nominatim  appellari. 
Atque  eadem  est  ratio  in  v.  866  libri  IV  patentem  Per  membra  ac 
venas  ut  amorem  opturet  edendi,  ubi  corporis  significationi  graviter 
etium  venas  additas  videmus;  nam  in  ipsis  venis,  ut  cibum  potionem- 
que  veterum  opiaione  recipientibus  (cf.  Ruhnlcenium  ad  Rutilium  Lu- 
pum,  pagg.  103/4)  famem  primum  ac  potissimum  exsistere  necesse 
est  (etiam  apud  Ovid.  in  Met.  8,  820  Fames  ieiunia  spargit  in  venis 
Erysichthonis).  Et  sunt  apud  Lucretium  quoque  pauca  alia  sche- 
matis  illius  xad-'  bXov  xal  xard  (i^Qos,  quod  dicitur,  exempla,  velut 
quod  saepius  in  fine  versus  occurrit  ora  genasque  I  920,  II  977, 
III  469,  deinde  maternis  etiam  membris  alvoque  reposta  III  346,  item 
proinde  quasi  ignotas  fades  atque  ora  tuantur  IV  997;  mensibus 
atque  annis  qui  multis  occidit  ante  III  1092,  ubi  totum  cum  em- 
phasi  post  partem  collocatum  invenimus.  —  Hic  fortasse  apte  com- 
memorabitur  etiam  usus  ille,  quo  pionomini  personali  vox  certior 
cum  gravitate  postponitur  et  apud  Lucretium  I  6/7  te  —  Adventum- 
que  tuum,  112  te  —  tuumque  —  initum,  III  917  nec  sibi  enim  quis- 
quam  tum  se  vitamque  requirit  et  apud  alios  scriptores,  cf.  Ennium 
in  Annaliura  reliquiis  v.  111,  in  Tragoediar.  v.  221,  Saturar.  v.  17, 
Vergilium  in  Aen.  IV  492,  VIII  377/78,  Ciceronis  orationem  Philippi- 
cam  III.  cap.  13,  33.  (vide  etiam  Lobeckium  in  commentario  ad  Aia- 
cem,  V.  1147).  —  Sed  hac  re  exposita  rursus  ad  propositum  rever- 
tamur;  nam  restant  in  nominum  numero  alliterationis  nonnulla  aperta 
exempla.  An  aliam  causam  putamus  esse,  cur  poeta  nubes  et  nimbos 
coniugaverit  in  v.  521  libri  VI,  ubi  dicit  pluvias  diu  remanere,  ubi 
multa  cieantur  semina  aquarura  atque  aliis  aliae  nubes  nirabique  in- 

super ferantur?     Quaraquara    enira  nubis   notio   est  generalis, 

nimbi  autem  dicuntur  nubes,  quoad  ad  tempestatera   pertinent  atque 

pluviam  demittunt,  tamen  hoc  loco  etiam  nubes  terram  imbri  rigantes 

.  intelleguntur    neque    profecto    hic    sententiae    discrimen    esse   potest. 

Eodem  modo  poeta  etiam  in  vs.  509/ — 11  et  525/26  nominibus  illis 
plane  synonymis  orationem  variavit  atque  vicissim  alio  loco  VI  483/84, 
ubi  quomodo  nubila  concrescant  disserens  haec  profert  fit  quoque  ut 
huc  veniant  in  caelum  extrinsecus  illa  Corpora  quae  faciunt  nubes 
nimbosque  volantes  in  sententia  satis  generali  nimborum  vocabulo 
facile  careamus.  Sed  semper  eadem  res  est,  idem  alliterationis  stu- 
dium,  quo  ductus  poeta  etiam  in  vs.  V  43/44  dixit  quae  proelia  nobis 
Atque  pericula  tumst  ingratis  insinuandum,  cum  utroque  nomine  ad 
sententiam  idem  fere  valente  alterum  poni  satis  esset,  neque  aut 
Lucretius  aliud  quid  in  animo  habuit,  cum  praesidium  et  perfugium 
consociaret  in  v.  1107  libri  V  aut  Cicero,  alliterationis  orator  studio- 
sissimus,  cum  eisdem  verbis  satis  abunde  uteretur  in  orat.  pro  Rabir. 
perd.  reo  2,  4  (cf.  Plaut.  Cas.  3,  5,  2  nescio,  unde  auxili,  praesidi, 
perfugi  mi  aut  opum  copiam  conparem);  eandemque  rationem  nescio 
cur  non  agnoscam  in  v.  I  879,  ubi  poeta  de  illis  primordiis  loquitur, 
quae  sunt  magis  in  promptu  primaque  in  fronte  locata,  quamquam 
hic  quidem  fieri  potest,  ut  poeta  verborum  illa  coniunctione  abun- 
danti  absolvatur,  si  hoc  loco  ad  Munronis  sententiam  verba  sic  com- 
ponuntur:  cuius  sint  plurima  mixta  et  magis  in  promptu  sint  pri- 
maque  in  fronte  locata,  atque  simili  loco  libri  IV  v.  95  verba  in 
prima  fronte  locata  praecedenti  in  promptu  quoniam  est  quasi  appo- 
sita  finguntur.  Sed  neque  necessarium  aut  simplicius  hoc  esse  puto 
neque  dubito  poetae  talem  abundantiam  adscribere  non  hic  magis 
qnam  aliis  locis,  ubi  viri  docti  interpretationis  arte  fiubtiliore  signifi- 
cationis  sententiaeque  discrimina  quaedam  vix  iure  mihi  videntur 
statuisse.  Exempli  causa  afFero  illud  non  cadere  in  terram  stellas 
et  sidera  cernisf  in  v.  II  209.  Quis  enim  de  vulgari  stellarum  et 
siderum  definitione,  qua  sidus  factum  est  pluribus  stellis  quamque 
secutus  etiam  Munro  single  stars  and  constellations  intellegit,  quis 
dico  de  tali  distinctione,  quamvis  aliis  locis  apta  sit,  in  hoc  versu 
cogitabit,  ubi  poeta  nibil  aliud  significare  vult  nisi  has  quasi  scintillas 
vel  flammarum  corpora,  quae  per  caelum  serenum  volantia  oculis  in 
terram  decidere  videntur  (cf.  Ovid.  Met.  II  321/22  fertur,  ut  inter- 
dum  de  caelo  stella  sereno  Etsi  non  cecidit,  potuit  cecidisse  videri)? 
Mihi  dubium  non  est,  quin  poeta  alliterationis  amore  devinctus  his 
duobus  nominibus  prorsus  eandem  rem  significaverit.  Praeterea  nemo 
hoc  nescit  stellas  a  poetis  siderum  voce  quasi  nobiliore  et  magis 
poetico  vocabulo  frequentari  neque  inepte  cum  illo  Lucreti  versu 
conferes  hos  Ovidi  Nasonis  locos:  Met.  XIV  846  ibi  sidus  ab  aethere 
lapsum  Decidit  in  terras   (adde  v.  848)  et  XV  749  (Caesarem  bella 

resque  domi  gestae)  in  sidus  vertere  novum  stellamque  comantem. 
Lucretius  autem  quam  non  reformidet  talem  eiusdem  rei  duplicem 
significationem  praecedentia  exempla  satis  ostendisse  spero,  quae 
confirmantur  hisce  locis,  abundantiae  et  alliterationis  apertae  item 
quasi  testibus  locupletibus:  III  744/45  certa  suo  quia  semine  seminio- 
que  Vis  animi  pariter  crescit  cum  corpore  toto,  II  196  nonne  vides 
etiam,  quanta  vi  tigna  trabesque  Respuat  umor  aquae ,  VI  915  ex 
alioque  alius  (anulus)  lapidis  vim  vinclaque  noscit,  III  80  vitae  Per- 
cipit  humanos  odium  lucisque  videndae,  ex  quibus  quatuor  locis,  quo 
melius  quid  diflferat  aptum  et  ineptum  genus  dicendi  cognoscatur, 
alterum  cum  versibus  192  libri  II  et  241  libri  VI  comparemus;  hic 
enira,  ubi  tigna  et  trabes  item  copulantur,  simul  non  sine  vi  ac 
ratione  tota  domus  contabulatio  partibus  suis  significatur,  ibi  contra, 
ubi  poeta  sine  ullo  sententiae  pondere  de  lignis  in  aquam  depressis 
loquitur,  cur  iisdem  duobus  vocabulis  omnino  praeter  necessitatem 
usus  esse  potest  nisi  numerum  explendi  orationemque  exornandi  stu- 
dio  impulsus?  Atque  hoc  idem  studium  ostendunt  duo  qui  restant 
loci  VI  1020/21  huc  accedit  item  —  quare  queat  id  magis  esse, 
Haec  quoque  res  adiumento  motuque  iuvatur  —  (ita  scribo  Munronem 
sequens)  et  III  144  cetera  pars  animae  —  Paret  et  ad  numen  mentis 
momenque  movetur.  Nam  priore  loco,  ubi  babemus  adiumento  motuque 
iuvatur,  h.  e.  motu  adiuvante  iuvatur  (cogitavit  in  hac  re  poeta  de 
animo  corpus  movente,  qui  et  ipse  externa  vi  aeris  iuvatur,  vide  vs.  IV 
874 — 94)  illud  adiumento  nisi  ex  similitudine  verbi  iuvatur  ortum 
non  videtur,  in  altero  autem  versu,  ubi  poeta  verba  ad  numen  mentis 
momenque  satis  abunde  ad  sententiam  composuit  —  sunt  enim: 
iussa  et  impulsa  mente  (anima  movetur),  cf.  III  188/89  momine  — 
parvo  —  impulsa,  movetur  —  et  tantillo  momine  flutat  —  soni  simi- 
litudo  aperta  est  (cf.  etiam  Liv.  VII.  30,  20  adnuite  ....  nutum  nu- 
menque  vestrum  Campanis). 

Post  haec  nominum  exempla  ad  adiectiva  transeo,  quae  parva 
egent  explicandi  opera.  Neque  enim  in  vs.  I  778/79  at  primordia 
gignundis  in  rebus  oportet  (quod  a  Lachmanno  in  necessest  mutatum 
Munro  restituit)  Naturam  clandestinam  caecamque  adhibere  duobus 
adiectivis  idem  denotari  obscurum  est,   quae   iterum   poeta  coniunxit 

II  128  motus  —  clandestinos  caecosque,  neque  haec  eiusdem  allitera- 
tionis  esse  exempla:    tl  1104   exanimatque  indignos   inque  merentes, 

III  800/1  quid  enim  diversius  esse  putandumst  Aut  magis  inter  se 
disiunctum  discrepitansque,  ubi  senties  vim  gravem  verborum  copiae, 
V  1439  et  divisa  colebatur  discretaque  tellus,  IV  958  et  divisior  inter 

86  ac  distractior  intus.  Ultimo  tamen  loco  ne  quis  miretur  mea  verba 
a  Bernaysii  textu  discrepare,  hoc  moneam  hanc  quam  dedi  esse  co- 
dieum  lectionem,  duram  quidem  illam  sed  ita  comparatam,  ut  mutare 
non  audeam.  Illud  intus  enim  respondet  adverbio  foras  in  versu 
praecedenti  et  extant  tria  illa  quae  Lacbmannus  postulavit  membra 
orationis,  cum  in  v.  958  ut  plena  fiat  sententia  anima  subiectum  et 
fit  verbum  enuntiati  ex  praecedentibus  versibus  intellegatur  necesse  sit. 
Quod  si  cui  tamen  audacius  videtur,  quam  ut  emendatione  carere 
possimus,  similis  elocutionis  exemplo  eum  refutare  nequeo.  His  alli- 
terationis  locis  adiungo  praeterea  versum  100  libri  I  exitus  ut  classi 
felix  faustusque  daretur  non  sine  quadam  soUemni  verborum  gravi- 
tate  dictum  cum  irrisione  poetae  indignantis  aperta,  deinde  V  1152 
nec  facilest  placidam  ac  pacatam  degere  vitam,  III  778  quue  prima 
potissimaque  insinuetur,  deuique  III  1044  mortua  cui  vita  est  prope 
iam  vivo  atque  videnti  (cf.  V  991  viva  videns  vivo  sepeliri  viscera 
busto)  de  quibus  vocibus  proverbii  loco  coniunctis  ne  hic  doctiorum 
virorum  verba  repetam  adeas,  si  placet,  Wakefieldum  (in  v.  1059  edi- 
tionis  Wakf.)  et  Munronem. 

Jam  vero  ad  nomina  rediens  paucos  eos  locos  tractabo,  ubi  ea 
quam  in  verbis  supra  exposui  ratione  proprium  vocabulum  sequitur 
synonyma  phrasis  poetice  figurata;  velut  IV  1270  ubi  Lucretius  dicit 
nec  divinitus  interdum  Venerisque  sagittis  Deteriore  fit  ut  forma  mu- 
liercula  ametur  id  quod  voce  divinitus  proprie  et  perspicue  expressit, 
venusta  imagine  Veneris  tela  conicientis  repetivit  poeta,  idemque 
videmus  V  1102  verberibus  radiorum  atque  aestu  victa  per  agros, 
ubi  verba  translata  praecedunt  et  V  487/88  sudor  Augebat  mare  — 
camposque  natantis  duplicique  metaphora  VI  404/5  undas  —  et  liqui- 
dam  molem  camposque  natantis,  quibus  Wakefieldus  apte  comparat 
segetes  altas  camposque  natantis  in  Vergili  Georgicis  III  198,  ubi 
campis  natantibus  segetes  quasi  fluctuantes  signiticantur;  campos 
liquentes  de  mari  dictos  Munro  ex  Aen.  VI  724  probavit  neque  inepte 
conferentur  Plauti  Trin.  IV.  1,  15  caeruleos  per  campos  et  Homeri 
vyga  xiXev&a.  —  His  locis  restat  ut  adiciam  bellum  et  apertum 
metonyraiae  exemplum  in  verbis  v.  V  780  genus  herbarum  viridem- 
que  nitorem  et  pulchram  eamque  saepius  apud  Lucretium  obviam 
translationem  in  verbis  non  radii  solis  neque  lucida  tela  diei  I  147, 
II  60,  III  92,  VI  40. 

Hinc  statim  ad  aliam  quaestionem  me  verto,  quae  et  ipsa  cum 
eis  quae  de  verbis  iam  dixi  conexa  est  atque  cohaeret.  Cum  enim 
magnum  Germanici  et  Latini  sermonis  discrimen  in  eo  positum  esse 

viderimus  quod,  ubi  nos  adverbiis  aut  phrasi  adverbii  loco  posita 
sententiam  verbi  augemus,  scriptores  Latini  propter  inopiam  talium 
adverbiorum  hanc  vim  saepe  duobus  verbis  synonymis  coniunctis 
eflFecerunt,  ea  res  nota  num  etiam  ad  nomina  pertineat,  quaestio  fit 
cognitione  sat  digna.  Neque  enim  hoc  non  videmus  sermonem  Lati- 
num  ab  ea  adiectivorum  varietate  quibus  nobis  nominum  vim  ampli- 
ficare  licet  longe  abesse.  Qua  in  re  Naegelsbachius  cum  in  libro  de 
stilo  Latino  §  73,  2  nonnulla  recte  contulisset  velut  e  Cicerone  me- 
tum  ac  timorem  (Verr.  IV.  19,  41),  recordationem  et  memoriam  (Lael. 
27,  104),  temeritas  et  casus,  non  ratio  nec  consilium  valet  (Div. 
11.  41,  85),  ex  hoc  cursu  atque  impetu  animorum  ad  veram  laudem 
(Tusc.  II.  24,  58),  illa  distinctius  ab  eis  locis  secernere  poterat,  ubi 
duo  nomina  coniuncta  non  idem  fere  signiticant  sed  alterum  cum 
altero  adiectivi  loco  copulatum  propriam  habet  et  ad  sententiae  cone- 
xum  necessariam  vim  atque  significationem,  velut  cum  quod  nos  dici- 
mus  'jugendlicbe  Krafte'  a  Cicerone  duobus  nominibus  iuventute  ac 
viribus  (de  senect.  6,  15)  expressum  esse,  Maute  Verwunderung'  eun- 
dem  clamorem  et  admirationem  (Verr.  V.  41,  106)  dixisse  videmus, 
et  quae  sunt  id  genus  multa  alia.  Hoc  tamen  mihi  videtur  certum 
esse,  ibi  ubi  Germanica  latine  vertimus,  multa  adiectiva,  quibus  no- 
minis  notio  non  quodam  modo  accuratius  definitur  sed  tantum  am- 
plificatur,  opportune  etiam  duobus  nominibus  quae  idem  valent  copu- 
latis  reddere  licere,  ne  illo  paene  solo  auxilio  adiectivorum  magnus 
vel  summus  semper  uti  cogamur.  Nostrum  'vollige  Harmonie',  ut  hoc 
unum  addam,  a  Cicerone  sic  varie  expressum  invenimus:  voluntatum, 
studiorum,  sententiarum  summa  consensio  (Lael.  4,  15),  in  ea  (in 
virtute)  est  convenientia  rerum  (Lael.  27,  100),  omnis  haec  conspiratio 
consSnsusque  virtutum  (de  fin.  V.  23,  66)  sed  etiam  sola  nominum 
copulatione  qua  ex  coniunctione  naturae  et  quasi  concentu  atque  con- 
sensu  (de  div.  II.  15,  34).  —  Sed  hanc  rem  magis  adumbrare  possum 
quam  copiose  illustrare  et  satis  habeo  rei  rationem  significasse.  Jam 
vero  si  quis  talia  exempla  apud  Lucretium  quaerit,  extant  etiam  apud 
illum  pauca  sed,  ut  mihi  videtur,  satis  aperta.  Namque  illud  cuius 
—  rei  simulacrum  et  imago  (quibus  duobus  nominibus  respondent 
duo  verba  in  fine  versus  sequentis  ante  oculos  semper  nobis  versatur 
et  instat  II  112/13)  par  est  nostro 'ein  deutliches  Bild  von  diesem  Vor- 
gange'  et  IV  588  verl)is  cetera  de  genere  hoc  monstra  ac  portenta 
loquontur  mira  talium  fabularum  ratio  duplici  vocabulo  cum  gravitate 
aperta  notatur;  item  in  v.  VI  933  nec  Tnora  nec  requies  interdatur 
ulla  fluendi  vim  elocutionis  Latinae  aequare  possumus  vertentes  'und 


27 

nicht  die  geringste  Pause  —  ist  ihnen  gestattet'.  Haec  exempla  quatn- 
quam  nunaero  verborum  locis  similibns  longe  inferiora  sunt,  tamen 
rem  qualis  sit  satis  ostendunt  et  dignam  eam  esse  demonstrant  ad 
quam  animos  advertamus. 

Sed  verborum  ac  nominum  ratione  cognita  hanc  rem  nondum 
perfectam  esse  liquet.  Nam  ipsa  huius  quaestionis  natura  et  ordine 
eo  adducimur  ut  inquiramus,  quoad  huc  pertineant  adiectivorum  et 
adverbiorum  quae  synonyma  inveniuntur  coniuncta  exempla,  in  quibus 
quidem,  ut  statim  quid  iudicem  profitear,  orationis  Latinae  usus  si- 
milis  atque  in  verbis  et  nominibus  exsistere  mihi  videtur.  Qua  in  re 
paucos  locos  proferam  talia  monens:  rebus  —  pertinentibus  ad  bene 
beateque  vivendum  (in  Ciceronis  de  officiis  libro  I  c.  6,  19)  allitera- 
tione  vim  adverbiorum  adiuvante  et  copulationem  illam  quasi  com- 
mendante,  accurate  sane  et  diligenter  (mit  eingehender  Sorgfalt)  de 
dis  immortalibus  disputatum  est  (de  nat.  deor.  I.  6,  15),  partam  — 
praesentemque  victoriam  apud  Caes.  in  bell.  civ.  III.  73,  5,  ut  ea  res 
prospera  et  laeta  eveniret  (in  Livi  libro  XXXVII  cap.  47,  4,  res  oc- 
cultas  et  penitus  abditas  (die  allerverborgensten  Erscheinungen)  in 
Ciceronis  libro  de  natura  deor.  primo,  cap.  19,  49,  denique  notum 
illud  unus  et  idem;  his  tamen  quamvis  paucis  apte  ea  praeparantur 
quae  Lucretiana  exempla  eandem  rem  satis  probabili  testimonio 
confirmant.  Nam  cum,  ut  L.  Muellerus  dicit  in  libro  de  re  me- 
trica  poetarum  Latinorum,  pagina  241,  severis  auctoribus  artis 
(poeticae)  non  placuerint  uni  substantivo  bina  nedum  plura  addita 
adiectiva  nisi  in  formulis  quales  sint  felix  faustusque ,  mmus  me- 
liusque  (alliteratione  sine  dubio  excusandis),  talis  severitas  a  Lucreti 
more  dicendi  aliena  est,  qui  mixto  in  carminibus  poetico  colore  cum 
prosae  orationis  simplicitate  et  elocutionis  oratoriae  gravitate  id  ita 
non  veritus  est,  ut  saepius  duo  adiectiva  synonyma  coniuncta  uni  no- 
mini  adiecerit,  multa  tamen  ex  his  ita,  ut  vim  quandam  sententiae 
eo  efficere  voluisse  videatur.  Hoc  enim  apparet  in  verbis  versus 
I  506  esse  utramque  sibi  per  se  puramque  necessest,  quibuscum  con- 
ferre  iuvabit  similem  verborum  gravem  cumulationem  in  Platonis 
Phaedone  p.  66  A  init.  aXJi  avvr^  xccd-^  avTTjv  slhxQivsX  r^  diavoia 
XQtofifvog  avTO  xaS-'  avto  slXixQivsg  sxaOTOv  emxsiQol  &^Q£vsiv  riav 
ovToav ,  ubi  adeas  Stallbaumium ;  deinde  in  vs.  I  835/36  e  pauxillis 
atque  minutis  Ossibus  (hic)  et  de  pauxillis  atque  minutis  Visceribus, 
h.  e.  e  minutissimis  ossibus  et  minutissimis  visceribus,  tum  in  v.  II  47 
quod  si  ridicula  haec  ludibriaque  esse  videmus  et  fortius  II  985 
quod  si  delira   haec  furiosaque  cemimus  esse,   item  II  149  omnibus 


28 

in  promptu  manifestumque  esse  videmus  (cf.  v.  246),  II  919  atque 
animalia  sint  mortalibus  una  eademque ,  III  424  quatenus  est  unum 
inter  se  coniunctaque  res  est,  II  1078  (res)  unica  quae  gignatur  et 
unica  solaque  crescat  atque  similiter  res  —  una  —  solaque  in  Horat. 
epist.  I.  6,  1/2,  praeterea  III  196  aura  —  suspensa  levisque  id  est 
aura  quamvis  levis  ut  dicit  I  434  tactus  —  quamvis  levis  exiguusque, 
III  958  ante  Quam  satur  ac  plenus  possis  discedere  rerum,  III  785 
V  131  certum  ac  dispositumst  (festbestimmt),  ubi  quicquid  crescat  et 
insit  cf.  III  792/93  V  138/39,  V  97  res  nova  miraque  menti,  IV  264 
tangimus  extremum  saxi  summumque  colorem  (die  allerausserste  Ober- 
flaclie),  V  590  esse  vel  exigua  maioris  parte  brevique  cum  vi  opposi- 
tum  praecedenti  perquam  pauxillo  —  minores  esse,  nec  diversa  est 
ratio  VI  651  quam  sit  _parvula  pars  et  quam  multesima  constet  (ein 
wie  verscbwindend  kleiner  Teil  er  ist).  Similis  denique  res  est  etiam 
eis  locis,  ubi  ut  in  vs.  III  46(5  altum  Aeternumque  soporem  et  VI  552 
in  magnas  aquae  vastasque  lucunas  posterioris  adiectivi,  cum  per  se 
fortior  sit,  notio  priore  adiuvatur,  quamquam  id  altero  loco  Wakefieldo, 
ut  Mectori  lepido',  valde  displicuit,  quod  idem  tamen  fit  I  736  V  52, 
II  644  in  adverbiis  bene  ac  divinitus  et  bene  et  eximie  coniunctis. 

Praeterea  autem  aliis  locis  poeta  duas  voces  idem  valentes  sic 
copulavit  ut,  quamquam  dici  non  potest  sententiae  vim  quasi  dupli- 
cari,  tamen  eam,  quae  inest  in  verbis  significatio,  graviore  quodam 
sono  enuntiari  sentiamus.  Nonnumquam  Lucretium  has  voces  sic 
posuisse  videmus  ut,  quod  iam  priore  loco  exposui,  altera  in  initio 
versus  alteri  in  exitu  collocatae  respondente,  ipso  quem  in  versu 
obtinent  loco  sententia  verborum  magis  emineat.  Haec  mihi  videtur 
ratio  his  locis:  I  171  materies  ubi  inest  cuiusque  et  corpora  prima 
(cf.  I  501),  VI  447  turbinis  immanem  vim  provomit  atque  procellae, 
ubi  procella  addita  vis  tnrbinis  immanis  melius  illustratur,  cum  aliis 
locis  procellae  a  turbinibus  ut  proprium  ventorum  geuus  distinguan- 
tur ,  ut  a  Cicerone  in  libro  de  nat.  deor.  III  c.  20,  51  ergo  imbresi 
nimbi,  procellae,  turhines  dei  putandi;  deinde  VI  566  (mundum) 
exitiale  aliquod  tempus  clademque  manere,  item  in  his  adiectivorum 
exemplis:  I  646  ex  uno  si  sunt  igni  puroque  creatae  (cf.  II  777 
unum  purumque  nitorem,  782  alio  in  quovis  uno  puroque  nitore,  V 
448  puri  secretique  aetheris  ignis),  I  759  deinde  inimica  modis  mul- 
tis  sunt  atque  veneno,  I  957  an  immensum  pateat  vasteque  profun- 
dum,  II  46  tum  vacuum  pectus  lincunt  curaque  solutum  cum  prolepsi 
dictum,  III  950  grandior  hic  vero  si  iam  seniorque  queratur,  V 
158/59  opus  divom  laudare  —   Aeternumque  putare  atque  immortale 

futurum  (III  802  coniungit  Lucretius  verba  immortali  atque  perenni 
item  non  sine  pondere  sententiae),  V  604  opportunus  ita  est  si/orte 
et  idoneus  aer  et  pariter  VI  318  opportuna  fuit  si  forte  et  idonea 
flammis,  de  quibus  adiectivis  consociatis  cf.  Caes.  bell.  Gall.  II  8  loco 
—  ad  aciem  instruendam  natura  opportuno  et  idoneo  (h.  e.  treflflich 
geeignet),  videas  quoque  vs.  III  206/7  quae  tibi  cognita  res  —  IJtilis 
invenietur  et  opportuna  cluebit;  deinde  V  1058  dissimiles  soleant  voces 
variasque  ciere  item  II  783  dissimiles  longe  inter  se  variosque 
colores  et  simili  vi  positum  II  825  aut  alio  quovis  uno  varioque  co- 
lore,  neque  denique  gravitate  sententiae  caret  illud  non  tamen  ut  co- 
ram  quae  sunt  vereque  rutunda  IV  360,  e  quibus  adverbiis  coram 
sequenti  adumbratim,  vere  participio  simulata  respondere  videtur.  — 
Saepius  deinde  poeta  ita  quoque  notionis  vim  fortius  extulit,  ut  pari 
nominum  synonymorum  idem  adiectivum  bis  aut  altero  loco  cogno- 
minatum  attribueret  velut  II  1054  seminaque  innumero  numero  sum- 
maque  profunda  —  volitent,  III  614/15  (animus)  unis  Sedibus  et 
certis  regionibus  omnibus  (non  pectoris,  quod  scripsit  Lachmannus) 
haeret,  III  791  V  137  tandem  in  eodem  homine  atque  in  eodem  vase 
(vide  V.  III  553)  manere,  IV  741  propter  subtilem  naturam  et  tenvia 
texta,  VI  775  propter  dissimilem  naturam  dissimilisque  Texturas  inter 
sese  primasque  figuras  (cf.  VI  995  propter  dissimilem  naturam  tex- 
taque  rerum),  IV  938  corporis  ad  primas  partis  elementaque  primM, 
V  345  tantis  morbis  tantisque  periclis,  V  730  ordine  formarum  certo 
certisque  figuris,  V  859  genus  acre  leonum  saevaque  saecla,  V  876 
duplici  natura  et  corpore  bino,  VI  611  adde  vagos  imbres  tempesta- 
tesque  volantes,  denique  V  1237  atque  potestatis  magnas  mirasque 
relinquunt  In  rebus  viris  divum,  quae  nomina  simili  abundantia  sed 
sine  sententiae  pondere  poetam  etiam  in  libro  II  v.  586/87  coniunxisse 
videmus;  multoque  maior  haec  quidem  sententiae  vis  ibi  exsistit,  ubi 
nomina  synouyma  non  copula  coniunguntur  sed  aavv8sT(aq  ponuntur,  ut 
IV  487/88  nam  seorsum  cuique  potestas  Divisast,  sua  vis  cuiquest,  cui 
exemplo  compares  v.  I  110  nunc  ratio  nulla  est  restandi,  nullafaculta^. 
Sunt  tamen  praeterea  multa  quae  synonyma  coniuncta  ad  sen- 
tentiam  augendam  nil  pertinent,  pauca  quidem  fortasse  ita  comparata, 
ut  in  verbis  eligendis  ratio  quaedam  rhetorica  valuisse  putanda  sit, 
velut  I  83  adiectiva  scelerosa  atque  impia  (eadem  copulavit  Terentius 
in  Eunucho,  IV.  3,  1  ubi  ego  illum  scelerosum  —  atque  impium  in- 
veniamf)  chiastico  ordine  duabus  partibus  enuntiati  praecedentis  ne 
forte  etqs.  non  sine  poetae  consilio  respondent;  item  IV  455  quod 
uberius  poeta  dixit,    in  noctis  caligine  caeca  Cernere  censemus  solem 

lumenque  diumum,  solem  in  caligine  caeca,  nocte  lumen  diei  videri 
efficaci  contrario  enuntiavit,  neque  non  agnoscenda  est  talis  orationis 
aequabilitas  in  versibus  V  637  —  40  aperte  meditata  atque  quaesita. 
Praeterea  hic  quoque  nonnulla  extant,  quae  sine  pondere  sen- 
tentiae  in  fine  versus  copulata  e  metri  quadam  ratione  orta  videntur 
esse  et  de  quibus,  ut  in  similibus  verborum  exemplis  iam  exposui, 
hoe  tantum  dici  poterit  poetara  tali  vocum  coniunctione  commodissime 
metrum  explevisse.  Hoc  mea  sententia  eis  quos  iam  afferam  locis 
facile  elucebit,  in  quorum  ordine  enumerando  primum  nominum 
exempla  tractabo.  Sunt  enim  haec:  I  74  atque  omne  imm^nsum  per- 
agravit  mente  animoque,  ubi  mens  et  animus  plane  synonyma,  ut 
videtur,  a  Lucretio  copulantur,  neque  hic  solum  sed  etiam  pluribus 
locis,  quos  statini  sub  uno  ponam  conspectu,  ne  ad  eandem  rem 
saepius  redire  cogar.  Quod  ad  utriusque  vocabuli  sententiam  per- 
tinet,  mens  pars  est  animi,  quod  Cicero  aperte  dicit  in  libro  de  re- 
publica  altero,  cap.  40,  in  verbis  ea  quae  latet  in  animis  hominum 
quaeque  pars  animi  mens  vocatur;  porro  autem  animus,  ut  vis  sen- 
tiendi,  cum  mente,  ut  vi  intellegendi,  ita  copulatus  invenitur,  ut 
coniungendo  omnes  animi  partes  fortius  significentur;  cf.  Caes.  bell. 
Gall.  I  39  ut  (timor)  non  mediocriter  omnium  mentes  animosque 
perturbaret,  item  VI  5,  bell.  civ.  I  21,  Doederleinium  in  libri 
antea  laudati  vol.  V.  p.  94/95.  Tamen  duo  animi  et  mentis  vocabula 
saepe  mutata  esse  Lucretius  ipse  dicit  III  94  primum  animum  dico, 
mentem  quam  saepe  vocamus  et  probatur  hoc  Lucretianis  aliorumque 
scriptorum  sat  multis  locis  ubi  abunde  coniuncta  extant,  velut  apud 
Lucretium  in  vs.  III  139  consilium,  quod  nos  atiimum  mentemque 
vocamus,  142  hic  ergo  mens  animusquest,  398  sine  mente  animoque, 
402  cui  mens  animusque  remansit;  item  Cicero  loquitur  de  nat.  deor. 
I.  14,  37,  I.  15,  39  universae  naturae  animo  atque  mente  (ubi  vide 
Schoemanni  notam),  Catil.  I.  11,  27  et  apud  ipsum  Vergilium  duobus 
locis  ea  invenimus,  in  Aen.  I  304  animum  mentemque  benignam  et 
VI  11  magnam  —  mentem  animumque  —  inspirat,  mera  tautologia 
posita  ut  apud  Horatium  in  epist.  I.  14,  8  mens  animusque  Fert. 
Saepe  etiam  haec  non  coniunguntur  inter  se  sed  simili  abundantiae 
genere  genetivus  animi  a  mentis  nomine  pendet  non  solum  apud  Lu- 
cretium  velut  III  613  animi  —  mens  consiliumque,  IV  756  mens  animi 
vigilat,  V  149,  VI  1181,  sed  etiam  apud  alios  poetas,  apud  Plautum 
in  Cistellaria  II.  1,  6,  in  Epidico  IV.   1,  4,  apud  Catullum  in  carm.*) 

*)  cf.  Munronem  ad  v.  III  615  et  lesseni  librum :  Lucrez  u.  sein  Verhaltnis 
zu  Catull  u.  Spateren  p.  12.  — 

65  V.  4.  —  Huc  referendum  est  etiam  illud  consilium,  quod  eadem 
sententia  atque  mens  et  animus  (cf.  III  95  animum  dico  —  In  quo 
consilium  vitae  regimenque  locatum  est  et  139  consilium,  quod  nos 
animum  mentemque  vocamus)  coniunctum  extat  in  vs.  III  613  animi 
—  mens  consiliumque,  V  127  animi  natura  —  consiliumque  et  addo 
hic  illud  acria  corda  Iracundaque  mens  III  295  (cf.  Aen.  V  643 
arrectae  mentes  stupefactaque  corda  Eiadum).  —  Ab  his  locis 
transeo  ad.  v.  I  444  nec  praebere  locum  porro  nisi  inane  va- 
cansque;  iterum  invenitur  illud  inane  vacansque  in  v.  I  334,  quem 
tamen  adulterinum  esse  vulgo  conceditur.  Deinde  aflfero  vs.  I  964 
caret  ergo  fine  modoque,  II  92  quoniam  spatium  sine  fine  modo- 
quest  (cf.  notum  illud  finem  et  modum  transire,  quod  nos  pari  uber- 
tate  vertimus  'Mass  und  Ziel  iiberschreiten'),  I  1041  aliqua  ratione 
aversa  viaque  (sic  recte  videtur  Lacbmannus  versum  in  fine  muti- 
latum  explevisse),  V  732  atque  alia  illius  reparari  in  parte  locoque 
a  Munrone  bene  ita  explicatum :  reparari  in  loco  et  partes  eius  susci- 
pere,  qua  explicatione  scilicet  abundantia  non  toUitur.  lam  sequuntur 
vs.  II  1145  moenia  mundi  Expugnata  dabunt  labem  putrisque  ruinas, 
ubi  similis  mihi  videtur  pleonasmus  atque  V  347  darent  late  cladem 
mngnasque  ruinas;  III  61  socios  scelerum  atque  ministros,  IV  42 
rerum  effigias  tenuisque  figuras  (cf.  IV  34/35  saepe  figuras  Contuimur 
miras  simulacraque  luce  carentum,  156  texturas  rerum  tenuis  tenuis- 
que  figuras),  V  1401  risus  dulcesque  cachinni  {vide  v.  1395),  V  1145 
(genus  humanum)  sponte  sua  cecidit  sub  leges  artaque  iura,  cum  hic 
iura  et  leges  sine  dubio  idem  fere  valeant,  quamquam  aliis  locis 
iura  latius  patent;  cf.  Munronis  notam,  qui  affert  Hor.  ep.  I.  16,  41 
et  luven.  II  72;  idem  Horatius  dicit  Serm.  I.  1 ,  9  iuris  legumque 
peritum,  cum  velut  in  Aeneide  I  507  in  verbis  iura  dabat  legesque 
viris  iura  sint  decreta  iudicialia,  leges  ad  praecepta  ac  disciplinam 
publicam  pertineant. 

Post  haec  nomina  adiectivorum  exempla  pauca  tantum  proferri 
possunt:  III  933  vita  ante  acta  priorque  et  v.  771  libri  praecedentis 
continuo  id  fieri  ut  candens  videatur  et  album  ubi  conferas  Munronis 
notam.  Sit  enira  inter  vocem  candidus  sive  candens  —  nam  haec 
eadem  sunt  et  Ovidius  in  Met.  XI  314  in  eodem  versu  ea  mutat  can- 
dida  de  nigris  et  de  candentibus  atra  Qui  facere  adsuerat  —  sit  igitur 
discrimen  inter  hanc  vocem  et  adiectivum  albus,  quod  Servius  ad 
Verg.  Georg.  III  v.  82  recte  significat  (vide  Doederl.  1.  1.  III  p.  194,  2), 
hoc  tamen  loco  scilicet  de  tali  discrimine  nullo  pacto  cogitandum 
est  et  cavendum  ne  in  vertendo,  nisi  verbum  verbo  reddere  volumus, 

talia  apertae  tautologiae  exempla  a  nostra  lingua  aliena  imitemur. 
In  versu  IV  338  autem  insequitur  candens  con/estim  lucidus  aer  — 
quem  hic  statim  aflfero  —  lucidum  aerem  caligini,  candentem  atro 
oppositum  esse  liquet,  atrum  igitur  caliginis  aerem  et  candentem 
aerem  lucis  inter  se  conferri  apparet.  Denique  profero  v.  V  1290 
omnia  cedebant  armatis  nuda  et  inerma  quae  siue  pondere  abunde 
dicta  ita  tamen  posita  videntur,  ut  inerma  illa  armatis  consulto 
opposita  sint,  et  v.  VI  1238  poenibat  paulo  post  turpi  morte  ma- 
laque. 

His  perfectis  restat  ut  eorum  agmen  producam ,  in  quibus  nulla 
aut  sententiae  aut  metri  aperta  ratione  habita  voces  particula  copu- 
latas  videmus.  Sunt  enim  talia  reconditioris  rationis  exempla  non 
solum  verborum  sed  etiam  nominum  et  adiectivorum  eaque  non  in- 
curia  quadara  vituperanda  a  poeta  illata  sed  quia  nulla  erat  causa, 
cur  talia  reformidaret,  admissa.  Atque  e  nominibus  quidem  primum 
aflfero  illud  denique  res  omnis  eadem  vis  causaque  volgo  conficeret  in 
V.  I  238,  ubi  utroque  nomine,  altero  quidem  certiore  altero  magis 
infinito,  eandem  rem  significari  apparet  item  atque  in  v.  V  772  (solis 
lunaeque  cursus)  quae  vis  et  causa  cieret  et  potuerunt  haec  etiam  in 
V.  VI  31  a  poeta  posita  esse,  quo  Lachmannus  illa  intulit,  quam- 
quam  facere  non  possum,  quin  hic  Munronem  sequar  qui  lectionem 
codd.  naturali  —  Seu  causa  seu  vi  retinendam  censet,  quia  vis  naturae 
proprio  vocabulo  casus  nominatur,  oppositus  ille  deorum  cuidam  ra- 
tioni  ac  consilio;  ac  ne  alio  quidem  loco  Munronem  rectius  sentire 
nego,  in  versu  1072  libri  II,  ubi  in  illis  quae  codices  praebent  nunc 
et  seminibus  si  tanta  est  copia  quantam  —  vis  eadem  natura  manet, 
vinculum  orationis  duplex  quod  desideratur  Marullus  iam  eflFecerat, 
cum  legeret  visque  eadem  et  natura  manet,  quod  a  Lachmanno 
reiectum  Munro  recte  mihi  videtur  restituisse.  Nam  quod  Lach- 
mannus  scribi  vult  nunc  ex  seminibus  —  quis  eadem  natura  manet, 
eo  structura  enuntiati  certe  impeditur  et  quas  castum  poetam  decere 
negat  particulas  et  —  que  deinceps  positas,  hae  exemplis  Ciceronianis 
probantur  (vide  Munronis  uotam),  in  vi  autem  et  natura,  in  quibus 
fere  eadem  sententia  est,  copulatis  neminem  spero  oflFensurum  esse. 
Contra  Goebelio,  qui  in  eadem  libri  alterius  parte,  v.  1068,  pro 
verbis  nec  res  nec  causa  moratur  locis  ante  allatis  deductus  legendum 
esse  putavit  nec  vis  nec  causa  moratur  (in  Quaest.  Lucret.  p.  18) 
nollem  PoIIius  assensus  esset;  nam  vis  et  causa  apte  aliquid  facere 
et  movere,  non  obvia  esse  et  tardare  dicuntur.  —  Deinde  aflferendum 
est    in    V.   II   534  at  regione  locoque  alio  terrisque  remotis,    in  qua 

verborum  copia  nuUo  sententiae  detrimento  verba  terris  remotis  sola 
sufficerent;  ceterum  regione  locoque  hic  et  IV  784  eadem  in  regione 
locoque  pro  regione  loci  dicta  videntur,  quod  poeta  perspicnitati 
nimis  serviens  posuit  in  vs.  II  260,  293,  V  804  item  atque  eum  pro 
regione  viai  (II  249)  vel  viarum  (I  958)  regionem  viamque  coniuncta 
dixisse  videmus  in  v.  IV  1264.  — 

lam  ex  libro  tertio  commemoro  v.  IS  intereunt  partim  statuarum 
et  nominis  ergo,  in  quam  nominum  compositionem  quamquam  poeta 
facile  ipse  incidere  poterat,  fortasse  tamen  meminerat  Ennii  verba, 
quae  Macrobius  ex  Annalibus  rettulit  (vide  Annalium  vs.  403/4)  reges 
per  regnum  statuasque  sepulchraque  quaerunt,  Aedijicant  nomen: 
summa  nituntur  opum  vi;  deinde  III  141  hic  exultat  enim  pavor  ac 
mMus  (cf.  in  fine  versus  901  dissoluant  animi  magno  se  angore  me- 
tuque)^  III  646  corpore  reliqiio  pugnam  caedesque  petessit,  III  585/86 
perque  viarum   omnis  flexus,    in   corpore  qui  sunt,    atque  foramina. 

—  Inest  ubertas  quaedam  orationis  etiam  in  his:  IV  758/59  quem 
Rellicta  vita  iam  mors  et  terra  potitast  (cf.  I  135,  V  63)  duobus 
nominibus  positis  ubi  unum  suffecisset;  sed  cum  in  utroque  si  non 
rei  at  rationis  aliqua  sit  differentia,  minus  abunde  ea  dicta  sunt  quam 
quae   postea    in  v.  764  poeta  mire  coniunxit  mortis  letique  potitum. 

—  Haec  sequuntur  ex  libro  quinto  versus  553  partibus  aeriis  mundi 
caeloque  revincta,  765  quod  radios  interrumpat  lumenque  profusum, 
798,  1076  genus  alituum  variaeque  volucres,  872  haec  aliis  praedae 
lucroque  iacebant,  971  nec  —  diem  —  solemque  Quaerebant  quocum 
conferas  verba  Ovidi  in  Met.  VII  411  de  Cerbero  dicta,  qui  abstractus 
e  tenebris  contra  diem  radiosque  micantes  obliquabat  oculos;  deinde 
V  1055  homines  voce  et  lingua  praeditos  mutis  bestiis  poeta  oppo- 
suit;  praeterea  oratio  abundat  in  v.  1441  auxilia  ac  socios  iam  pacto 
foedere  habebant  et  in  v.  1150  circumretit  enim  vis  atque  iniuria 
quemque,  cum  vis  quoque  iniuria  sit  (vide  Cic.  de  off.  I.  13,  41  cum 
autem  duobus  modis,  id  est  aut  vi  aut  fraude,  fiat  iniuria),  nisi 
tamen  forte  hoc  loco  Lucretius  vim  iniuriae  ut  fraudi  silentio  oppo- 
nere  voluit.  Paucis  versibus  post  in  v.  1158  etiam  mala  et  peccata 
abunde  copulata  videmus  —  si  Lachmannus  voce  mMla  recte  versum 
explevit  in  codicibus  duabus  syllabis  privatum,  quae  mala  tamen  non 
miserias  sceleratorum  hominnm  et  animi  tormenta  intellego,  ut  Pollius 
facit,  qui  ea  refert  ad  vs.  1149—53,  sed  de  male  factis  dicta  arbitror 
ut  apud  Vergil.  in  Aen.  VI  527,  739  et  apud  Ovidium  in  Met.  I 
140  irritamenta  malorum.  — 

Item  pleonasmus   extat   in   his   quoque   exemplis:    V  1139  res 

itaque  ad  aummam  faecem  turbasque  redibat  et  V  1 1 86  in  caeloque 
deum  sedes  et  templa  locarunt;  nam  templa  sunt  sacra  loca  a  deis 
culta;  deinde  in  versu  libri  sexti  217/18  aine  taetro  Terrore  et  ao- 
nitu  (h.  e.  aine  terribili  sonitu)  nulloque  tumultu  et  tiibus  versibus 
post  declarant  ictus  et  inusta  vaporis  Signa  notaeque  hoc  est  signa 
notaeque  vaporis  fulminis  ictu  inusta.  Hanc  enim  veram  lectionem 
esse  certum  mihi  videtur,  tantum  quod,  cum  signa  notaeque  arte 
inter  se  coniuncta  videantur,  cf.  Cic.  de  or.  II.  41,  174  si  signa  et 
notas  ostenderem  locorum,  mallem  poeta  ut  antea  inusta  sic  deinde 
scripsisset  gravis  halantia  sulpuris  auras.  —  Praeteiea  ex  eodem 
libro  sexto  aifero  vs.  578  ventus  —  atque  animae  —  vis  mamma 
quaedam,  ut  paulo  post  m  vs.  591/92  dixit  impetus  ipse  animai  Et 
fera  vis  venti,  817  in  apertum  promptaque  caeli,  1102/3  procul  a 
patria  quicumque  domoque  Adveniunt ,  1 1 09  quattuor  a  ventis  et 
caeli  paHibus  esse  (cf.  Munronis  notam),  1096  atque  ea  vis  omnis 
morborum  pestilitasque,  cui  simile  est  in  v.  1123  illud  haec  —  cla- 
des  nova  pestilitasque ;  Wakefieldus  ad  hunc  locum  affert  verba 
Thucydidis  in  libro  II,  cap.  47  ov  nsvtoi,  roaovtog  ye  Xoifidg  ovSs 
(pd-OQa  ovtoig  ttvd-Qiancov  ovdafiov  sfivijfiovsveto  yevic&ai,  et  e  Cice- 
ronis  libro  de  divinatione  (I.  1 2,  20)  verba  vitare  ingentem  cladem 
pestemque  monebant  atque  huc  pertinent  etiam  verba  versus  1136 
libri  VI  haec  ratio  quondam  morborum  et  mortifer  aestus  de  quibus 
alio  loco  copiosius  dicendum  erit.  —  Magis  his  locis  admirationem 
fortasse  movebit  versus  VI  1274  nec  iam  religio  divom  nec  numina 
magni  pendebantur  enim,  si  comparabis  Thucydidis  verba  in  capite  52 
libri  II  horum  exemplar  apertum  vneQ^ia^ofievov  yoQ  xov  xaxov  o\ 
avd^Qcanoi,  ovx  exovreg  ort  yevtavTai,  eg  oXiycoQiav  iTQcinovTO  xal 
leQtov  xal  oalutv  6[ioi<ag:  leQa  xal  oaia  enim  idem  fere  valent  atque 
^ecov  (fo^og  ij  av&Qcanoov  vofiog  quod  est  in  cap.  53  (cf.  Schneideri 
notam  ad  Isocrat.  Areopag.  p.  153  b),  sed  in  verbis  Lucretianis  est 
aperta  tautologia  et  duplex  deorum  neglegentiae  significatio.  —  Postre- 
mo  afferendus  est  ex  libro  VI  quidera  versus  1250,  item,  ut  videtur, 
miri  pleonasmi  exemplum.  Nam  quod  poeta  hoc  loco  dicit  praeterea 
iam  pastor  et  ai^mentarius  omnis,  haec  satis  abunde  dicta  videntur, 
cum  pastoris  munere  etiam  bubulci  officium  contineatur.  Sed  dubium 
esse  non  potest,  quin  pastor  armentario  oppositus  opilio  intellegen- 
dus  sit  ut  apud  Juvenalem  XI  151  pastoris  duri  hic  est  filius,  ille 
bubulci  eodemque  modo  Graeci  noifiiva  et  ^ovxoXov  inter  se  distin- 
guunt,  cf.  Eurip.  Bach.  v.  714  ^vv^Xd-oiiev  6i  ^ovxoXot  xal  Ttotfiiveg. 
Similiter  Ovidius  in  Met.  libro  I  v.  513   cum  de  armentis  gregibus- 

que  loquatur,  iii  hac  coniunctione  de  oviura  gregibus  cogitavit.  — 
Post  haec  exempla  duos  locos  hic  milii  tractare  liceat,  quos  antea 
omiseram,  ne  orationis  cursus  longiore  explicatione  interrumperetur. 
Agitur  enim  priore  loco  de  vs.  829 — 31  libri  II  a  codicibus  sic  tra- 

ditis : 

Ut  fit  ubi  in  parvas  partis  discerpitur  aurmn: 

Purpura  Poeniceusque  color  clarissimus  multo 
Filatim  cum  distractum  est,  disperditur  omnis. 
In  hoc  verborum  contextu  illud  aurum  in  primi  versus  fine  cor- 
ruptum  esse  apparet;  sed  parvum  in  emendando  auxilium  sequentia 
verba  filatim  cum  distractum  est  nobis  praebent,    quae  cum  alio  re- 
ferri  nequeant,   id    ostendere  videntur,   neutrius   generis  vocabulum 
antea  positum  fuisse  purpuram,    ut  e    conexu    apparet,    significans. 
Neque  quicquam  melius  mihi  videtur  quam  quod  Wakefieldus  propo- 
suit  ostrum,    si  a  posterioris  temporis    librario    austrum   illud  male 
scriptum^)  iam  in  archetypo  in  awrMm  mutatum  fuisse  putamus,  unde 
in  Dostros  codices  permanavit.     Sed  remanet  hic  quaedam  in  verbis 
componendis  difticultas;    nam  neque  sic  ea  bene  expediuntnr:    ut  fit 
ubi  in  parvas  partis  discerpitur  ostrum  purpura,  poeniceusque  color 
etqs.,  neque  versus  829  a   sequentibus   fortiore   interpunctione   apte 
separatur.     Hac    quidem   in  re  ea   quae    Lachmannus  et  Bernaysius 
conieceruut  difficultatem  tollunt,  quorum  virorum  alter  scripsit  aurea 
alter  usu  commate  post  purpuram  posito.     Sed  cum  simul,    ut  alia 
omittam,  vocem  distractum  mutare  cogantur,  viri  clari  a  probabilitate 
magis  recedunt.     Mihi  quidem  accepta  Wakefieldi  coniectura  tres  illi 
versus  commate  post  vocem  ostrum  posito  uno  tenore  videntur  legendi 
esse,  anacoluthiae  quodam  genere,    cum    post  verba  ut  fit  seqnentia 
noD  per  se  ipsa  stare  posse  putemus  sed  dependentis  enuntiati  forma 
ea  scripta  exspectemus  (ut  fit  ubi  —  ostrum,  ut  purpura  poeniceus- 
que  color  —  dispergatur  omnis),    id    tamen    loquendi    ratione    non 
prorsus,  nisi  fallor,   insolita.     Namque   eadem    est  res   in  versibus 
145 — 47  libri  sexti: 

Fit  quoque,  ubi  e  nubi  in  nubem  vis  incidit  ardens 
Fulminis,  haec  multo  si  forte  umore  recepit 
Ignem,  continuo  ma^no  clamore  trucidat, 
ubi  post  interposita  illa  ubi  —  /ulminis  sequentia  legitimum  compo- 
sitionis  iter  dod  ingrediuDtur  (dos  aequum  Id  modum  ?ertere  possa- 


')  cf.  Corssen  „neber  Anssprache,  Vokalismus  nnd  Betonnng  der  Lateini- 
Bchen  Spraehe"  edit.  II  1868/70  vol.  I  pag.  660  adnot. 

mns:  es  kommt  auch  vor,  sobald  —  der  gluhend  heisse  Blitz  aus 
einer  Wolke  in  eine  andere  hineinfShrt,  so  iSscht  diese  —  ihn  unter 
gewaltigem  Getose  aus).  Tamen  etiam  hoc  loco  editores  aut  inserta 
coniunctione  ut  aut  mutato  verbo  fit  iustam  orationis  formam  resti- 
tuere  conati  sunt. 

Huic  loco  postremum  addo  v.  V  1078  in  salso  victum  vitamque 
petentes,  h.  e.  victum  vitae  petentes,  quamquam  certe  etiam  sic  illud 
vitae  praeter  necessitatem  additum  soli  alliterationi  servire  apparet 
hic  item  atque  in  v.  801  sponte  sua  victum  vitamque  petentes.  Di- 
versa  autem  res  mihi  videtur  in  eiusdem  libri  versu  1103  victum 
vitamque  priorem  Commutare  ubi,  nisi  res  me  fallit,  vita  ea  intelle- 
genda  est,  quae  moribus  cognoscitur,  victus  is,  qui  habitu  cultuque 
hominis  continetur.  Ea  certe  est  vitae  sententia  etiam  in  Corneli 
Nepotis  Timotheo,  cap.  4,  2  Timothei  autem  moderatae  sapientisque 
vitae  cum  pleraque  possimus  pro/erre  testimonia  atque  eadem  res  est 
in  exemplis  illis  Ciceronianis  (de  Legg.  III  32  Brut.  25,  95)  quae 
Munro  aptius  ad  hunc  versum  quam  ad  versum  804  attulisset  qui- 
busque,  si  placet,  adiungas  quod  idem  Cicero  dicit  in  primo  de  offi- 
ciis  libro,  cap.  17,  par.  58  vita  autem  victusque  communis  —  in 
amicitiis  vigent  maxime.  Sed  cum  antea  victum  vitamque  pro  victu 
vitae  posita  esse  commemoraverim,  data  occasione  paulo  plura  de 
figura  illa,  quae  dicitur  hendiadyoin,  proferre  mihi  liceat,  cuius  na- 
turam  sat  notam  cum  apte  iam  Naegelsbachius  vir  doctus  in  1. 1. 
§  73,  2  post  alios  exposuerit,  gravissima  tamen  exempla  Lucretiana 
hic  enumerari  fortasse  non  inutile  erit,  praesertim  cum  verear  ne  viri 
docti  non  semper  in  vertendo  ad  illam  linguae  Latinae  propriam 
dicendi  formam  animum  satis  adverterint.  Nos  enim  necesse  est, 
nisi  male  Latinorum  morem  imitari  velimus,  aut  adiectivo  apto  uta- 
mur  velut  in  his :  I  148  naturae  species  ratioque  h.  e.  eine  vernunf- 
tige  Naturbetrachtung,  I  739  tripodi  a  Phoebi  lauroque:  a  tripode 
Phoebi  laureato,  V  2  pro  rerum  maiestate  hisque  repertis:  pro  re- 
perta  harum  rerum  maiestate  (cf.  v.  V  7),  III  766  vitam  sensumque 
priorem:  priorem  sensum  vitalem  (sic  II  890  et  saepius),  V  1140 
imperium  ac  summatum:  summum  imperium,  V  1283  flamma  atque 
ignes  quod  nos  fortasse  vertemus  'das  lodernde  Feuer',  V  1426  veste 
—  auro  signisque  ingentibus  apta  et  in  Verg.  Aen.  I  648  pallam 
signis  auroque  rigentem:  signis  auro  pictis  (cf.  antea  in  v.  1421  au- 
rum  et  purpura);  aut  genetivo  utimur  ut  in  vs.  I  234  in  eo  spatio 
atque  ante  acta  aetate:  in  eo  spatio  anteactae  aetatis,  348  in  saxis 
ac  tpeluncia:   in  saxis  speluncaram  (cf.  v.  YI  942),  II  273  viribus 

alterius  magnis  magnoque  coactu:  magno  coacta  virium  alterias  ma- 
gnarum,  II  1131  viris  et  robur  adultum:  robar  adnltam  Tiriam  cf. 
Liv.  XXVII  46  quorum  corporis  species  rohurque  virium  aptum  mili- 
tiae  videbatur,  qaamquam  aliis  locis  robur  eadem  sententia  atqae  vires 
cum  hac  voce  coniunctum  aut  mutatum  videmus,  cf.  Verg.  Georg. 
III  235  ubi  collectum  rohur  viresque  refectae  et  Taciti  Histor.  libr. 
I  cap.  87  vires  et  rohur  exercitus;  deinde  III  276  in  nostris  membris 
et  corpore  toto:  in  omnibus  membris  corporis  nostri  cf.  375  corpus 
—  et  viscera:  viscera  corporis,  680/81  cum  corpore  et  una  Cum  mem- 
bris:  ana  cum  corporis  membris,  735  corpora  et  artus:  artas  corpo- 
rum  ut  II  271  per  totum  corpus  et  artus:  per  omnes  corporis  artas, 
III  643  mens  atque  hominis  vis:  mens  hominis;  III  886  malis  m^rsu- 
que:  malaram  morsu,  908  ad  somnum  —  atque  quietem:  ad  quietem 
somni  cf.  Curt.  VI.  10,  13  alti  quies  somni;  de  morte  sonmus  acci- 
piendus  est  etiam  in  Aen.  X  745,  XII  309 ;  —  III  964  nec  quisquam 
in  barathrum  nec  Tartara  deditur  atra:  in  atrum  Tartarorum  bara- 
thrum,  IV  230  in  luce  et  claro  candore:  in  claro  candore  lacis  (im 
hellen  Licht  des  Tages),  504  vita  salusque:  vitae  salus,  849  ex  usu 
vitaque:  ex  usu  vitae,  V  35  propter  AtUmteum  litus  pelageque  severa: 
propter  litus  Atlantei  maris  severi,  335  natura  haec  rerum  ratioque: 
haec  ratio  naturae  rerum  (dieses  Natursystem) ,  383  sol  et  vapor: 
vapor  solis,  722  ad  speciem  —  oculosque  patentis:  ad  speciem  ocalo- 
rum  patentium,  724  glomeraminis  atque  pilai  ubi  Munro  recte  animad- 
vertit  glomeramen  atque  pilam  esse  idem  atque  glohum  pilai  in 
V.  718  h.  e.  globosum  corpus  pilai,  883/84  validae  vires  —  Memhra- 
que:  validae  vires  membrorum  ut  VI  1202  totae  vires  corpusque  cf. 
etiam  IV  534  ex  hominum  nervis  ac  viribus  (von  den  Nervenkraften 
der  Menschen),  V  1083  aquam  —  et  imbris:  aquam  imbris,  cui  re- 
spondent  postea  venti  auraeque:  aurae  ventorum,  VI  128  vis  eius  et 
impetus  acer:  vis  acris  impetus  eius,  item  in  v.  281  ex  coniectara 
Lachmanni,  peiore  tamen  illa  quam  Bentlei  invento  a  Bemaysio  et 
Munrone  accepto,  VI  301  in  spatio  longoque  meatu  (Munro  vertit  in 
the  course  of  its  long  travel),  395  turbine  caelesti  —  et  igni:  turbine 
ignis  caelestis,  802  carbonumque  gravis  vis  atque  odor  (die  betSa- 
bende  Wirkung  des  Kohlendunstes)  cf.  v.  830  vis  haec  atque  aestus 
Avemi:  haee  vis  aestus  Avemi.  Sic  capio  etiam  illud  locus  ac  spa- 
tium  I  426,  472,  955,  1074,  quod  pro  spatio  loci  dictum  esse  exi- 
stimo,  cf.  I  1002,  V  370  natura  loci  spatiumque  profundi  quod  idem 
fere  videtur  esse  atque  loci  spatium  profdndum.  —  Aliis  locis  nos 
etiam  praepositione  uti  opus  est,  ubi  scriptor  Latinus  illud  hendia- 

dyoin  commodissime  adhibet  ut  VI  1199  tahes  letumque  quod  Wake- 
fieldus  apte  letum  ex  tabe  interpretatur.  — 

Sunt  etiam  nonnulli  loci  ubi  idera  hendiadyoin  in  verbis  et 
adiectivis  videtur  extare  ut  in  v.  IV  763  iacet  languetque  sopore  h.  e. 
sopore  lcmguida  iacet,  III  649  scandit  et  instat  h.  e.  scandere  instat, 
VI  996/97  bene  confirmata  atque  locata  —  constiterint  h.  6.  bene 
confirmata  locata  const.  vel  simplicius  benc  stabilita  erunt;  item  in 
V.  IV  55  verba  contexta  —  condensaque  nos  vertemus:  dicht  gewebt 
et  altae  Extructaeque  nives  in  vs.  VI  963/64  dictae  sunt  pro  nivibus 
alte  extructis.  Denique  hic  affero  asyndeton  illud  longa  infinita  diei 
aetas  I  557/58  dictum  pro  infinite  longa  d.  a.  (die  unendlich  lange  Zeit. 
cf.  pag.  54)  et  apte  conferes  quae  de  hoc  usu  dixerunt  Lobeckius  ad 
Aiacis  v.  646  et  Vahlenus  in  Aristotelis  de  arte  poetica  libro^  pag. 
120/21. 

Qua  re  explanata  ut  tandem  hanc  partem  conficiam  nihil  restat 
nisi  ut  eorum  adiectivorum  et  adverbiorum  synonymorum  quae  super- 
sunt  pauca  exempla  breviter  enumerem.  E  libro  primo  restant  vs. 
22/23  nec  sine  te  (Venere)  quicquam  —  Exoritur  neque  fit  laetum 
neque  amabile  quicquam;  laetum  enim  hic  videtur  non  illud  esse  quod 
gaudet  (Munro  vertit  glad)  sed  quod  gaudium  parat  neque  igitur  mul- 
tum  differre  ab  amabilitatis  vel  leporis  notione  quo  ut  carmen  suum 
perfundat  poeta  a  Venere  valde  petit;  deinde  ex  libro  altero  afferenda 
sunt  verba  aut  foeda  specie  diri  turpesque  videntur  in  v.  421  et 
mixti  —  odores  Concoctique  in  vs.  852/53,  ex  libro  tertio  v.  40 
(nullam)  voiuptatem  liquidam  puramque  relinquit,  quibus  adiectivis 
coniunctis  etiam  Cicero  utitur  in  oratione  pro  Caecina  27,  78  ut  — 
purum  te  liquidumque  haurire  sentias;  uberius  deinde  etiam  illud 
dictum  videtur  in  v.  III  447  nam  velut  infirmo  pueri  teneroque  va- 
gantur  Corpore;  nam  in  tenero  corpore  item  inest  notio  infirmitatis, 
et  Ovidius  in  Met.  libro  VII  v.  319  eadem  sententia  de  tenero  bcUatu 
loquitur.  In  eiusdem  libri  III  versu  860  misere  si  forte  aegreque 
futurum^t  duobus  adverbiis  quoque  eandem  fere  sententiam  exprimi 
manifestum  esse  videatur.  —  lam  in  libro  IV  extant  abunde  posita 
verba  is  quoque  enim  duplici  geminoque  fit  aere  visus  (in  v.  273), 
de  qua  mera  tautologia  conferas  Munronis  notam  et  utiliter  compara- 
bitnr  etiam  Vergili  versus  in  Aeneidos  libro  quarto  470  (videt  Pen- 
theus)  solem  geminum  et  duplicis  se  ostendere  Thebas;  etiam  in  vs. 
518/19  eiusdem  libri  IV  sic  igitur  ratio  tibi  rerum  prava  necessest 
Falsaque  sit  adiectivis  pravus  et  falsus  eadem  sententia  enuntiatur. 
—  Item  in  libri  quinti  vs.  5  pectore  parta  suo  quaesitaque  praemia 

liquit,  448  furi  secretique  aetheris  ignis,  1023  sed  bona  magnaque 
pars  servabat  foedera  caste  occarrunt  aperta  pleonasmi  exempla. 
Phrasis  postremo  loco  allata,  quae  prosam  elocutionem  sapit,  inveni- 
tur  etiam  in  Terenti  Eunucho  (I.  2,  43)  quem  Wakefieldus  nominat 
una  cum  Valerio  Maximo  (II.  9,  7).  —  Denique  e  libro  VI  haec  habeo 
quae  aflFeram:  adiectiva  _^MirM«  pertususque  in  v.  20,  de  corpore  quasi 
de  vase  dicta,  de  qua  translatione  cf.  Terenti  versum  in  Eunucho 
plenus  rimarum  sum,  huc  atque  illuc  perjluo ,  (I.  2,  25)  quamquam 
utroque  loco  diversum  est  translationis  consilium;  deinde  hic  com- 
memoranda  sunt  verba  versuum  133/34  ramosa  —  Nubila  —  mo- 
dis  multis  atque  aspera;  nam  ne  aspera  quidem  nubila  alia  sunt 
quam  quae  ramosa  significantur.  —  Omnium  borum  exemplorum  to- 
tiusque  huius  capitis  finem  faciat  versus  444  libri  III  ita  ut  in  edi- 
tionibus  circumfertur  nullius  abundantiae  sibi  conscius  sed,  ut  opinor, 
a  viris  doctis  nondum  apte  conformatus.  Versum  enim  a  codicibus 
sic  traditum: 

Corpore  qui  nostro  rarus  magis  incohibescit, 
quod  nihil  est,  Lachmannus  sic  mutaverat: 

Corpore  qui  nostro  rarus  magis  is  cohibessitf 

quod  quamquam  a  Munrone  probatur,  tamen  mihi  rei  non  plane  vi- 
detur  convenire.  Nam  praeterquam  quod  obiectum  in  v.  444  aegre 
desideratur,  etiam  duplex  illa  quam  Lachmannus  invexit  interrogatio 
molesta  mihi  videtur  neque  apte  sententiae  ponderi  serviens.  Rectius 
is  mihi  videtur  agere  qui  versum  444  ut  enuntiatum  relativum  cau- 
sam  verborum  praecedentium  afFerre  existimat,  tantum  quod  Bernaysio 
vix  assentietur,  viro  ceteris  rebus  doctissimo  atque  ingenioso,  qui  ta- 
men  haec  coniciens 

Corpore  qui  nostro  rarus  magis  usque  liquescit 

num  aptara  sententiam  finxerit  ego  me  dubitare  confiteor.  Ceterum 
quid  verum  sit  diiudicare  difficile  erit,  cum  probabile  sit  versum  ita 
depravatum  esse,  ut  scribae  oculi  ad  verbum  cohiberier  praecedentis 
versus  aberrarent;  si  autem  propterea  concedetur  nisi  acri  medicina 
versum  sanari  non  posse,  hanc  coniecturam  proponere  audeam: 
Corpore  qui  nostro  rarus  magis  ac  tenuis  sit? 

non  certam  in  re  tam  incerta  sed  qua  sententia  qualis  esse  debeat 
significetur. 

CAPUT  ALTERUM. 

Hoc  capite  perfecto  alteram  primo  abundantiae  genus  adiango 
priori  illi  simile  neque  alia  re  —  si  ipsa  verborum  compositio,  non 
rei  vis  ac  natura  spectatur  —  ab  eo  diversum,  nisi  qaod  verba  non 
particala  copulantur  sed  ea  omissa  aut  coniunguntur  aat  uno  pluri- 
basve  verbis  interpositis  separantur.  Hic  usus  qualis  sit  cognoscitur 
versa  395  libri  III,  ubi  poeta  dicit  multa  semina  in  nostro  corpore 
cienda  esse,  priusquam  animae  primordia  res  sentiant  et  in  bis  inter- 
vallis  possint  concuraare  coire  et  dissultare  vicissim.  Apparet  hoc 
loco  verba  concursare  et  coire  fere  idem  valere,  et  quod  poeta  haec 
duo  coniuncta  uni  infinitivo  dissultare  opposuit,  concursandi  verbum 
per  se  ad  sententiam  exprimendam  prorsus  satis  fuisset.  Sed  quam- 
quam  asyndeto  illo  nihil  gravitatis  additur  sententiae,  quae  tali  pon- 
dere  omnino  non  egeat,  tamen  intellegitur  duplici  verbo  non  solum 
faciem  i'ei  lucalentius  depingi  et  illustrari  sed  etiam  maiorem  quam 
in  verbis  coniunctis  inesse  in  asyndeto  orationis  alacritatem  atque 
leporem,  qui  alliteratione  insuper  augetur.  Atque  multum  esse  hunc 
asyndeti  asum  in  primis  apud  priscae  latinitatis  poetas  artis  rhetori- 
cae  stadiosos  aptis  exemplis  Lachmannus  docuit  in  commentarii 
pag.  80  et  alia  ex  pedestris  sermonis  scriptoribus  contulerunt  Vah- 
lenus  vir  clarissimus  in  indice  lectionum  a.  1878  p.  6  et  Manro  ad 
V.  II  118,  quibus  locis  satis  demonstratur,  quam  iniuste  illi  agant 
etiam  praeclari  iudicii  viri,  qni  talia  manifesti  studii  exempla  con- 
iectaris  infestent  et  qui  apud  Lucretium  quoque  in  v.  I  680  nil  re- 
ferret  enim  quaedam  decedere  abire  asyndeton  temptarant  decedere  ab 
igne  aut  decedere  adire  alia  similia  prorsus  futili  ratione  conicien- 
tes.  Integerrimus  enim  est  locus  et  illi  compar  quem  primo  loco 
attali.  (cf.  etiam  vs.  II  72/73  quae  decedunt  corpora  cuique,  Unde 
abeunt,  minuunt  ubi  verba  illa  synonyma  denuo  reperiuntur).  Praeter 
hos  daos  locos  verborum  aavvdhag  iunctorum  certa  exempla,  quan- 
tum  scio,  apud  Lucretium  non  inveniuntur,  eiusdem  autem  rationis 
sine  dubio  est  quod  poeta  dicit  in  vs.  II  118/19  et  IV  1002  proelia 
puffnas  Edere  et  par  nominum  exemplum  extat  in  v.  II  282  (materies) 
cogitur  interdum  fiecti  per  membra  per  artus,  quod  asyndeton  bimem- 
bre  repetitur  etiam  VI  945  crescit  barba  pilique  per  omnia  membra 
per  artus.  Artubus  proprie  significantur  membrorum  commissurae, 
cf.  Doederleinium  in  I.  I.  vol.  IV  p.  150  qui  apte  affert  Cic.  de  nat. 
deor.  II.  60,  150  digitorum  enim  contractio  facilis  facilisque  por- 
rectio  propter  molles  commissuras  et  artus  (h.  e.  artuum  commissuras) 

nullo  in  motu  laborat  et  eaDdem  seDteDtiam  reperies  apnd  ipsnm 
Lucretium  io  v.  IV  117.  Sed  satis  ootum  est,  artus  per  syDecdochen 
etiam  ipsa  membra  dici  atque  ita  quidem  ut  artubus  extremae  cor- 
poris  partes  deDotari  soleaDt.  Illnd  autem  discrimen  quamvis  yerum 
sit,  tameu  a  poetis  miDus  accurate  observatur  et  qui  Lucretium  in- 
spiciet  videbit  nomiDa  illa  ab  eo  prorsus  iuter  se  mutari.  Nihil 
aliud  igitur  poeta,  ubi  ea  couiuDxit  IV  885  et  IV  1035  et  ibi  ubi 
maiore  vi  rhetorica  aavvdsTcog  iu  fioe  versus  posuit,  significavit  nisi 
omnes  corporis  partes  universas  itemque  interpretabimnr  quod  in 
V.  964  libri  II  simili  ratione  dicit  materiai  Corpora  —  per  viscera 
viva  per  artus  (id  est  tribus  verbis  per  totum  corpus)  solUcitata  — 
trepidant.  Ceterum  vocem  membrum  —  ut  hoc  in  transcursu  tan- 
gam  —  de  corpore  ad  alias  quoque  res  translatam  invenimus;  velut 
Cicero  dicit  in  libro  de  natura  deor,  I  cap.  4,  9  omnes  —  eius  (phi- 
losopbiae)  partes  atque  omnia  membra  —  noscuntur,  quae  oomiDa 
etiam  Lucretius  abunde  copulavit  in  vs.  V  240,  244,  VI  1116.  In 
Dumero  asyudeti  exemplorum  apte  afFercDtur  deJDde  verba  versuum 
V  1077/78  marinis  Fluctibus  in  salso,  pro  quibus  si  poeta  simplicius 
in  salsis  fluctibus  maris  dixisset,  Wakefieldus  deductus  dod  esset,  ut 
locum  slc  falso  iDterpretaretur:  ossifragae  mergique  quae  sunt  ma- 
rinis  fluctibus,  id  est  aves  marinae  adeoque  victitantes  aquis  marinis, 
quamquam  ille  eos  recte  reiecit  qui  coDiecturis  locum  temptarunt.  — 
Maius  autem  quam  his  locis  in  asyndeto  scDtcDtiae  pondus  agDOsces 
iD  vs.  I  341  multa  modis  multis  varia  ratione  moveri  Cemimus  et 
II  708  seminibus  certis  certa  genetrice  creata,  in  quorum  altero  magna 
varietas  eorum  quae  in  mundo  fieri  videmus  acriter  illustratur  in 
altero  quicque  e  semine  certo  creari  variis  verbis  graviter  monetur. 
Nec  sine  gravitate  haec  a  poeta  posita  sunt:  longe  —  In  magnis 
intervallis  in  vs.  II  106/7  cf.  V.  blSjl9  nam  prius  omnia,  quae 
longe  semota  tuemur  Aera  per  multum,  specie  confusa  videntur  quam 
minui  filum,  nisi  hic  cum  Bockemuellero  comma  post  verbum  tuemur 
ponas,  deleas  post  adiectivum  multum,  ubi  conferre  poteris  vs.  IV 
555/ — 57 ;  deiDde  III  549/50  seorsum  Secreta  ab  nobis  (cf.  I  462/63 
per  se  —  Semotum  ab  rerum  motu),  III  1 45  idque  sibi  per  se  solum 
sapit  cf.  V.  682  sed  velut  in  cavea  per  se  sibi  vivere  solam,  IV  161/62 
sic  ab  rebus  item  simili  ratione  necessest  Temporis  in  puncto  rerum 
simulacra  ferantur ,  V  78/79  ne  forte  haec  inter  caelum  terramque 
reamur  Libera  sponte  sua  (h.  e.  suo  arbitrio)  cursus  lustrare  peren- 
nis,  VI  319/20  nec  temere  (oec  facile)  omnino  plane  vis  frigida  venti 
Esse  potest,  quae  adverbia  particula  coDiuDxit  Cicero  iu  Bruto,  cap.  59, 

215  nec  vero  Sulpicio  neque  Cottae  dicere  possumus  —  rem  ullam 
ex  illis  quinque  partibus  plane  atque  omnino  defuisse,  et  conferre 
utile  erit  Terenti  Adelph.  V.  9,  33  Quia  non  iusta  iniusta  prorsus 
omnia  omnino  obsequor.  Quin  etiam  tria  adverbia  Lucretius  compo- 
suit  in  V.  V  1000  hic  temere  in  cassum  frustra  mare  saepe  coortum 
Saevibat  quae  iterum  inveniuntur  in  v.  U  1060  multimodis  temere 
in  cassum  frustraque  coacta  (cf.  etiam  V  1428  hominum  genus  in 
cassum  frustraque  laborat).  Mira  verborum  cumulatio  occurrit  etiam 
in  V.  V  836  interutrasque  (sic  recte  scribit  Munro,  quem  videas  ad 
v.  II  518)  nec  utrum  utrimque    remotum,    atque    in    vs.  V  92  —  94 

Principio  maria  ac  terras  caelumque  tuere; 

Quorum  naturam  triplicem,  tria  corpora,  Memmi, 

Tris  species  tam  dissimiles,  tria  talia  texta 

Una  dies  dabit  exitio 
quater  eandem  fere  rem  verbis  variavit  poeta  summa  illorum  mundi 
raembrorum  dissimilitudine  cum  vi  etiam  atque  etiam  enuntiata  (cf. 
Munronis  notam).  Apparet  tamen  hoc  postremo  loco  quattuor  illas 
enuntiati  partes  non  eandem  omnes  habere  vim  sed  duo  esse  nomi- 
num  paria  ita  comparata,  ut  oratione  a  priore  ad  alterum  progre- 
diente  pondus  quoque  sententiae  augeatur  et  crescat.  Atque  eandem 
ponderis  sententiae  accessionem  etiam  in  singulis  verbis  affvvdiTcog 
positis  nonnumquam  fieri  videmus,  ubi  tamen  non  omnes  interpretes 
omnibus  locis  mihi  poetae  consilium  plane  videntur  perspexisse.  In 
v.  I  726  Lucretius  de  Sicilia  insula  haec  praedicat: 

Quae  cum  magna  modis  multis  miranda  videtur, 
quae  verba  poeta  alliteratione  aperta  posuit.  Sed  ordo  eorum  et 
coniungendi  ratio  inter  viros  doctos  nequaquam  constat.  Wakefieldus 
enim  verba  magna  miranda  interpretatur  quasi  magnum  miranda  et 
confert  Vergili  illud  rauca  fremens  similiaque  passim  observanda, 
cum  Munro  verba  sic  componat:  quae  magna  (this  great  country) 
videtur  multis  modis  miranda,  alii  denique  illa  magna  modis  multis 
pronomini  relativo  quasi  apposita  putent.  Sed  restat  quartus  et  ne- 
scio  an  melior  verborum  ordo  ab  hominibus  doctis  neglectus,  quo 
poeta  adiectiva  magna,  miranda  quae  abunde  copulavit  in  v.  II  1028 
nil  adeo  magnum  neque  tam  mirabile  quicquam  hic  advvdiTtoq  et 
apta  orationis  gradatione  videtur  composuisse.  Certe  hoc  et  alia 
ut  parvula,  pumilio  IV  1154  non  sunt  veri  pleonasmi  exempla, 
sed  quamquam  sententia  verborum  similis  est,  tamen  cum  debi- 
liorem  vocem  fortior  sequatur,  vis  eximia  orationis  efficitur,  quam 
petivit   poeta    neque    fortiore    illo    verbp    splo    aeque    bepe    poterat 

assequi.  Neque  ego  illa  ut  abundantiae  testimonia  affero  sed  ut 
quae  sit  varia  asyndeti  ratio  plenius  perspiciatur  et  ut  baec  al) 
aliis  adiectivorum  exemplis  distinguantur  velut  a  vs.  II  542  unica 
res  quaedam  nativo  corpore  sola  (cf.  Cic.  or.  Sest.  62,  130  unus 
est  eolua  inventus,  Verr.  II,  FI,  5,  13  unam  solam  scitote  esse  civi- 
tatem  Mamertinam,  Ib,  185  furta  praetoris  —  ex  uno  oppido  solo 
exportata  sunt  et  Graecorum  stg  (jiopoe),  IV  589/90  ne  loca  deserta 
ab  divis  quoque  forte  putentur  Sola  tenere,  VI  310  frigida  cum  venti 
pepulit  vis  missa  sine  igni,  322  at  tepefacta  tamen  veniat  commixta 
vapore,  582/83  incita  —  vis  (venti)  Exagitata,  1227/28  illud  in  his 
rebus  miserandum  magnopere  unum  Aerumnabile  erat,  in  quibus  non 
sine  sententiae  vi  atque  pondere  sed  sine  orationis  gradatione  eadem 
res  duobus  deinceps  adiectivis  synonymis  bis  effertur.  —  Restant  duo 
loci,  alter  in  vs.  620—22  libri  IV 

Hoc  ubi  levia  sunt  manantis  corpora  suci, 
Suaviter  attingunt  et  suaviter  omnia  tractant 
TJmida  linguai  circum  sudantia  templa: 
in  quorum  versuum  ultimo  cum  templa  linguae  umida  dicantur,  eadem 
Lachmanno  nimis  moleste  in  uno  orationis  membro  etiam  sudantia 
appellari  videbantur,  quamobrem  verba  versus  aptius  ad  suci  corpus- 
cula  referri  ratus  vir  doctissimus  coniecit  umida  linguai  circum  si- 
dentia  templa.  Defensor  autem  traditae  lectiouis  extitit  Munro,  qui 
umida  —  sudantia  templa  Lucretio  digna  esse  recte  iudicans  illud 
exemplis  probavit  non  omnibus  omni  ex  parte  aptis.  Nescio  enim 
an  haec  ita  intellegi  possint,  ut  non  sint  umida,  sudantia  templa  sed 
umida  sudantia  eadem  ubertate  quasi  dixerit  poeta:  omnes  circum 
linguae  partes  quae  umidae  sudant,  eademque  sententia  quae  verbis: 
templa  linguae  sudantia  umore  (suci  scilicet,  nam  quis  cum  Wake- 
fieldo  de  saliva  cogitabit,  quam  gustui  iucunda  ac  sapida  moveant?) 
apte  et  simpliciter  enuntiabitur.  —  Alter  locus  extat  in  v.  523  libri  I 
omne  quod  est,  spatium  vacuum  constaret  inane  incerta  ratione  inter- 
pungendi.  Wakefieldus  enim  cum  aliis  comma  ponit  post  spatium, 
Lachmannus,  Bernaysius,  Munro  versum  sic  interpungunt  ut  eum  modo 
attuli.  Hanc  si  sequimur  rationem,  vacuum  et  inane  adiectiva  ea  quam 
exposui  ratione  advydsTiog  collocata  sunt.  Verum  hoc  est,  inane,  id 
est  spatium  vacuum  infinitum  aut  spatium  quoddam  vacuum  finitum 
(cf.  I  386/87  inter  (duo)  corpora  quod  fiat  possidat  inane,  I  223 
intus  penetret  per  inania  dissoluatque)  plerumque  substantivi  locum 
apud  Lucretium  obtinere,  sed  adiectivum  a  poeta  non  prorsus  reiec- 
tum  esse,  aperte  probatur  versu  VI  832  prope  uti  locus  hic  linquatur 

inanis  ubi  item  inane  recte  dici  poterat,  et  spatium  inane  e  coniec- 
tura  MaruUi  verisimili  invenitur  etiam  in  v.  I  527  quem  PoUius  cum 
delendum  censeret  (in  Phil.  vol.  25  p.  270)  sententiam  apertam  nimis 
acriter  perscnitatus  est  et  conexum  coniectura  corrupit  non  correxit. 
Quid  enim,  quaeso,  nunc  quidem  haec  verba  sibi  volunt  sunt  ergo 
corpora  certa,  quae  inania  relinquuntur  nuUo  pronomine  relativo  se- 
quente?  Praeterea  interpunctionem  Lachmanni  etiam  sententia  ipsa 
posci  Susemihlius  ostendit  neque  Pollius  habebat,  cur  pleonasmo  non 
evitato  sic  versum  verteret:  das  All  wurde  inhaltlos  (inane)  als  ein 
leerer  Raum  dastehen. 

Sed  haec  omnia  quae  attuli  adiectivorum  exempla  a  prioribus 
ita  diflferre  videmus,  ut  in  priore  parte  synonyma  coniuncta  sint,  hic 
uno  vel  pluribus  verbis  interiectis  separentur.  Inter  has  duas  rationes, 
quamquara  loquendi  genere  cohaerent,  hoc  tamen  interesse  videtur, 
quod  verba  cum  coniunguntur,  in  unum  quasi  coalescunt,  et  prop- 
terea  poeta  in  v.  III  395  duos  infinitivos  concursare  coire  uni  dissul- 
tandi  voci  apte  poterat  opponere  et  simili  causa  in  v.  I  680  duobus 
verbis  decedere  abire  usus  est,  cum  in  sequenti  versu  simpliciter 
dicat  atque  alia  adtribui,  mutarique  ordine  quaedam.  Contra  cum 
synonyma  post  intervallum  seiuncta  audiuntur  vel  leguntur,  necessario 
fit,  ut  utriusque  eorum  significatio  emineat,  neque  verba  in  unum 
quasi  confusa  sed  utrumque  cum  propria  vi  positum  videtur.  Haec 
est  ratio,  qua  et  de  adiectivorum  locis  illis  et  de  his  nominum  exem- 
plis  quae  huc  spectant  iudicandum  erit:  III  185  ante  oculos  quorum 
in  promptu  natura  videtur,  VI  721  ille  (Nilus)  ex  aestifera  parti 
venit  amnis  ab  austro,  III  368/69  iam  magis  exemptis  oculis  debere 
videtur  Cernere  res  animus  sublatis  postibus  ipsis  (antea  enim  oculos 
cum  foribus  comparaverat) ,  denique  hic  affero  versum  VI  1094  ea 
cum  casu  sunt  forte  coorta;  nam  casu  aut  forte  solum  suffecisset. 
De  his  ablativis  copiosius  egit  Doederleinius  in  1.  1.  vol.  V  p.  294 
seqq.  Exponit  ille  casui  et  forti  opposita  esse  rationem  et  consilium 
et  afi"ert  Liv.  libr.  IX  cap.  31,  7  transfugae  quidam  pars  forte,  pars 
consilio  oblati,  Ciceron.  in  divinatione  in  Caecil.  15,  50  non  consulto 
sed  casu  in  eorum  mentionem  incidi  et  ubi  coniuncta  illa  inveniuntur: 
Plin.  Paneg.  1  si  adhuc  dubium  fuisset,  forte  casuque  rectores  terris 
an  aliquo  numine  darentur^  Cic.  Divin.  libr.  II  cap.  7,  18  Quid  est 
tandem^  quod  casu  fieri  aut  forte  fortuna  putemus'?  eodemque  iure 
Lucretius  quoque  hic  ea  aGvvdstoiq  potest  composuisse.  Videtur  tamen 
forte,  ut  gravitate  plerumque  caret  ita  hoc  quoque  loco  ablativo  casu 
sat    leviter   appositum  id  significare  quod  nos  nostra  lingua  sic  pos- 

sumus  reddere:  wenn  diese  durch  Zufall  etwa  entstanden  sind.  — 
His  substantivoruni  locis  alii  adiungendi  sunt,  qui,  quamquam  non  de 
duobus  nominibus  agitur,  tamen  eius  quam  exposui  rationis  certa 
sunt  exempla:  II  447/48  in  quo  iam  genere  in  primis  adamantina 
saxa  Prima  acie  constant,  quocum  conferre  licet  V  59/60  quo  genere 
in  primis  animi  natura  reperta  est  Nativo  primum  (potissimum)  con- 
sistere  corpore  creta  et  ubi  temporis  est  definitio  V  336  primus  cum 
primis  ipse  repertus;  deinde  I  741  et  graviter  magni  magno  cecidere 
ibi  casu,  I  1006/7  usque  adeo  passim  patet  ingens  copia  rebus  Finibus 
exemptis  in  cunctas  undique  partis,  III  38  /unditus  humanam  qui 
vitam  turbat  ab  imo.  Funditus  quod,  ni  fallor,  novies  decies  apud 
Lucretium  occurrit  maxime  ita  ut  cum  adiectivo  omnis  coniunctum 
vim  eius  augeat,  hoc  loco  suam  propriam  habet  vim  atque  significa- 
tionem  ut  in  vs.  V  497  (mundi  limus)  subsedit  funditus  (h.  e.  in  imo) 
ut  faex,  V  1433  magnos  commovit  funditus  (quasi  ex  imo  mari) 
aestus ,  VI  884  de  terraque  necessest  funditus  ipsa  (ex  imis  partibus 
terrae)  Ignis  corpora  per  totum  consurgere  fontem.  Huic  exemplo 
simile  est  illud  in  v.  IV  266  duritiem  penitus  saxi  sentimus  in  alto, 
ubi  vere  Munro  haec  adnotat:  extremum,  summum,  penitus,  in  alto, 
the  same  thing  in  different  words  to  increase  the  force  of  the  con- 
trast:  a  very  favourite  artifice  of  his.  Coniunxit  poeta  illa  penitus 
et  in  alto  particula  que  in  vs.  III  580,  IV  71,  197/98.  Huc  sine 
dubio  pertinet  etiam  v.  II  1034  ex  improviso  visu  subiecla  repente, 
quamquam  ceteris  rebus  lectio  buius  versus  valde  incerta  est,  item 
nonnulli  alii  loci:  v.  I  711  magno  opere  a  vero  longe  derrasse  videntur, 
cum  in  vs.  I  637,  II  176,  III  105  magnopere  solum  in  simili  sententia 
Lucretius  posaerit;  deinde  in  v.  III  108  et  retro  fit  uti  contra  sit 
saepe  vicissim  cum  gravi  ubertate  orationis  dictum,  atque  in  v.  I  846 
supra  quos  diximus  ante,  quod  nuUo  pondere  positum  etiam  in  vs.  I. 
429,  531,  IV  670  id  quod  iam  supera  (supra)  tibi  saepe  (paulo) 
ostendimus  ante  invenitur.  Illius  autem  quam  in  vs.  IV  226  et  VI  934 
Lachmannus  in  Lucretium  intulit  orationis  abundantiae  perpetuo  quo- 
niam  sentimus  et  omnia  semper  poeta  potius  absolvendus  videtur 
versu  sequenti,  quem  Lachmannus  deleverat,  cum  Munrone  restitato. 
Notabilis  asyndeti  illius  species  extat  ibi  ubi  eadem  sententia 
altero  membro  neganti  altero  affirmanti  exprimitur  et  apparet,  cum 
poeta  dicit  sponte  sua  facere  id  sine  vi  subeunte  putandumst,  (in  v. 
II 193)  sententiam  non  sine  magna  vi  magis  definiri  et  expressias 
enuntiari  idemque  fit  in  vs.  I  213/14  quod.  si  nulla  forent,  nostro 
sine  quaeque  labore  Sponte  sua  multofieri  meliora  videres  quocum  uti- 

liter  conferes  Vergili  versus  in  altero  Georgic.  libro  10/11  namque 
aliae  (arbores)  nullis  hominum  cogentibus  ipsae  Sponte  sua  veniunt 
et  fortius  etiam  in  vs.  500/ 1  dicit  quoa  rami  fructus,  quos  ipsa  vo- 
lentia  rura  Sponte  tulere  sua,  carpsit,  ubi  ceterum,  quod  hic  me- 
morare  liceat,  voluntatis  signiiicatio  et  pronomine  ipse  et  ablativo 
illo  sponte  sua  eadem  vi  bis  effertur,  qua  id  apud  Lucretium  fieri 
videmus  etiam  in  vs.  III  1039  sponte  sua  leto  caput  obvius  optulit 
ipse,  V  1144/45  ipsum  Sponte  sua  cecidit  sub  leges  artaque  iura  et 
similis  est  res  ibi  ubi  in  hac  verborum  compositione  minus  volunta- 
tis  quam  proprii  cuiusdam  consilii  et  facultatis  vis  eminet  ut  in  vs. 
V  868/69  at  quis  nil  horum  tribuit  natura  nec  ipsa  Sponte  sua 
possent  ut  vivere  nec  —  item  II  1092,  VI  1018/19,  cf.  etiam  IV 
129/30  sunt  etiam  quae  sponte  sua  gignuntur  et  ipsa  Constituuntur 
in  hoc  caelo  et  III  562  ut  nequit  ullam  Dispicere  ipse  oculus  rem 
seorsum  corpore  toto  neque  video,  cur  cum  Briegero  lectionem  codi- 
cum  in  vs.  II  1058/59  et  ipsa  Sponte  sua  etqs.  relinquamus.  —  lam 
ad  inchoatum  exemplorum  ordinem  redeo,  in  quo  allatis  haec  acce- 
dunt:  III  333/34  nec  sibi  quaeque  sine  alterius  vi  posse  videtur 
Corporis  atque  animi  seorsum  sentire  potestas,  III  bb2jbB  sic  animus 
per  se  non  quit  sine  corpore  et  ipso  Esse  homine  et  sex  versibus 
post  nec  sine  corpore  enim  vitalis  edere  motus  Sola  potest  anirni  per 
se  natura,  quocum  conferas  in  vs.  1S6IS1  verba  sic  animi  natura 
nequit  sine  corpore  oriri  Sola  (V  132/33)  et  sic  aliis  quoque  locis 
affirmantis  membri  locus  adiectivis  obtinetur :  V  838  muta  sine  ore 
etiam,  sine  voltu  caeca  reperta,  V  \A2A  frigus  enim  nudos  sine  pelli- 
bus  excruciabat.  Similia  inveniuntur  etiam  apud  alios  poetas  Latinos. 
Idem  Vergilius,  ex  quo  duo  iam  exempla  attuli,  dicit  in  Aen.  libro 
IV,  V.  588  vacuos  sensit  sine  remige  portus,  in  Georg.  libro  IV,  v. 
548  et  saepius  haud  mora  continuo  {matris  praecepta  facessit)  quae 
verba  nulla  interpunctione  separanda  sunt,  Ovidius  in  Met.  XIII,  vs. 
690/91  sine  frondibus  arbor  Nuda  riget  et  plura  exempla  ex  poetis 
et  scriptoribus  et  Latinis  et  Graecis  dat  Vahlenus  vir  clarissimus  in 
praefatione  ad  Senecae  Dialogos  in  editioue  Kochiana  p.  IX  sqq.  — 
Latet  in  hac  asyndeti  ratione  contrarii  cuiusdam  vis  atque  consilium 
et  exprimitur,  ut  exemplis  hoc  doceam,  ea  quae  in  verbis  versus  U 
193  inest  sententia,  si  hoc  modo  expletur:  non  putandum  est,  ignes 
id  non  vi  expressos  sed  sua  sponte  facere,  aut  in  vs.  III  786/87,  si 
ita  mutatur:  animi  natura  non  coniuncta  cum  corpore  sed  sola  oriri 
nequit,  et  in  v.  V  1424  tali  pacto  composita:  frigus  terrigenas  ex- 
cruciabat,  cum  ne  pellibus  quidem  induti  sed  nudi  essent,  similisque 

est  res  ceteris  locis.  Guius  contrarii  siguificatio  cutn  in  his  exemplis 
quasi  supprimatur  et  intellegatur,  aliis  locis  posita  et  perspicua  est.  Ve- 
lut  Homerus  in  Iliados  libro  V,  v.  759  dicit:  (lat^  dvaQ  ov  xara  xoOfiov, 
quod  efficacius  asyndeto  efferretur:  naip  ov  xaxa  x6o(iov,  efficacius 
certe  quam  ita  ut  membra  particula  copulativa  coniungantur;  nam 
sic  quoque  ea  quae  aftirmando  et  quae  negando  eandem  sententiam 
exprimant  volgo  consociantur.  Apud  ipsum  Lucretium  invenimus: 
quae  videt  aeque  Nec  minus  atque  oculi  (IV  753),  sunt  igitur  eolida 
ac  sine  inani  corpora  prima  (I  540,  538)  si  bello  animost  et  non 
odiosa  (IV  1182,  conferas  etiam  exempla  pag.  20  allata),  quibus 
addas  quae  huius  usus  exempla  contulerunt  Vahlenus  ad  Aristotelis 
de  arte  poetica  librum  p.  85/86  et  Lobeckius  ad  Aiacis  versum  289. 
lam  quod  in  horum  quos  modo  attuli  locorum  numero  nonnuUi 
erant,  ubi  nominis  natura  et  adiectivo  affirmanti  et  substantivi  abla- 
tivo  neganti  significatur  velut  illud  Vergilianum  vacuos  —  sine  remige 
portus  aut  Ovidianum  sine  /rondibus  arbor  nuda  riget,  estat  apud 
Lucretium  aliud  idque  satis  crebro  usurpatum  asyndeti  genus  cum 
illis  locis  quodammodo  comparandum,  ubi  adiectivum  et  ablativus 
qualitatis,  utrumque  affirmans,  aavvd^tcag  composita  eandem  nominis 
vim  bis  exprimunt.  Sed  quid  sentiam  melius  exempla  aperient  velut 
illa  fluvido  quae  corpore  liquida  constant  II  452,  corporibus  liqui- 
dis  8unt  omnia  pura  relicta  V  499,  flexis  mucronibus  unca  II  427, 
hebeti  mucrone  retusum  V  1272,  tenuem  constare  minutis  Corporibus 

III  425  cf.  II  384/85  dicere  enim  possis  caelestem  fulminis  ignem  Sub- 
tilem  magis  e  parvis   constare  flguris ,   ventus  subtili  corpore  tenvis 

IV  898  (cf.  VI  225/26  subtilem  —  ignem  —  minutis  mobilibusque  Cor- 
poribus)  cui  vento  subtili  corpore  tenvi  in  v.  899  respondet  magna 
mugno  molimine  navis,  ein  Schiflf  von  gewaltigem  Bau  cf.  tabularia 
molimine  vasto  apud  Ovidium  in  Metam.  libro  XV,  v.  809;  sequuntur 
VI  73  placida  cum  pace  quietos,  VI  722,  1107  nigra  virum  percocto 
saecla  colore,  V  1072  equus  florenti  aetate  iuvencus,  denique  11  421 
foeda  specie  diri  turpesque  videntur  e  verisimili  Lachmanni  coniectura. 

Quorum  exemplorum  agminfe  tam  luculenter  qualis  huius  generis  ratio 
sit  ostenditur,  ut  plura  de  hac  re  exponere  supersedeam.  Pauca  ea 
quae  restant  his  statim  adicio,  ubi  simul  alliterationis  species  nobis 
occurrit;  sunt  praeter  illam  magnam  magno  molimine  navem:  v.  II  767 
(mare)  vertitur  in  canos  candenti  mmmore  fluctus  cf.  II  803  claro  — 
rubra  pyropo,  v.  IV  830  perversa  praepostera  sunt  ratione,  v.  V  447 
et  sorsum  m^re  utt  secreto  umore  pateret,  quo  postremo  loco  adver- 
biuin  pro  adiectivo  babemus  et  respondent  ia  versa  sequenti  verba 

aeorsus  item  puri  secretique  aetheris  ignes  item  non  sine  orationis 
ubertate  posita. 

In  fine  huius  partis  de  duabus  rebus  mibi  disserendum  est,  quas 
nullo  meliore  loco  tractare  possum,  quamquam  ad  hanc  quam  modo 
exposui  asyndeti  bimembris  rationem  non  pertinent.  Primum  hic 
dico  aliquot  particularum  compositionem  eis  locis  ubi  alteram  earum 
poni  ad  sententiam  satis  erat.  Huius  rei  exemplum  praebet  con- 
iunctionum  etiam  quoque  vel  quoque  etiam  copulatio,  quas  Lucretias 
septies  nisi  fallor  composuit:  III  208  haec  quoque  res  etiam  naturam 
dedicat  eius  III  292,  V  153,  517,  602,  VI  503,  806  nec  Lucretius  so- 
lum  sed  alii  quoque  scriptores  etiam  prosae  orationis  (cf.  Wakefiel- 
dum  ad  v.  III  293,  Munronem  ad  v.  III  208,  Reisigium  in  scholis  ab 
Haasio  editis  §  458).  Certe  in  his  non  mera  inest  tautologia  sed 
coniunctione  etiam  fortiore  res  cum  ceteris  aequari,  particula  quoque 
ceteris  simpliciter  adnumerari  videtur,  ut  similiter  hoc  fit  in  adver- 
biis  praeterea  quoque  IV  889,  VI  256  et  item  quoque  vel  quoque 
item  V  245,  749,  VI  214,  756,  sed  concedendum  erit  in  oratione  con- 
cisa  utraque  particula  opus  non  fuisse;  his  addi  potest  illud  et  quo- 
que  apud  Vergilium  in  Aen.  libro  I,  v.  5  multa  quoque  et  bello  passus 
aliosque  scriptores,  quod  Munro  etiam  in  Lucretium  intulit,  cum  in 
V.  III  412  et  orbei  scripsit  pro  genetivo  eorum  sed  nulla,  ut  videtur, 
veritatis  specie.  —  Particulam  illam  quoque  abunde  poeta  posuit  etiam 
ibi  ubi  sententias  vocibus  cum  —  tum  coniunxit:  III  374/76,  simili- 
ter  atque  Cicero  in  orat.  pro  Ligario  4,  10,  Caesar  in  belli  Gallici 
libro  II,  cap.  4,  Cornel.  Nepos.  in  Eumene  8,  2  inveterata  cum  gloria 
tum  etiam  licentia,  qua  coniungendi  enuntiata  ratione  cum  alteri 
membro  maius  pondus  tribuatur,  in  v.  I  130  verba  cum  primis  ad- 
verbio  tum  apponi  ad  sententiam  necesse  non  erat,  quamquam  nemo 
hic  poetae  consilium  sententiae  vim  gravissimis  verbis  augendi  non 
intelleget. 

Post  illa  etiam  quoque,  praeterea  quoque,  item  quoque  com- 
memoro  tamen  interea  V  83  et  VI  59  si  tamen  interea  mirantur; 
nam  interea  est  nihilominus  (cf.  nostrum  indessen)  et  cum  adverbio 
tamen  consociatum  etiam  apud  CatuIIum  invenitur  in  carmine  101, 
versu  7  nunc  tamen  interea,  apud  Vergilium  in  Eclog.  1,  v.  57  neo 
tamen  interea. 

Similem  sermonis  vulgarem  quandam  ubertatem  etiam  in  adver- 
biis  quae  tempus  et  locum  indicant  invenimus.  Eius  rei  ab  indici- 
bus  verborum  exempla  multa  praebentur  (cf.  etiam  Reisigium  in  1. 1. 
§  458)  et  eiusdem  rationis  sunt  quae  Lucretius  coniunxit  poat  inde 

TTT  527  et  inde  proporro  IV  887  (aliter  se  habere  videtur  v.  TI  271 
inde  dari  porro  per  totum  corpus  et  artus;  nam  \i\t  porro  dari  quasi 
unum  verbum  compositum  respondet  nostro  'sich  weiterverbreiten' 
(Lambinus  interpretatur  permanare,  distribui) ,  inde  refertur  ad  pri- 
mum  praecedens).  Sane  ne  in  his  quidem  inest  mera  tautologia,  sed 
priore  loco  III  527  illud  post  temporis  rationem  habet,  ordinis  inde, 
et  haec  est  sententia:  postea  a  pedibus  et  cruribus  letum  per  alios 
artus  datur,  similiterque  in  altero  versu  IV  887  adverbio  inde  tem- 
poris  ordo  significatur,  particula  proporro  quid  in  rerum  ipsarum 
progressu  sequatur  ostenditur.  Sed  non  opus  erat  poetam  tam  ac- 
curate  loqui,  cum  haec  necessario  inter  se  cohaereant,  et  oritur  hic 
orationis  quaedam  abundantia  pariter  atque  in  vs.  VI  763  post  hinc 
—  (ne)  reamur,  I  155/56  ubi  viderimus  nil  posse  creari  De  nilo, 
tum  quod  sequimur  iam  rectius  inde  Perspiciemus,  denique  in  crebro 
illo  tum  porro  I  298,  426,  520,  599,  II  594,  673,  (paulo  antea  in 
v.  669  dixerat  Mnc  porro)  788,  886,  IV  826,  V  222,  VI  623  —  in 
V.  il  926  dicit  tum  praeterea,  ex  quibus  particulis  altera  porro  ad 
novam  sententiam  progreditur,  quae  adverbio  tum  pars  ordinis  cuius- 
dam  sententiarum  significatur.  —  In  versu  I  461  licet  cum  Munrone 
particulam  deinde  ad  verbum  sequatur  referre,  qui  tamen  vir  doctus 
num  in  v.  V  1005  tum  deinde  recte  coniunxerit  valde  dubito.  Hic 
enim  particula  deinde  sequentia  (1005/6,  1007/8)  prioribus  (988—99, 
1000 — 1004)  adduntur,  illud  tum  autem  postero  nunc  manifesto  op- 
positum  est. 

Est  deinde  quaedam  gravis  orationis  ubertas  in  illo  sive  adeo 
potius  I  1019,  quo  ea  quae  praeceduut  quasi  corriguntur,  et  sive 
etiam  potius  IV  354,  de  quibus  vide  C.  F.  W.  Muelleri  dissertationem 
de  particula  sive^),  pag.  23/24,  atque  potius  adverbio  etiam  sic  ad- 
iunctum  invenitur  praeterea  in  v.  III  947  atque  etiam  potius,  si  num- 
quam  sis  moriturus. 

Aliter  res  se  habet  ibi  ubi  a  Lucretio  quippe  enim  (VI  617,  1018) 
et  quippe  etenim  (I  104,  II  547,  792,  1133,  III  440,  798,  IV  726, 
857,  898,  V  126,  240,  449,  1060,  1167,  VI  271,  826,  938,  984, 
1232)  copulata  videmus.  His  locis  enim  non  tam  pleonasmum  quam 
ellipsin  quandam  orationis  subesse  recte  dicit  Reisigius  in  scholis  suis, 
pag.  803;  intellegendum  videtur  enuntiatum:  quippe  hoc  fit,  quippe 
causa  haec  est,  simile  quid,  quae  sententia  sequenti  particula  enim 
vel  etenim   aut  coniunctiombus  ubi  (I  182,  242,  617,  990,  III  430, 


*)  Programm  des  Joachimstbalschen  Gymnasiums,  Berlin  1871. 

IV  432,  V  1156),  cum  (VI  1178),  pronomine  relativo  (in  1060)  cer- 
tius  definitur. 

Neque  inutiliter  deinde  Lucretius  ut  alii  scriptores  particulae  at 
adverbium   contra  nonnumquam   addidit  (vide  v.  I  366,  570,   1087, 

II  74,  235,  392,  400,  404,  424,  713,  III  25,  191,  198,  201,  IV  93, 
623,  659,  840,  VI  976;  semel  invenitur  contra  autem  in  v.  I  363); 
nam  facile  sentimus  maiorem  contrarii  vim  in  adverbio  inesse,  par- 
ticulam  at,  qua  rerum  differentia  minus  fortiter  significatur,  magis 
sententiarum  coniunctioni  servire. 

Item  eis  locis,  ubi  enuntiatio  a  particulis  sed  tamen  ita  incipit, 
ut  aut   sententia  praecedentibus  constringatur  (I  140,  833,   III  261, 

V  104)  aut  oratione  interrupta  ad  aliam  rem  transitus  fiat  (II  541, 
907,  III  733)  et  similiter  in  verbis  at  tamen,  verum  tamen  prae- 
missis  coniunctionibns  si  non,  si  minus  (II  459,  III  172,  VI  322,  item 

III  534)  particula  tamen  summam  habet  contrarii  vim  et  opposita  est 
enuntiationi  concessivae  e  prioribus  formandae;  sed  particula  transitus 
ille  oratiouis  distinctius  significatur  aut  sententiae  artius  iunguntur, 
quod  luculentius  fit  his  locis:  IV  686/87  hic  odor  —  Est  alio  ut 
possit  permitti  longius  alter,  Sed  tamen  etqs.  et  II  695/96  communia 
multa  Multarum  rerum  cum  sint  primordia,  verum  —  tamen  etqs.  — 
Post  haec  restat  ut  commemorem  illud  licet  quamvis  in  vs.  VI  601, 
620,  de  quo  cf.  Handium  in  Tursellini  vol.  III  pag.  543/44  et  ver- 
sum  930  libri  III  et  lioc  alicui  nostrum  sic  increpat  ipsa  (natura), 
ubi  etsi  hoc  ad  argumentum,  sic  ad  modum  ac  rationem  pertinet, 
tamen  altero  facile  carebimus. 

Altera  quam  hic  tractabo  quaestio  ad  usum  pertinet  adverbiorum, 
in  quibus  loci  aut  temporis  significatio  inest,  et  eos  continet  locos, 
ubi  ea  ante  definitiorem  loci  et  temporis  designationem  aut  post  eam 
collocata  invenimus:  II  1045  foris  haec  extra  moenia  mundi,  III  606 
ire  foras  —  de  corpore  toto,  V  903  ore  foras  acrem  faret  de  cor- 
pore  fammam;  VI  1043/44  intus  ahenis  In  scaphiis,  II  965  suis 
—  in  sedibus  intus  cf.  VI  798,  VI  202  cavis  —  fornacibus  intus 
cf.  278,  1167,  IV  1083  nam  cibus  atque  umor  membris  adsumitur 
intus,  nisi  potius  membris  hic  ablativus  instrumenti  est,  II  711  intus 
in  artus;  VI  1019  sursum  —  consurgere  in  auras;  III  1014  de  saxo 
iactus  deorsum;  II  1153/54  superne  —  de  caelo  demisit  et  adicio 
hic  III  626  infernas  animas  Acherunte  vagari  h.  e.  inferne  animas 
Acherunte  v. ;  III  27  sub  pedibus  quaecumque  infra  per  inane  gerun- 
tur;  VI  140  hic  —  in  terra  (ubi  hic  praecedenti  iJi  oppositum  est); 

VI  483  huc  veniant  in  caelum;  VI  277  insinuatus  ibi  vortex  versa- 

tur  in  arto;  fortasse  etiam  illim  —  a  proiecto  corpore  in  vs.  III 
879/80,  ubi  Lachmanni  interpunctio,  qua  commate  post  adverbium 
satis  posito  verba  se  dividit  nec  removet  ut  synonyma  arte  inter  se 
iunguntur,  magis  mihi  placet  quam  altera  illa,  ubi  commate  post 
illim  posito  eadem  sententia  bis  exprimitur.  Restant  III  28  his  ibi 
me  rebus  quaedam  divina  voluptas  perdpit  atque  horror,  ubi  alii 
tibi  scribunt,  ne  illud  quidem  ineleganter  dictum;  III  861  in  eo  tum 
tempore,  VI  429  in  eo  tum  —  tumultu  atque  conferri  potest  cum 
hac  adverbii  collocatione  crebrum  illud  in  cunctas  undique  partis 
I  1007,  II  93,  131,  1048,  1134,  IV  163,  224,  723,  V  469,  VI  932.  — 
Neque  vero  Lucretius  solus  sed  etiam  ceteri  scriptores  tali  modo  loci 
et  temporis  significationera  fortius  augere  et  luculentius  describere 
solent;  comparari  possunt:  intus  in  corpore  apud  Ciceronem  in  libro 
de  finibus  bon.   et  mal.  III,   cap.  5,  18,  in  aede  intus  apud  Livium 

XXIV.  10,  6,  deinde  tali  intus  templo  in  Vergili  Aen.  VII  192,  hinc 
Tyrrhena  ab  sede  Aen.  VII  209,  hinc  —  vicino  a  limine  Ecl.  I  53, 
inde  —  Stygia  —  ab  unda  Aen.  VI  385,  sursum  in  coelum  apud 
Plautum  in  Cistellaria  11.  3,  79  aliaque  praebet  multa  Handius  in 
Tursellino  sub  vocc.  hic,  ibi,  hinc  etc.  Neque  hic  usus  aut  in  nostro 
sermone  inusitatus  est  aut  alienus  erat  a  Graecorum  more  loquendi. 
Quin  etiam  talia  exempla  nonnumquam  inveniuntur,  ut  verbum  quo- 
que  enuntiati  cum  praepositione  compositum  sit,  quae  et  ipsa  eandem 
loci  significationem  continet;  velut  Herodotus  dicit  ix  vqq  tatfiiji 
sxipsQsiv  saa  aliaque  invenies  in  Lobecki  ad  Aiacem  commentario, 
V.  741.  Eadem  ratione  etiam  Lucretius  dicit  III  770  quidve  foras 
sibi  vult  membris  exire  senectis,  III  1058  eadt  saepe  foras  magnis  ex 
aedibus  ille,  VI  681  flamma  foras  vastis  Aetnae  fornacibus  efflet, 
VI  817  expiratque  foras  in  apertum  —  caeli^  VI  886  et  simul  ex- 
spirare  foras  exireque  in  auras,  III  589  prolapsa  foras  enaret  in 
aeris  auras,  III.  601/2  quin  extra  prodita  corpus  Imbecilla  foras, 
Plautus  in  Amphit.  III.  4,  25  dein  susum  escendam  in  tectum,  Livius 

XXV.  11,  15  (naves)  quae  sino  exiguo  intus  inclv^ae  essent. 

PARS  ALTERA. 


CAPUT  TERTIUM. 

Ab  bis  duobus  quae  iato  percensui  abundantiae  generibus,  copu- 
lationi  et  asyndeto  bimembri  ea  quae  sequuntur  plane  distincta  sunt. 
Ibi  enim  binae  -voces  cognominatae  aut  particula  coniunctae  aut  aavv- 
dhcog  compositae  suum  utraque  locum  obtinebant  et  per  se  stabant, 
hic  ubertas  ita  oritur,  ut  a  substantivo  genetivus  pendeat  aut  adiec- 
tivum  ei  adiciatur,  deinde  ut  verbum  uominis,  adiectivi,  adverbii,  par- 
ticipii  additamento  augeatur,  cum  ex  natura  atque  significatione  et 
substantivi  et  verbi  tale  additamentum  plane  supervacaneum  videatur. 
Quorum  abundantiae  generum  varietatem  dilucide  explicare  et  qualis 
cuiusque  natura  sit  ostendere  iam  conabor  neque  tamen,  ubi  fieri 
poterit  et  commodum  erit,  consilii  et  artis  poeticae  a  me  autea  copi- 
osius  illustratae  vestigia  demonstrare  neglegam.  Qua  in  re  a  gene- 
tivis  et  adiectivis  ad  nomina  appositis  incipiam.  Atque  in  eorum 
quidem  locorum  numero,  ubi  genetivos  abunde  positos  videmus,  facile 
illi  primum  distinguuntur,  in  quibus  genetivus  eandem  habet  vim 
atque  nomen,  de  quo  pendet,  ita  ut  mera  tautologia  oriatur.  lam 
antea  commemoraveram  ibi  ubi  poetam  mentem  et  animum  saepius 
abunde  coniunxisse  ostendi,  eundem  mentem  animi  plus  quam  semel 
dixisse.  Videtur  igitur  genetivi  ille  appositi  pleonasmus  alia  et  ex- 
quisitior  quidem  eius  ubertatis  forma  esse,  quam  in  nominibus  syn- 
onymis  coniunctis  copiosius  exposui;  quae  sententia  aliis  eiusdem 
generis  exemplis  probatur  et  confirmatur.  In  v.  626  libri  II  dicit 
Lucretius  aere  atque  argento  stemunt  iter  omne  viarum  poetica  ra- 
tione  plenius  illa  enuntiata  quam  sternunt  omne  iter  (den  ganzen 
Weg)  vel  sternunt  omnes  vias  (alle  Strassen),  ubi  Munro  apte  contulit 
v.  V  712  cursusque  viam  sub  sole  tenere  et  par  tautologia  occurrit 
in  eiusdem  libri  v.  1122  iter  infestum  fecere  viai  quod  maiore  cum 
elegantia  poeta  posuit  quam  iter  infestum  fecere  viamque;  synonyma 
illa  coniuncta  invenimus  apud  Caesarem  in  belli  Gallici  libro  VI, 
cap.  17  hunc  (Mercurium)  viarum  atque  itinerum  ducem  —  arbitran- 
tur  et  in  Ciceronis  quoque  ad  Atticum  epistola  sexta  decima  libri  V, 
par.  1  etsi  in  ipso  itinere  et  via  discedebant  publicanorum  tabellarii 
maiorem  quam  pro  necessitate  sententiae  verborum  copiam  esse  ap- 
paret.  —  Aliud  deinde  genetivi  exemplum  extat  in  v.  67  libri  IV 

formai  aervare  figuram.     De  his  vocibus  egit  Doederleinius  in  1.  1. 
vol.  III,  pagg.  25 — 28,  qui  id  exponere  videtur  figuram  magis  ad 
corporis  lineamentorum  conformationem,  formam  ad  membrorum  com- 
positionem  et  naturam  spectare.     Sed  negari  non  potest  in  sententia 
minus  definita  haec  verba  prorsus  synonyma  saepius  mutari  et  con- 
iungi  ut  a  Cicerone  in  Tuscul.  disp.  libro  I,  cap.  16,  37  (animorum) 
forTnam  aliquam  figuramque  quaerebant,   de  or.  III.  45,  179  referte 
nunc  animum  ad  hominum  vel  etiam  ceterarum  animantium  formam 
et  figuram  et  a  Lucretio  ipso  V  440  propter  dissimiles  form^s  varias- 
que  figuras,  V  730  ordine  formarum  certo  certisque  figuris,  II  778/79 
ex  aliis  formis  variisque  figuris  (h.  e.   ex  rebus  varium  in  modum 
formMis),   quibus  duobus  nominibus  accedunt  filum,  cf.  II  341  pari 
filo  similique  adfecta  figura,  V  572  forma   —  solis  —  filumque,  et 
facies    V  1260/61    tum    penetrabat    eos  posse  haec   liquefacta  calore 
Quamlibet  in  formam  et  faciem  decurrere  rerum;  item  apparet  poe- 
tam  formam  et  figuram  variandae  orationis  causa  mutavisse  in  vs.  II 
334/35,  494/95  pariter  ac  Ciceronem  de  nat.  deor.  I.  18,48  quod  si 
omnium  animantium  formam  vincit  hominis  figura  et  cum  versu  67 
libri  IV   apte  comparari  poterit  ex  eodem  libro  versus  554  servat 
enim  formaturam  servatque  figuram.     Non  dubito  igitur  illud  formai 
figuram  apud  Lucretium  et  in  Ciceronis  de  nat.  deor.  libro  I,  par.  90 
hoc  dico,  non  ah  hominibus  formae  figuram  venisse  ad  deos  eadem 
tautologia  dictum  existimare  quam  in  prioribus  exemplis  explicavi  et 
quae  aperte  etiam  his  locis  cognoscitur:   IV  814  ac  nos  in  fraudem 
induimus  frustraminis  ipsi  et  III  774  denique  conubia  ad  Veneris  par- 
tusque  ferarum,  quocum  Munro  apte  componit  Ovidi  Amor.  libr.  II.  7, 
21   quis    Veneris  famulae  conubia  liber  inire  —  velit;  nam  ntroque 
loco  conubium  est  concubitus,   sed  ne  Veneris  quidem  nomine  aliud 
significatur,  cf.  Verg.  Georg.  \\\  ^l  frigidus  in  Venerem  senior,  Prop. 
V.  7,  19  saepe  Venus  trivio  conmissast  et  haec  exempla  Lucretiana: 
IV  1268  viris    Venus  ut  concinnior  esset,  II  173  et  res  per  Veneris 
blanditur  saecla  propagent,   V  845  iungi  per    Veneris  res  latiusque 
dictnm  II  437  egrediens  genitalis  per  Veneris  res.  —  Ceterum  locus 
ille  quem  ex  Ovidi  Amoribus  attuli  apte  ostendit  in  hac  re  fieri  posse, 
ut  a  pari  nominum  synonymorum  hoc  modo  in  unum  quasi  coales- 
centinm  alter  genetivus  suspensus  sit;   nam    Veneris  conubia  unum 
est,  inde  pendet  genetivus  famulae,  cuins  simile  exemplum  apud  Lu- 
cretium  virorum  doctorum  nemo,  quantum  scio,  agnovit;  extat  enim 
in  vs.  557/58  libri  I  ubi  a  verbis  longa  infinita  diei  aetas  (h.  e.  tem- 
poris  aetas,  quae  nomina  Lucretius  ipse  ut  cognominata  copulavit  in 

V.  233  infinita  aetas  —  ante  acta  diesque)  pendent  illa  ante  acti 
temporis  omnis,  quasi  dicas:  infinite  longa  (vide  pag.  38)  temporis 
aetas  superiorum  saeculorum  omnium.  Itaque  non  solum  Fabri  con- 
iectura  dies  et  Inf.  aetas  cadit  sed  etiam  quod  Sauppius  sine  illa 
particulae  et  male  in  tine  hexametri  positae  offensione  correxerat  (in 
indice  scholar.  Goetting.  1880)  longa  dies  in  Infinita  aetate  ante 
a.  t.  0.  reiciemus  et  traditam  lectionem  servabimus.  —  Praeterea 
poeta  cum  dicit  V  882  (puer)  ubera  mammarum  in  somnis  lactantia 
quaeret  nihil  aliud  quam  eandem  rem  bis  exprimit  eodemque  modo 
Gellius  in  duodecimo  Noctium  Atticarum  libro,  cap.  1,  1  an  tu  — 
putas  naturam  feminis  mammarum  ubera  —  non  liberum  alendorum 
sed  ornandi  pectoris  causa  dedissef ,  nec  video,  qui  Wakefieldus  haec 
ubera  papillas  mammarum  potuerit  intellegere  (cf.  quae  de  ea  re  dispu- 
tavit  Doederleinius  1.  1.  IV  333).  Eadem  deinde  quae  his  locis  causa 
mihi  videtur  esse  in  verbis  versus  1197  libri  VI  quorum  si  quis  vix 
vitarat  funera  leti,  ubi  Munro  illud  leti  genetivum  qualitatis  esse 
existimat.  Sed  si  recte  sentio,  hic  quoque  funera  leti  eadem  sen- 
tentia  atque  funus  ac  letum  posita  sunt,  ut  versus  plenus  fieret. 
Funere  enim  vel  funeribus  a  poetis  inortem  saepe  significari  exemplis 
satis  ostenditur  cf.  vs.  III  710,  Aen.  IV  308,  VI  429,  458,  Ecl.  V  20, 
Metam.  VII  565,  X  199,  Horat.  carm.  II.  18,  18  et  mortem  ac  funus 
cognominata  coniunxit,  nisi  fallor,  Lucretius  in  v.  580  libri  II  plo- 
ratus.,  mortis  comites  et  funeris  atri  (cf.  v.  576).  Hic  igitur  locus 
non  apte  mea  sententia  illis  adnumerabitur,  quos  ut  genetivi  qualita- 
tis  exempla  Munro  praeterea  ex  Lucretio  contulit  ad  vs.  III  42  et 
V  369,  velut  III  42  Tartara  leti  {Tartarus  place  of  death),  V  201 
sihas  ferarum,  V  762  coni  umbras,  et  similia  etiam  apud  Graecorum 
poetas  multa  inveniuntur,  e  quibus  nonnulla  attulit  Matthiae  in  gram- 
matica  Graeca  §  316  f.:  awXida  zqvcfaq  h.  e.  TQvcpsQccp  (Eur.  Phoen. 
ed.  Nauck  1491),  [laaToix;  ydXaxTog  h.  e.  yakaxTOVxovg  (ibid.  1527, 
cf.  Lucret.  vs.  I  887  lanigerae  quali  sunt  ubere  lactis,  II  370  ad  sua 
quisque  fere  decurrunt  ubera  lactis,  TibuIIi  carm.  3  libri  I,  v.  46), 
TQavfiaTa  alfiaTog,  tov  Tceg  '^tivxiag  ^toTOV  {^iov  ^avxov)  aliaque  aeque 
apta.  —  Sed  redeunti  ad  genetivi  illius  cum  tautologia  positi  usum 
sat  notabile  mihi  videtur  quod  Lucretius  dicit  in  vs.  III  262/63  inter 
enim  cursant  primordia  principiorum  Motibus  inter  se,  ubi  si  con- 
inngimus  primordia  principiorum  novum  habemus  et  apertum  eiusdem 
rationis  testimonium  neque  id  mirandum,  si  eorum  exemplo  pondera- 
mus,  quae  similia  antea  protuli.  Itaque  nescio  cur  Munro  genetivum 
principiorum  cum  motibus  coniungere  maluerit,   nam  meo  quidem 

sensu  verba  principiorum  motibus,  h.  e.  suis  motibus,  peius  hic  po- 
sita  sunt,  ubi  pondus  eorum  nuUum  est,  et  simplici  ablativo  motibus 
longe  postponenda  videantur.  Sustulit  sane  orationis  ubertatem  Bocke- 
muellerus,  cum  principia  de  aere,  vento,  vapore  quartaque  illa  na- 
tura,  de  quibus  paulo  antea  poeta  exposuit,  dicta  accipit;  sed  partes 
illas  animi  merito  prindpia  appellari  posse  quis  cum  Bockemuellero 
consentiet?  Itaque  teneo  primordia  principiorum  abunde  posita,  qui- 
bus  addendi  erunt  illi  nidoris  odores  quibus  poeta  liberalius  nos  dona- 
vit  in  V.  987  libri  VI;  cur  enim  odoribus  solis  non  contentus  fuit,  cum 
nidore  (qui  item  est  odor,  cf.  Munronis  notam  ad  vs.  II 683,  IV  684)  nihil 
novi  addiderit?  Mihi  poeta  hoc  loco  quasi  totius  nidoris  omnes  singu- 
los  odores  eodem  abundanti  dicendi  genere  videtur  significasse,  quo 
eum  aeris  auras  pluribus  locis  abunde  coniunxisse  invenimus  (I  207, 
783/84,  801,  803/4,  1087,  II  203/4,  III  456,  568/69,  589,  749/50, 
IV  691,  V  502,  VI  1224,  cf.  III  575,  V  854).  Nara  auris  quoque 
aSr  significatur  sed  eodem  consilio  poetico,  quo  nos  plurali  'Lufte' 
aerem  motum  et  quasi  spirantem  depingimus.  Eadem  scilicet  cst 
ubertas,  cum  Lucretius  pro  genetivo  aeris  adiectivo  aerius  utitur  (I  771, 
IV  930,  V  501,  ut  Vergilius  in  Aeneide  V  520,  Ovidius  in  Metam. 
IX  219,  X  178,  XIV  127).  Particula  autem  coniuncta  aer  et  aura 
apud  Lucretium  non  inveniuntur,  quae  tamen  copulata  videmus  ab 
Ovidio  in  Metam.  libro  XV,  vs.  246/47  tenuatus  in  auras  Aeraque 
(h.  e.  in  auras  aeris)  humor  abit.  Sed  bis  Lucretius  aetheris  auras 
(III  833)  et  aetherias  auras  (III  405)  posuit,  quibus  duobus  locis  Lach- 
mannus  altero  aetheris  oras  altero  aSrias  auras  reposuit,  quia  aetheris 
aurae  nullae  esse  possent.  Sed  recte  Munro  id  mihi  videtur  animad- 
vertere  poetam  talibus  locis  aetheris  illius  puri  et  modice  labentis 
quasi  oblitum  esse,  quem  nobis  ipse  depingit  in  vs.  495 — 508  libri  V 
et  simpliciter  aethere  superas  caeli  regiones  significasse,  in  qua  re  etiam 
alii  poetae  eum  secuti  sunt  ut  Vergilius,  Ovidius,  quorum  locos  quod 
Lachmannus  omnes  correxit,  laudanda  est  viri  egregii  in  iudicando 
constantia,  ratio  eius  vix  sequenda.  Nam  Lucretius  non  solum  auras 
aetheris  vel  aetherias  commemorat,  inveniuntur  etiam  aetheriae  nubes 
austri  (IV  180  cf.  VI  98,  268,  291),  quamquam  poetae  semper  innu- 
bilus  est  aether  (III  21),  quae  res  inter  se  valde  discrepant,  nisi  aethere 
oras  caelestes  significari  statuimus.  Videmus  igitur,  quo  iure  et  Lu- 
cretius  solem  aetherium  appellet  (V  215,  267,  281,  389)  et  Vergilius 
non  modo  solem  (Aen.  VIII  68)  sed  etiam  sidera  (Aen.  VII  767/8), 
astra  (V  517),  nimbos  (VIII  608),  Ovidius  item  nubem  (XV  804),  tu- 
multus  (III  308/9).     Sunt  enim  haec  eadem  ratione  posita,  qua  Lu- 

cretium  volua^es  aerias,  caeli  nubila,  caeli  signa,  mundi  sidera,  faces 
caeli,  solem  caeli,  fulmen  caeli  (quod  LachmaDDUs  iniuria  negat  in 
commentarii  pag.  42),  caelestem  fulminis  ignem  dixisse  invenimus.  — 
Ceterum  praeter  aerem  et  auras  a  Lucretio  etiam  animam  positam 
invenimus  non  solum  ita  ut  ventum  significet  velut  in  v.  VI  578  ven- 
tus  —  atque  animae  —  vis  maadma  quaedam,  et  similiter  in  v.  V  1 228 
ventorum  —  paces  —  animasque  secundas  ubi  tamen  ventos  et  ani- 
mas  ut  synonyma  mutari,  non  cum  Munrone  ventorum  genetivuni 
etiam  ad  animas  pertinere  existimo,  quamquam  ventorum  animae  per 
se  bene  possunt  intellegi;  Munro  affert  Acci  verba  vela  ventorum 
animae  inmittere.  Idem  vir  doctus  ostendit  (iu  nota  ad  v.  I  715) 
animae  nomine  etiam  aeris  elementum  ipsum  significari  apud  Ennium, 
Vergilium  ipsumque  Lucretium  I  715  et  V  236,  quo  postremo  loco 
aurarumque  leves  animas  aperta  tautologia  poeta  coniunxit.  Etiam 
apud  Ciceronem  anima  nonnumquam  hanc  habet  sententiam  ut  in 
altero  Academicorum  Priorum  libro,  cap.  39,  124  si  simplex  (animus 
est),  utrum  sit  ignis  an  anima  an  sanguisf  et  apte  Munro  ex  eodem 
Cicerone  commeraoravit  adiectivi  a^iimalis  usum  in  libro  de  nat.  deor. 
III,  cap.  14,  34. 

Sed  praeter  haec  genetivi  exempla  alterum  locorum  ordinem  con- 
stituere  possumus,  ubi  genetivum,  quamquam  non  parem  habet  vim 
atque  nomen  de  quo  pendet,  tamen  ex  illius  sententia  abunde  ei 
appositum  esse  apparet.  An  necessarium  fuit  in  vs.  I  313/14  vome- 
rem  aratri  dicere,  cum  vomerem  nullius  rei  nisi  aratri  esse  omnibus 
manifestum  sit?  et  cur  duobus  versibus  ante  multis  solis  redeuntibus 
annis  anulum  tenuari  poeta  commemorat,  cum  annis  ipsis  id  aeque 
bene  fiat?  (cf.  V  928  multaque  per  caelum  solis  volventia  lustra). 
Sed  tali  accessione,  quamquam  extra  perspicuitatis  modum  necessa- 
rium  excedit,  tamen  rei  ipsius  imago  luculentius  animo  repraesenta- 
tur;  itaque  talia  scriptori  displicebuut,  decebunt  poetam  et  quae  in 
prosa  oratione  languent  et  oifendunt,  ea  in  carminibus  ornatui  ser- 
viunt  et  grata  sunt.  Hac  igitur  ratione  iudicanda  erunt:  II  432/33 
compungere  sensus  Corporis,  IV  603/4  quasi  ignis  Saepe  solet  seintilla 
suos  se  spargere  in  ignis,  deinde  III  901  animi  angor  metusque, 
IV  904/5  quibus  ille  modis  somnus  —  animi  curas  e  pectore  solvat 
—  edam,  V  1068  ganitus  vocis,  V  1313  capitum  cristae,  quamquam 
non  ignoro  totum  hunc  versum,  quem  postremo  loco  attuli,  Lach- 
mannum  Fabro  auctore  ut  ex  libro  II  632  inepte  huc  translatum  cen- 
sorio  uncorum  signo  notavisse.  Sed  fateor  me  cum  Munrone  facere 
qui  versum  retinuit,  quo  totius  rei  imago  etiam  maiore  cum  perspi- 

cuitate  et  grayitate  depingi  mihi  videtur,  neque  quod  Faber  obiecit 
iustam  causam  pnto,  cur  versus  proscribatur.  Lacretium  versus  saepe 
iterasse  res  notissima  est  neque  illud  obscnrum,  poetam  etiam  paulo 
mutatos  eos  repetivisse  (cf.  Lachmanni  notam  ad  v.  V  1048).  Itaque 
mirum  non  erit  in  versu  libri  V  undique  inveniri,  cum  in  libro 
secundo  momine  poetam  scripsisse  verisimile  sit.  —  Praeter  haec 
exempla  afferri  possunt  III  389  pedum  vestigia,  V  101  oculorum 
visus  (cf.  Quintil.  I.  2,  11  visus  oculorum  ohtutu  continuo  fatigatur) 
aliaque  ut  illud  Ovidi  a  Munrone  allatura  (Met.  I  179/80  terrificam 
capitis  concussit  terque  quaterque  Caesariem.  Tamen  in  hac  quoque 
re  cauto  iudicio  opus  est  neque  de  omnibus  exemplis  una  ratione 
iudicandum  sed  quid  secutus  sit  poeta  unoquoque  loco  diligenter  cir- 
cumspiciendum.  Uno  exeraplo  id  quod  dixi  illustrabo,  cum  plenius 
hic  rem  persequi  nequeara.  Quod  poeta  in  vs.  I  211/12  dicit  homines 
fecundas  vertentes  vomere  glebas  semina  rerum  ad  ortus  ciere,  quas 
glebas  significaverit  nemo  nescit  et  abundaret  oratio,  si  terrae  gene- 
tivum  adiecisset.  Quod  vero  hoc  additamentum  in  v.  V  142  nobis 
occurrit,  Lucretius  hoc  quidem  loco  non  solum  rei  perspicuitatem 
more  poetico  auget,  sed  alia  est  et  iustior  in  hoc  versu  ratio  poetae. 
In  hac  enim  libri  V  parte  Lucretius,  ne  terram,  solem,  caelum,  mare, 
sidera,  lunam  corpore  divino  aeterna  esse  putemus  (vs.  114—16), 
ostendit  haec  omnia  ne  sensu  quidem  vitali  uti;  nam  cum  animus 
nisi  in  corpore  humano  exsistere  non  possit,  prorsus  esse  infitiandum 
eum  aut  in  solis  igne  oriri  aut  in  aqua  aut  in  altis  aetheris  oris  aut 
—  iam  verba  putribus  in  glebis  sola  non  plane  suffecissent,  sed  cum 
poeta  aperte  ad  versura  115  nos  revocet,  terrarum  nomen  ipsum  ap- 
pellare  eum  oportet  et  verba  illa  putribus  in  glehis  terrarum  nihil 
sunt  nisi  poetica  simplicis  terrae  nominis  circumlocutio.  Similiter 
res  se  habet  etiam  in  v.  I  888.  —  Sed  hoc  satis  sit,  ut  quid  sentiam 
significetur.  Transeo  iam  ad  nonnulla  similis  ubertatis  exempla, 
quae  extant  in  verbis  versuum  II  30,  V  1391  propter  aquae  rivum; 
nam  si  dulcis  aquae  aut  purae  rivum  poeta  descripsisset  aut  aliud 
quid  simile,  rivi  naturam  accuratius  definivisset;  genetivo  aquae  au- 
tem  solo  adiecto  nihil  accedit,  quod  non  ex  rivi  nomine  ipso  intelle- 
gatur.  Sed  eadem  phrasis  invenitur  etiam  in  Culice,  v.  388  et  in 
Ecl.  Verg.  VIII  86,  quae  exempla  una  cum  Tibulli  libr.  I,  carm.  1 
V.  27/28  sub  umbra  Arboris  ad  rivos  praetereuntis  aquae  recte  a 
Munrone  adhibentur  (cf.,  si  placet,  etiam  Psakni  primi  versum  3  'der 
ist  wie  ein  Baum,  gepflanzet  an  den  Wasserbachen'),  et  similiter  ge- 
netivus  materiae  lepida  abundantia  his  locis  Lucretianis  additur:  II  664 

ex  unoque  sitim  sedantes.  flumine  aquai,  VI  552  aqHae  —  lucunas, 
V  660  aquai  —  fons,  VI  1070  aqilai  fontibus ,  VI  1263  silanos  ad 
aquarum,  quibus  addas  Aen.  XI  495,  VII  465;  mirum  illud  efflcit  ut 
largis  avidum  mare  fluminis  undis  Integrent  amnes  apud  Lucret.  1 1031 
Munro  sic  recte  videtur  interpretari,  ut  iluminis  undis  uniuscuiusque 
amnis  iluctus  significentur. 

Denique  hic  aliquot  loci  commemorandi  sunt  velut  v.  IV  840 
at  contra  conferre  manu  certamina  pugnae,  ubi  illa  certamina  pugnae 
eadara  verborum  copia  supervacanea  coniuncta  videntur,  qua  Vergilius 
usus  est  in  Aen.  XI  780  ew  omni  certamine  pugnae,  XII  589  pugnae 
—  in  certamine,  Ovidius  in  Met.  XII  179/80  cuius  certamine  pugnae 
cognitus,  is  qui  bellum  Alexandrinum  conscripsit  in  cap.  XVI  par.  1 
minime  autem  par  erat  proelii  certamen.  Nam  quamquam  verum 
est  certamen  non  seraper  pugnae  esse  debere  sed  in  qualibet  arte 
fieri  posse,  tamen  ibi  ubi  de  armorum  certamine  agitur  pugnae  signi- 
ficatio  ex  usu  sermonis  Latini  tam  facile  e  conexu  intellegitur,  ut 
genetivus  ille  nulla  necessitate  addi  videatur.  Eodem  modo  lumina 
pro  oculorum  luminibus,  ubi  e  verborum  contextu  sententia  dubita- 
tionem  nuUam  relinquit,  tam  saepe  sola  usurpata  invenimus,  ut  neque 
apud  Lucretium  VI  184  quae  perveniunt  oculorum  ad  lumina  nostra 
et  1178/79  patentia  cum  —  Lumina  versarent  oculorum  expertia 
somno  genetivo  oculorum  egeamus  neque  apud  Cornel.  Nep.  in  Timol. 
c.  IV  1  lumina  oculorum  amisit,  neque  alia  est  causa  in  verbis  versus 
212  libri  I  terraique  solum  subigentes  et  I  8  tibi  rident  aequora  ponti 
(cf.  II  772,  IV  408/9,  VI  440,  II  781),  ubi  genetivi  terrae  et  ponti 
ex  usu  et  consuetudine  linguae  Latinae  deesse  poterant.  Sed  simul 
apparet  non  propriae  abundantiae  Iiaec  esse  exempla  sed  latioris 
cuiusdam  dicendi  generis  diversi  ab  eis,  quae  antea  explicavi.  Itaque 
haec  gravissima  et  notissima  exempla  proferre  satis  habeo,  rem  illam 
copiosius  tractare  consulto  supersedeo. 

Hac  genetivi  ratione  pertractata  ad  illos  locos  progredior,  ubi 
in  adiectivorum  usu  poetam  profusiorem  quam  sententia  postulet  se 
praebere  videmus.  Qua  in  re  principio  aliquot  exemplorum  mentionem 
facio,  in  quibus  nomini  cura  genetivo  coniuncto  adiectivum  adicitur 
genetivi  vim  iterum  exprimens.  Haec  abnndantia  orationis  qualis  sit 
apte  cognoscitur  Enniano  illo  versu,  qui  extat  in  Andromachae  reli- 
quiis  (v.  107)  Acherunsia  templa  alta  Orci  —  saluete  infera,  cuius  ad 
exemplar  conformata  ex  Lucretio  haec  possunt  alferri:  III  751  fera 
saecla  ferarum^  I  503  duplex  natura  duarum  —  rerum,  V  28  tri~ 
pectora  tergemini  vis  Geryonai    eadem   alliterationis  studii  exempla, 

sed  etiam  illa  deficiente:  H  437  genitalis  per  Veneris  res,  V  725 
Babylonica  Chaldaeum  doctrina,  V  740  VI  730  etesia  flabra  aqui- 
lonum  (cf.  VI  715/16),  V  1202  magni  caelestia  mundi  (h.  e.  caeli, 
vide  Munronis  notam  ad  v.  I  788)  Templa,  denique  e  libro  VI  v.  154 
Phoebi  Delphica  laurus,  ubi  poetae  morem  prorsus  iguorat  si  quis 
credit  Lucretium  Delphicam  laurum  a  Cypria  distinguere  voluisse,  et 
V.  1072  purpureusque  colos  conchyli  (II  830  dixerat  purpura  poe- 
niceusque  color),  in  quibus  omnibus  Lucretius  poetice  sententiam  latius 
conformavit  ita  ut  eam  venustius  et  luculentius  illustrare  aut  gravius 
enuntiare  voluisse  aperte  cognoscatur. 

Neque  aliam  ob  causam  nisi  orationis  exornandae  gratia  in  fine 
V.  V  741  verba  Euhius  Euhan  (meminisse  videtur  Enniani  versus 
in  Athamante  150  tum  pariter  euhan  euhoe  euhoe  euhium  etqs.)  eadem 
lepida  soui  similitiidine  posita  sunt,  qua  Lucretium  in  v.  I  826  soni- 
tum  sonantem  composuisse,  anxium  angorem  III  991,  vim  violentam 
(V  90 1  vel  violenta  viri  vis  cf.  v.  1224  summa  —  vis  violenti  —  venti, 
III  480  vementem  violentiam  vini,  V  1268  vires  violentas;  contra 
III  296  vi  violenta  leonum  leones  violenti  significantur  nota  nominis 
circumlocutione)  cum  gravitate  aperta  dixisse,  Ennium  (in  Iphig.  rell., 
V.  256  otioso  in  otio  animus  nescit,  quid  velit)  pariter  ac  Ciceronem 
in  or.  pro  Planc.  27,  66  otiosum  otium  graviter  et  lepide  coniunxisse 
videmus,  quibns  a  Lambino  amoenitas  amoena  (Plaut.  Capt.  IV,  1,  7 
hic  me  amoenitate  amoena  amoenus  oneravit  dies),  pretiosum  pretium 
(Epid.  I,  2,  17)  pulchra  pulchritudo  veteris  illius  elegantiae  apta  et 
aperta-  exempla  adduntur.  His  paria  sunt  Graeca  alaxvvij  cclaxQ«, 
dlxri  dixaluj  didtpoQog  diacpoQcc,  (laxQov  (Ji^xog  etc,  de  quibus  Latinis 
comparatis  egit  Lobeckius  in  Paralipomm.  gr.  Gr.  p.  535/36. 

Sed  sunt  alii  loci,  ubi  adiectiva  abunde  apposita  tali  alliteratione 
excusari  non  possunt.  Non  loquor  de  adiectivis  illis  ornantibus,  quibus, 
cum  significatione  sua  nominis  naturam  apte  definiant,  poetae  more 
solito  ibi  quoque  utuntur,  ubi  e  toto  sententiarum  conexu  illam  no- 
minis  naturam  significatam  nuUo  modo  exspectamus,  illa  dico,  quibus 
appositis  nihil  aliud  additur  nisi  quod  e  nominis  vi  per  se  ipsum 
apparet  et  eminet.  Velut  inane  Lucretius  recte  et  apte  magnum, 
prqfundum,  quietum  appellat,  sed  quid  novi  accedit,  cum  vacuum 
cognominatur?  Tamen  illud  vacuum  inane  saepius  apud  Lucretium 
occurrit  (I  439,  509,  II  151,  158,  202,  236,  VI  838)  et  memor  eius 
fuit  Vergilius  in  Aen.  XII  906.  Eadem  deinde  est  res  ibi  ubi  sub- 
stantivis,  quae  initium  significant,  adiectivum  primus  adiungitur. 
Talis    rationis    exempla    praebent  vs.  I  383    unde    initum  primum 

capiat  res  quaeque  movendi ,  III  331  implexis  ita  principiia  ab  ori- 
gine  prima  cf.  v.  769,  V  548,  676,  Verg.  in  Aen.  I  372,  VII  371, 
quara  originem  genitalem  poeta  dicit  V  171,  324,  1210;  deinde 
V  675  namque  ubi  sic  /uerunt  causarum  exordia  prima  (cf,  Aen. 
IV  284),  quae  exordia  prima  de  seminibus  dicta  etiam  in  v.  380 
libri  III  leguntur,  si  traditam  scripturam  sequimur,  neque  obscura 
est  in  ipsornm  primordiorum  nomine  eadem  orationis  abundantia; 
nam  primordia  proprie  sunt  ordia  prima,  quod  si  opus  est  firmare, 
perspicitur  versu  28  libri  IV  quove  modo  distracta  (animi  natura) 
rediret  in  ordia  prima.  Sed  his  locis  adiectivum  primus  licet  ad 
sententiam  redundet,  tamen  non  sine  gravitate  nomini  adiectura  est 
itemque  sentimus,  quod  Lucretius  de  vestigiis  primis  III  309,  de  su- 
premae  calcis  spatio  VI  92,  de  rebus  prima  fronte  locatis  I  879, 
IV  95,  69,  201,  de  summo  colore  corporis  IV  93,  264  loquitur, 
adiectivo  addito  nominis  vim  aperto  consilio  poetae  augeri  et  ampli- 
ticari.  Neque  aliter  in  v.  I  186  nam  fierent  iuvenes  subito  ex  infan- 
tibus  parvis  et  v.  1106  parva  perductus  opella  quamquam  in  opella 
et  in  infantibus  ipsis  vis  exiguitatis  inest,  taraen  altero  loco  mira 
quam  fingit  poeta  in  semine  incerto  nascendi  ratio  efficacius  oculis 
subicitur,  altero  quara  facile  rerum  natura  perspiciatur,  si  quis  veram 
rationem  sequatur,  gravius  esprimitur.  Aliis  locis  in  adiectivo  appo- 
sito  non  raagis  gravitatis  consilium  quam  iraaginis  lepide  depictae 
formam  videbimus.  Velut  quod  poeta  in  vs.  I  293/94  hoc  dicit  (venti 
res)  interdum  vertice  torto  Corripiunt  rapideque  rotanti  turbine  por- 
tant,  in  torto  vertice  apertus  est  pleonasraus  itemque  rapidus  turbo 
sententiae  satisfecisset.  Tamen  nerao  negabit  eadera  torquendi  signi- 
ficatione  saepius  expressa  totius  rei  faciera  graviter  et  luculenter 
multis  illis  variisque  verbis  esse  depictara.  Praeterea  Lucretius  simili 
lepore  etiam  turbinem  versantem  (VI  126)  et  versabundum  (438)  nobis 
proponit  atque  torto  vertice  etiam  Vergilius  usus  est  in  Aen.  VII  567. 
Ceterum  talem  dicendi  rationem  ipsis  poetis  placuisse  consentaneum 
est.  Itaque  Lucreti  tacituma  silentia  (in  v.  IV  581)  in  Ovidi  Art. 
Ara.  n  V.  505  iterum  occurrere  videmus  et  ut  Lucretius  de  caecis 
tenebris  (U  55,  745,  798,  III  87,  VI  35),  de  caeca  caligine  (III  304, 
IV  454)  loquitur,  sic  caeca  caligo  etiam  apud  Vergilium  invenitur 
(Aen.  III  203),  apud  Catullum  (64,  207);  item  cum  verbis  versus  11  3 
iucunda  voluptas  Munro  apte  confert  Prop.  I.  10,  3  o  noctem  memi- 
nisse  mihi  iucunda  voluptas  et  Aetnae  versura  251  divina  est  animi 
et  iucunda  voluptas.  —  Deinde  his  similia  sunt  apud  Lucretiura  ca- 
lidus  aestus  (I  300)  vel  vapor  (II  844,  III  126,  215,   V  567,  594, 

795,  VI  858,  870,  948)  vel  fmior  (V  603,  VI  656),  fervidus  ardor 
(V  204,  1097),  gelidus  rigor  (V  638).  Itaque  nihil  causae  erat,  cur 
Bockemuellerus  in  utilitate  opportuna  VI  893  offenderet,  praeterquam 
quod  omnino  nulla  extat  in  his  verbis  abundantia;  nam  utilitas  op- 
portuna  est  quod  nos  dicimus  eine  Hiilfe  in  der  Not,  a  seasonable 
help  in  need,  ut  Munro  vertit.  Contra  verius  fortasse  statuat  quis- 
piam  adiectivo  addito  sententiam  nominis  non  variari,  quod  poeta 
adiectivum  rarus,  quod  substantivis  apte  tribuitur,  ad  ipsa  corporum 
foramina  (V  457)  vel  vias  (VI  332  per  rara  viarum  h.  e.  per  raras 
vias)  transfert  et  quod  umorem  aquae  liquidum  appellat  I  349,  III  427 
cf.  II  992/93,  ita  ut  eum  rorem  liquoris,  h.  e.  rorem  liquidum  abunde 
dlxisse  videmus  I  771.  Etiam  apud  Ovidium  inveniuntur  liquidae 
aquae  in  Met.  XV  246  oppositae  illae  solido  terrae  corpori. 

Sed  cum  in  praecedentibus  de  genetivis  et  adiectivis  dixerim  no- 
minibus  abunde  adiectis,  in  fine  huius  partis  aliorum  quorundam  lo- 
corum  mentionem  facere  mihi  liceat,  ubi  additamenta  quaedam  non 
nominibus  sed  alius  generis  verbis  supervacaneum  in  modura  apposita 
invenimus.  Huc  enim  refero  ablativum  illum  numero  numeralibus  et 
adverbio  saepe  abunde  additura  (vide  vs.  I  432  quod  quasi  tertia  sit 
numero  natura  reperta  et  VI  414  at  saepest  numero  factum  fierique 
necessest)  deinde  illud  inde  loci  V  443,  739,  788  in  temporis  signi- 
ficatione,  de  quo  cf.  Zumptium  in  gr.  Lat.  §  434,  porro  verba  quippe 
etenim  primo  quasi  quendam  conciet  aestum  in  v.  VI  826,  ubi  ad- 
iectivi  quidam  vis  etiam  oraisso  illo  quasi  intellegitur  (cf.  Reisig.  1.  1, 
pag.  345  et  Haasi  adnotationem),  quae  omnia  sat  nota  verbo  attigisse 
satis  erit.  —  Ne  de  illa  quidem  verborum  coniunctione  plerumque 
omnes  in  v.  IV  1041  repetam  quae  Handius  exposuit  in  Tursellini 
vol.  IV  pag.  473,  qui  de  hoc  ipso  Lucreti  versu  copiosius  egit  in 
vol.  H  pag.  95  fin.  Idem  vir  doctus  de  compositione  particularum 
sic  item  in  vol.  III  pag.  523  haec  adnotat:  'sic  item'  ne  coniungantur, 
nulla  impedit  caussa,  quum  signijicet  ^sic  eodem  modo'  et  affert  Caes. 
b.  Gall.  I  44  ut  ipsi  concedi  non  oporteret,  si  in  nostros  fines  impe- 
tum  faceret,  sic  item  nos  esse  iniquos,  qui  in  suo  iure  se  interpella- 
remus,  ubi  sic  deesse  poterat.  Inveniuntur  eiusdem  rei  exempla  etiam 
apud  Lucretium,  qui  et  sic  item  saepius  componit  (velut  II  695,  1019, 
IV  161)  et  sic  itidem  II  915  (cf.  Graecorum  aqavxaq  ovioog  cuius 
nonnuUa  exempla  dedit  Heindorfius  in  nota  ad  Plat.  Phaed.  p.  98  A 
et  ad  Protag.  p.  351  D)  certe  non  sine  gravitate  et  magna  cum  vi 
demonstrandi,  quae  eadem  inest  in  pronominibus  hic  idem,  idem  ille 
coniunctis  de  quibns  cf.  Reisig.  1. 1  §  216  cum  Haasi  adnotatione. 

CAPUT  QUARTUM. 

Sed  de  hoc  genere  satis  dictum  sit.  Transgredior  ad  uovum, 
quod  omnes  eos  locos  contineat,  in  quibus  verbo  cuidam  aut  nomen 
aut  adiectivum  aut  adverbium  aut  denique  gerundiuni  praeter  necessi- 
tatem  apposita  invenimus.  Initium  sumat  haec  quaestio  a  nomine 
verbo  adiecto,  in  qua  re,  ut  hic  quoque  ratio  quaedem  adhibeatur, 
primum  illi  loci  apte  comprehendentur,  ubi,  cum  id  quod  aut  sensibus 
aut  corporis  membris  agitur  ita  enuntietur,  ut  in  verbo  ipso  insit 
proprii  sensus  aut  membri  aperta  significatio,  horum  tamen  vocabula 
a  poeta  verbo  praeter  necessitatem  etiam  adiciuntur.  Nihil  enim  in 
sententia  desideraremus,  si  poeta  in  v.  II  357  solum  dixisset  omnia 
convisens  loca,  oculis  non  adiectis,  neque  in  v.  IV  464  pro  visis  ut 
sint  quae  non  sunt  sensibus  visa  inane  sensuum  additamentum  desi- 
dereraus.  Item  quod  paulo  antea  (in  v.  457)  poeta  de  campis  trans- 
eundis  loquitur,  nemo  illud  nisi  pedum  opera  fieri  non  posse  negabit, 
aut  quod  Lucretius  in  v.  I  495  homines  pocula  manu  retinentes  faciat, 
in  vs.  III  910/11  taraen  satis  habeat  dicere,  tenenfque  pocula  —  ho- 
mines  poetam  altero  loco  omittendo  peccavisse  quisquara  contendet. 
Quod  ut  fiat  tantum  abest,  ut  talis  accessio  verborum,  quae  facile 
intellegantur,  tamquam  inutilis  orationis  redundantia  fortasse  iure 
vituperetur.  Qua  in  re  etiam  Quintilianus,  subtilis  ille  earum  quae 
perfectum  oratorem  efficiunt  artium  existimator,  monet  eum,  ut  tali 
effusione  abstineat,  cum  in  octavo  Institutionis  Oratoriae  libro,  cap.  3, 
§53  —  55  (ed.  Halm.)  haec  scribat;  Est  et  pleonasmos  vitium,  cum 
supervacuis  verbis  oratio  oneratur:  'ego  oculis  meis  vidi^ ,  satis  enim 
'vidi^.  emendavit  hoc  etiam  urbane  in  Hirtio  Cicero,  cui,  stasin  (sic 
Hauptius,  vide  opusc.  III  p.  480)  cum  declamans  jilium  a  matre  decem 
mensihus  in  utero  latum  esse  dixisset,  'quid?  aliae  ,  inquit,  'inperula 
solent  ferre'  f  nonnumquam  tamen  illud  genus,  cuius  exemplum  priore 
loco  posui,  adfirmationis  gratia  adhibetur:  'vocemque  his  auribus  hausi^. 
at  vitium  erit,  quotiens  otiosum  fuerit  et  supererit,  non  cum  adicietur 
(cf.  IX.  3,  46).  Haec  ille  vere  atque  caute  disputavit.  Neque  enim 
ubique  haec  copia  reprehendenda  est  sed  inveniuntur  exempla,  in 
quibus  sententiae  cuidam  ponderi  non  inepte  videtur  servire.  Hoc  fit 
et  in  Aeneidos  illo  versu,  quem  attulit  Quintilianus  et  in  Ciceronis 
loco  (in  or.  pro  Mil.  2,  6)  nisi  oculis  videritis  insidias  Miloni  a  Clodio 
factas  h.  e.  ante  oculos,  in  promptu  videritis,  eademque  est  res  apud 
Lucretium  ipsum  in  vs.  I  200/1,  ubi  pedum  et  manuum  nominibus 
adiectis  praeterquam  quod  alliteratio  raagis  sub  oculos  cadit,  etiam 


63 

membrorum  illorum  magnitudinem  gravius  eflferri  e  toto  conexn  pro- 
babile  videtur.  Item  in  v.  IV  840  at  contra  conferre  manu  certamina 
pugnae  ablativus  manu  respondebit  nostro  mit  bewafFneter  Hand  vel 
mit  den  Waffen  in  der  Hand  ut  in  simili  versu  Vergiliano  a  Lach- 
manno  apte  allato  (Aen.  VII  604)  sive  Getis  inferre  manu  lacrimabile 
bellum  et  poteris  etiam  comparare  Aen.  XII  23,  627.  Aliis  locis 
manu  significatur  nostrum  mit  eigener  Hand  ut  in  Aen.  VI  435  et 
nota  sunt  opera  manu  facta  naturae  opposita.  Illis  tamen  quos  initio 
protuleram  locis  nulla  erat  neque  alliterationis  neque  auctae  sententiae 
excusatio,  quibus  locis  adiungo  vs.  IV  616/17  plenam  spongiam  aquai 
Si  quis  forte  manu  premere  ac  siccare  coepit,  ubi  sententia  facile 
manM  illa  carebit,  et  pertinet  huc  etiam  phrasis  illa:  me  animi  fallit 
I  136,  922,  V  97,  ubi  partis  definitione  opus  non  erat.  Ceterum 
similia  etiam  apud  Graecos  poetas  saepe  inveniuntur,  ex  quibus  non- 
nuUa  exempla  coUegit  Lobecliius  in  Aiac.  commentario  v.  310. 

Sunt  autem  etiam  talia  verba,  quae  per  translationem  sensuum 
munera  significant,  usu  tamen  saepe  ita  iam  vulgata,  ut  per  se  ipsa 
ad  sensus  referantur,  velut  cum  cernere  videndi  notione  usurpatur. 
Quibus  quod  a  scriptoribus  et  a  poetis  nonnumquam  sensuum  nomina 
apposita  videmus,  fit  item  pleonasmus,  cuius  tamen  ratio  quomodo 
a  prioribus  differat  facile  perspicitur.  Oculis  cernere  autem  pro  solo 
cernendi  verbo  et  Lucretius  dixit  I  268,  II  837  et  Cicero  Tusc.  I.  20, 46 
nos  enim  ne  nunc  quidem  oculis  cernimus  ea,  quae  videmus,  idemque 
Lucretius  auribus  accipere  usurpavit  in  vs.  IV  979,  VI  164.  —  Simi- 
lis  deinde  ratio  est  in  verbis  dicendi.  Lucretium  pandere  dictis  V  54, 
expandere  dictis  I  126,  exponere  verbis  I  833  III  949,  pertexere 
dictis  1418,  iactare  aliquid  dictis  IV  590  (cf.  Aen.  IX  621),  vin- 
cere  verbis  V  733  (cf.  Verg.  Georg.  III  289),  rationem  reddere  dictis 
III  178  IV  173  verbis  V  1166  copiosius  quam  sententia  postularet 
dixisse  minus  mirabimur  —  ut  non  videamus  omnibus  his  locis  ora- 
tionis  copiam  alliterationi  aut  numero  explendo  servire  —  quam  quod 
eum  ne  talia  quidem:  dictis  orare  IV  834,  doceo  dictis  V  56  (hoc 
quidem  alliterationis  causa  sine  dubio  positum)  vitasse  cognoscimus, 
et  cum  his  apte  componemus  apud  Ennium  exin  compellare  pater 
me  voce  videtur  his  verbis  (Annal.  v.  45  cf.  Verg.  Aen.  V  161),  quam 
tibi  ex  ore  orationem  duriter  dictis  dedit  (Trag.  rell.  v.  348)  et  apud 
Vergilium  fando  (h.  e.  verbis,  oratione)  explicare  (Aen.  II  361/62) 
enumerare  (IV  333/34).  —  Sunt  tamen  alia  quoque  non  minus  prae- 
ter  sententiae  necessitatem  addita  y(A.\]X\\Q>l%  quaecumque  igniflam- 
mata  cremantur  et  V  1241  ignia  ubi  ingentes  silvas  ardore  cremarat, 

atque  etiam  solutae  orationis  scriptores  videmus  similia  sibi  con- 
cessisse  cf.  Caes.  b.  Gall.  I.  4,  1  damnatum  poenam  sequi  oportebat, 
ut  igni  cremaretur  et  Suet.  Calig.  27  fin.  poetam  igni  cremavit.  Item 
in  verbis  vs.  IV  1042  unde  icimur  ictu  illud  ictu  deesse  poterat,  cum 
vis  eius  verbo  ipso  significetur  ut  similiter  VI  339  discutiat  plagis. 
Sed  priore  loco  alliterationem  poetara  diixisse  veri  simile  est,  quam 
eandem  in  versu  II  301  et  erunt  et  crescent  vique  valebunt  vocis  vi 
verbo  valebunt  appositae  causam  fuisse  apparet.  Nam  sententia  qui- 
dem  illud  vi  non  magis  postulatar  quam  in  v.  III  781  neque  inter 
ae  contendant  viribus  hilum  ablativo  viribus  opus  esse  videtur  aut 
III  264  spatio  fieri  divisa  potestas  spatio  omisso  sententiae  perspi- 
cuitas  obscuratur.  Neque  negabitur  etiam  in  v.  V  1315  (equos)/renw 
convertere  in  hostes  instrumenti  significatione  facile  intellegenda  carere 
nos  posse  et  in  vs.  VI  751  et  821  pennarum  nomen  satis  esse  super- 
vacaneum,  cura  aves  pennis  per  auras  ferri  per  se  quisque  intellegat. 
Item  in  vs.  V  907  multa  —  licet  —  effutiat  —  or«,  1377  liquidas 
avium  voces  imitarier  ore,  I  39/40  suavis  ex  ore  loquellas  Funde 
significatione  oris  opus  non  erat;  cf.  Verg.  Aen.  V  842  funditque 
has  ore  loquelas  et  pausam  ore  facere  apud  Ennium  (in  Annal.  rell. 
V.  572)  et  Lucilium  (v.  16  pausam  facit  ore  loquendi).  Contra  in 
v.  V  1126  regere  imperio  res  velle  et  regna  tenere  quamquam  abla- 
tivus  non  postulatur,  tamen  summi  iraperii  notio  gravius  et  iustius 
hic  mihi  videtur  significari  quam  apud  Vergil.  in  Aen.  VI  851  tu 
regere  imperio  populos  Romane  memento.  Postremo  duos  locos  hic 
aff"ero,  ubi  Lachraannus  codicura  lectionem  iniuria  mihi  videtur  in- 
festavisse;  prior  extat  in  v.  740  libri  VI,  qui  in  codicibus  sic  cir- 
cumfertur:  principio  quod  Averna  vocantur  nomine,  id  ab  re  Inpo- 
situmst.  Poeta  quin  illa  verba,  quae  comma  praecedunt,  sine  offen- 
sione  sic  ut  tradita  sunt  coniungere  potuerit,  licet  ablativus  nomine 
abundet,  non  dubium  esse  potest  et  Enniano  illo  (navis)  quae  nune 
nominatur  nomine  Argo  (in  Trag.  rell.  v.  283)  id  firmatur,  (quocum 
corapares  apud  Lucretium  Curetas  nomine  Grai  Quos  m^morant  Phry- 
gios  (II  629/30)  et  illud  ovo(ia  d'  (avond^sTO  "EXsvog  in  Soph.  Phil. 
605/6)  si  opus  est  firmamento;  sed  hoc  loco  ablativus  appositus  eo 
magis  excusatur,  quod  sic  fulciuntur  ea  quae  sequuntur  verba  enun- 
tiationis  demonstrativae.  Quod  vero  poeta  sic  scribere  maluit  quam  quae 
simpliciora  sunt:  nomen  id  ab  re  inpositumst ,  hoc  sane  illius  erat 
arbitrii,  nobis  talia  servanda  potius  sunt  quam  corrigendo  delenda.  — 
Alter  locus  extat  in  v.  V  349,  ubi  si  Lachmannum  sequereraur  1«- 
gentes:  morbis  aegrescimus  idem  Atque  etqs.,  illud  morbis  scilicet 


65 

nullius  esset  ponderis.  Sed  hic  Munroni  plane  me  assentiri  fateor 
ex  Pii  coniectura  scribentis:  morbis  aegrescimus  isdem.  Nam  Lacli- 
manni  interpretatio  verborum  inter  nos  idem  atque  illi  etqs.  quae  ita 
explicat:  inter  nos  simillimi  ac  prorsus  iidem  nos  et  illi  quos  etc. 
sat  audax  est  neque  talis  dicendi  brevitas  Lucreti  propria.  Forma 
isdem  autem,  qaam  Lachmannus  Lucretio  adscribere  non  ausus  est, 
et  hic  et  in  v,  11  693  in  loco  videtur  esse  et  illud  inter  nos  Munro 
hic  apte  interpretatur  one  with  the  other,  taken  all  in  all,  quod  qui- 
dem  ab  hoc  poeta  frequentatum  etiam  ibi  nonnumquam  ponitur,  ubi 
e  sententiae  conexu  deesse  potest  velut  in  vs.  I  838  sanguinis  inter 
se  multis  coSuntibus  guttis,  II  154  sed  complexa  meant  inter  se  con- 
que  globata,  ubi  mutua  coniunctio  ipsa  praepositione  significatur;  item 
II  76  inter  se  mortales  mutua  vivunt,  V  851  mutua  qui  mutent  inter 
se  gaudia,  1098  mutua  dum  inter  se  rami  stirpesque  teruntur,  ubi 
vicissitudinis  vis  adiectivo  mutuus  satis  significatur. 

Sed  cum  in  his  nominum  exemplis  versati  simus,  pauca  iam 
commemorabo,  ubi  non  in  nomine  ipso  sed  in  adiectivo  nomini  ad- 
iecto  abundantia  posita  est.  Talia  dico  exerapla:  conservant  naturam 
semper  eandem  I  676,  unum  —  conservans  usque  tenorem  V  508, 
aut  moribus  unis  Conveniunt  V  894  h.  e.  moribus  unis  sunt  vel  mori- 
bus  conveniunt.  Ab  his  deinceps  ad  eorum  adiectivorum  usum  de- 
ducimur,  quae  non  cum  nomine  arte  coniuncta  sed  ad  verbi  uotionem 
magis  pertinentia  cum  vi  eius  ita  conveniunt,  ut  praeter  necessitatem 
apposita  iure  possint  putari.  Quod  enim  in  v.  IV  449  Lucretius 
dixit:  binaque  per  totas  aedis  geminare  supellex,  aut  bina  fieri  aut 
geminare  solum  simplici  orationi  conveniebat  neque  paulo  post,  in 
vs.  1 246/47,  quibus  ante  domi  fecundae  saepe  nequissent  Uxores  pa- 
rere  necesse  erat  poeta  adiectivo  fecundae  in  hac  verborum  sententia 
uteretur.  Munro  enim  cum  verba  fecundae  uxores  coniuncta  vertit 
wiwes  however  fruitful  num  poetae  sententiam  recte  expresserit  valde 
dubito,  multoque  peius  Wakefieldus  locum  explicat  adverbio  ante  ad 
adiectivum  fecundae  relato  in  prioribus  Eymenaeis  ea  intellegens,  in- 
vito,  opinor,  poeta,  qui  hanc  simplicem  sententiam  sine  dubio  efferri 
vult:  qui  antea  pluribus  hymenaeis  nullis  fecundis  uxoribus  usi  essent, 
his  postea  ex  alia  femina  liberi  tamen  contigerunt.  Neque  habet  hoc 
exemplum,  tantum  quod  negatione  fortasse  ratio  paulo  difficilius 
cognoscitur,  aut  offensionis  quicquam  aut  novitatis  sed  sunt  alia  quo- 
que  in  quibus  eadem  interpretandi  ratione  utemur.  Nam  et  in  v.  III 
731  corpus  enim  magis  his  vitiis  adfine  laborat  eadem  sententia 
duplici  modo  illustratur  et  in  v.  IV  930  (corpus)  aeriis  vicinum  tan- 

gitur  avris  adiectivo  vicinus  tangendi  vis  poetice  iterum  expriraitur. 
Et  vix  aliter  iudicare  poterimus  de  v.  II  82  avius  a  vera  longe  ra- 
tione  vagaris,  cui  similis  est  verborura  collocatione  et  sententia  v. 
II  229  avius  a  vera  longe  ratione  recedit  collatis  versibus  II  740 
procul  avius  erras  et  III  463  avius  errnt  Saepe  animus  h.  e.  de  via 
aberrat.  Eandem  rationem  deinde  jignosceraus  in  vs.  III  315/16  dif- 
ferre  necessest  Naturas  hominum  varias ,  V  1265  levia  radere  tigna 
(si  Marulli  coniecturara  sequimur),  VI  834  claudicat  extemplo  pinna- 
rum  nisus  inanis  denique  VI  12  (vidit)  divitiis  homines  et  honore  et 
laude  potentes  Affuere,  quod  sat  graviter  dictum  Munro  bene  vertit: 
were  great  in  affluence  of  riches  etc.  Sed  huius  dicendi  generis 
exerapla,  ubi  adiectivo  —  non  sine  pondere  quodam  ut  videtur  et 
poetica  oralionis  vecustate  —  nomini  tribuitur  quod  verbi  ipsius  sen- 
tentia  satis  efKcitur,  et  Latinis  et  Graecis  nota  sunt  nec  solum  poe- 
tis;  nam  eiusdem  generis  est,  ut  unum  afferam,  quod  Thucydides 
dicit  IV.  17,  2  Tovg  dt  Xoyovc  fiaxQOTiqovq  —  fj.tjxvvovfisv  et  alia 
quaerenti  dabunt  Lobeckius  in  Paralipomm.  gr.  Gr.  pag.  531/32  et 
Matthiae  in  gramm.  Graeca  §.  446,  11,  2. 

His  rebus  expositis  non  mirum  videbitur  etiam  adverbia  saepius 
abunde  cam  verbis  coniuncta  inveniri,  quod  quidem  maxime  ita  fit, 
ut  verbis  cura  praepositione  compositis  adverbia  idem  fere  ac  prae- 
positio  valentia  apponantur.  Fit  hoc  sine  magno  sententiae  pondere 
primura  ibi  ubi  verbis,  quibus  praepositio  e.v  praeposita  est,  etiam 
adverbia  foras  vel  extra  adduntur:  II  200  foras  emergant  exiliantque, 
951  foras  eiecit,  III  122/o?'a5  editus,  blb  eiectis  Qxtra,  IV  914 /oro* 
eiecta,  920  eiectam  foras,  IV  548 /or«s  emittimus,  V  489/ora«  elapsa, 
VI  583  foras  erumpitur,  699  efflare  foras,  888  foras  erumpere  at- 
que  etiam  forns  cum  substantivo  coniunctum:  foras  eiectus  IV  957 
(cf.  p.  51).  —  Alliterationis  deinde  studio  tribuemus  quod  inveni- 
tur  IV  445  manus  —  subdita  supter  et  eadem  sine  dubio  valuit  ratio 
ibi  ubi  poeta  verbis  obstare  et  offerre  adiectivum  obvius  adiecit: 
IV  1142  obvius  obstes,  III  1039  lcto  caput  opttdit  ipse  et  similiter 
Vergilius  in  Aen.  XI  498/99  obvia  —  occurrit  (cf.  X  734),  X  552 
obvius  sese  obtulit  cui  par  est  adverbii  obviam  usus  nonnullis  poeta- 
rum  scenicorura  locis,  cf.  Plaut.  Araphit.  III.  4,  2  qui  obviam  opsistcU 
mihi,  Ter.  Ad.  III.  2,  24  oppido  opportune  te  obtulisti  mi  obviam 
(etiara  Caesar  abunde  dicit  in  bell.  Gall.  VII.  28,  1  si  qua  ex  parte 
obviam  contra  venirelur  et  Livius  IV.  40,  3  (ut)  obviam  agmini  occurre- 
rent.  —  Aliis  tamen  locis  non  errabimus  poetam  non  sine  consilio  atque 
pondere  sententiae  praepositionis  vim  adverbio  iterasse  arbitrati.    Nam 

et  in  verbis  v.  VI  1047/48  prius  Praecepit  illud  prius  graviter  sequenti 
adiectivo  posterior  oppositum  videmiis  (cui  toti  loco  componas  versus 
libri  IV  336 — 38  simillimos  et  cum  pleonasmi  genere  compares  v. 
V  737  praespargens  ante)  et  in  versibus  II  204/5  verba  sursum  suc- 
cedere  et  deorsum  deducere  cnm  vi  sententiae  expressa  inter  se  respon- 
dent.  Quod  ceterum  ad  verba  deorsum  deducere  attinet,  quae  apud 
Bernaysium  non  reperies,  Marullum  ita  codicum  lectionem  deorsum 
ducere,  qua  versus  una  sylluba  privatur,  simplicius  emendasse  existimo 
quam  Lachmannum  et  Bernaysium,  nec  refutatur  illa  emendatio  Suse- 
mihli  seiitentia,  qui  locis  similibus,  vs.  190,  202,  247,  non  de  ducendo 
sed  de  meando  poetam  loqui  animadvertens  deorsum  decedere  legen- 
dum  esse  statuit  (in  Phil.  vol.  24  p.  434),  quo  etiam  ad  literas  et 
sonum  melius  exsisteret  contrarium.  Sed  hoc  loco  propter  verbi 
pugnandi  vim  de  ducendo  potius  quam  de  decedeudo  cogitandum  esse 
unusquisque  facile  intelleget.  —  Nusquam  autem  evidentior  poetae 
ratio  exsistit  quam  in  v.  I  67,  cuius  in  line  contra  positum,  quam- 
quam  iuxta  obsistendi  verbum  abundat,  cum  gravitate  tamen  maxima 
illi  contra  in  fine  praecedentis  versus  collocato  respondet  neque  obscura 
est  eiusdem  contra  in  v.  IV  1080  verbo  repugnat  abunde  adiuncti 
fortis  tamen  vis  atque  significatio;  his  locis  addas  Verg.  Aen.  V  21 
obniti  contra,  X  359  stant  obnixa  omnia  contra^  etiam  XII  887  Ae- 
neas  instat  contra.  —  Vis  quaedam  sententiae  deiude  in  his  quoque 
videtur  inesse:  V  1410  quod  adest  praesto  (cf.  Ter.  Euu.  V.  8,  20 
Heaut.  I.  1,  120)  ut  aliis  locis  praesentem  adesse  item  non  sine  gravi- 
tate  dictum  invenitur,  deinde  in  verbis  pessum  Subsedere  (VI  590), 
ubi  subsedere  per  se  apte  potest  iutellegi  (Wakefieldus  confert  Lucau. 

I  646  terraene  dehiscent  subsidentque  urbes?)  neque  poeta  quod  dixit 
una  Consentire  III  168  et  798  siue  consilio  egit  et  denique  etiani 
verbis  seorsum  secernat  III  635,  cf.  498  divisa  seorsiim,  IV  87  singit- 
latim  —  secreta,  separandi  notio  fortius  enuntiatur.  Quod  vero  Munro 
etiara  in  vs.  III  263/64  nil  ut  secernier  unum  Possit  verba  secemier 
unum  inter  se  coniuugit  (vertit  enim  can  by  separated  by  itself)  hic 
potius  unum  ad  nil  relatum  vira  huius  vocis  augere  mihi  videtur  ut 

II  1077  res  nulla  —  una  et  aliis  Ciceronis  et  Livi  locis  (de  simili 
Graecorura  usu  in  voce  slg  adeas  Weislvium  in  libro  de  pleonasmo 
Graeco  p.  54).  —  Latissime  autem  patet  hoc  pleonasrai  genus  in  ad- 
verbiis  rursus  et  retro,  quae  saepissime  verbis  cum  re  syllaba  com- 
positis  adiciuntur  neque  magis  offendunt  quara  cum  nos  dicimus: 
wieder  zuriickkehren  et  similia  alia,  quibus  res  in  eum  statum  vel 
locum  redire  significatur  unde  profecta  est.    Hac  sententia  Lucretius 

dicit  I  57  rursuni  resolvat,  I  557  rursus  refici,  11  1001  rursum  — 
rellatum  —  receptant,  TII  846  rursum   redegerit,  V  86  IV  62  rursus 

—  referuntur,  VI  87 1  rursus  —  redeunt,  deinde  II  1 30  retroque  re- 
pulsa  reverti,  II  283  retro  residit,  (cf.  Aen.  IX  539),  II  516  retroque 

—  remensumst,  V  269  VI  635  retroque  remanat,  IV  910/11  retroque 

—  repulsanti,  VI  573  retroque  receUit,  denique  I  785  retroque  —  re- 
verti  ubi  Munro  veitens  in  reverse  order  de  ordine  inverso  id  dictum 
intellegit  (cf.  Ovid.  Met.  XV  244—51).  —  rursus  et  retro  coniuncta 
sunt  IV  308  retro  rursum  redit.  Paulo  aliter  res  se  habet  I  944/45 
IV  19/20  rctroque  Volgus  ahhorret  ah  liac  (sc.  ratione)  ubi  de  discessu 
non  de  reditu  agitur  et  talibus  locis  ubi  eiusdem  actionis  iteratio 
significatur  ut  in  Ovidi  Met.  III  684  redeuntque  —  rursus,  quae  re- 
spondent  verbis  cmerguntque  iterum.  —  Sed  hoc  pleonasmi  genus 
exemplis  aliorum  quoque  scriptorum  satis  probatur,  quorum  ex  nu- 
mero  magno  nonnulla  hic  aiferre  supersedeo,  praesertim  cum  qiii  plura 
quaeret  in  Haasi  adnotatione  613  libri  ante  laudati  eos  locos  ubi  viri 
docti  de  hac  re  copiosius  egerunt  sat  multos  collatos  inveniat. 

lam  mihi  pauca  alia  exempla  tractanda  restant  ubi  simplici  verbo 
adverbium  apponitur  ita  tamen  ut  vis  eius  verbo  ipso  contineatur. 
Nonnnmquam  hoc  fit  aperto  alliterationis  studio,  ut  in  v.  II  141  ap- 
paret  aperte  cui  similia  nonnulla  ex  comicis  contulit  Naekius  in  disser- 
tatione  de  alliteratione  sermonis  Latini  (in  Mus.  Rhen.  1829  p.  324 
-418)  p.  330,  velut  propere  properas  Plaut  Curc.  IV.  3,  3,  V.  3, 
10,  cursim  currere  Pseud.  I.  3,  124,  nitide  nitet  Truc.  II.  4,  3  cupide 
cupis  Cas.  II.  3,  49  (cf.  Ennii  Trag.  rell.  v.  337  qui  cujnta  cupiens 
cupienter  cupit),  sed  neque  haec  quodam  sententiae  pondere  carent 
neque  quod  Lucretius  dicit  IV  567  perit  frustra  pars  vocum,  frustra 
sine  vi  additum  videtur,  quamquam  perit  ipsum  dici  certe  satis  erat; 
nam  in  pereundi  verbo  inest  mali  eventus  significatio.  Contra  in  v. 
III  9-10  rursum  quod  pereat  male  et  ingratum  occidat  omne  adverbio 
male  causa  aflfertur  et  sententia  haec  est:  rursum  quod  pereat  mala 
ratione  (h.  e.  eflfusione,  vide  v.  938)  et  occidat,  cum  nihil  comraodi 
inde  tibi  effluxerit.  Priore  autem  loco  qui  Munronem  secutus  frustra 
non  cum  verbo  perit  sed  cum  sequentibus  diffusa  per  auras  coniunget, 
quod  fieri  potest,  ita  quoque  tamen  adverbii  sententiam  post  verbum 
perit  sat  abunde  inferri  concedet.  —  Aliquoties  deinde  adverbium 
primum  eis  verbis  additum  reperimus,  quae  per  se  ipsa  initium  in- 
dicent,  II  612  primum  —  coepisse  creari,  IV  111  primum  —  coep- 
tant  —  tiieri,  V  1012  primum  mollescere  coepit  ubi  tamen  illud  pri- 
mum  aliquid  proprii  habet  ponderis,  quod  saepius  verbi  coepisse  vim 

propriam  debilitatam  atque  deminutam  apud  Lucretium  inveniri  iam 
antea  demoustravimus.  Sat  abunde  autem  primum  sententiae  additum 
videtur  in  vs.  V  182  notities  hominum  dis  unde  est  insita  primum 
(cf.  1045)  et  V  1359/60  at  specimen  sationis  et  insitionis  origo  Ipsa 
fuit  rerum  primum  natura  creatrix.  —  Similis  res  est  in  adverbio 
saepe,  quod  bis  cum  verbo  solere  coniunctum  extat:  IV  604  ignis 
Saepe  solet  scintilla  suos  se  spargere  in  ignis  alliteratione  aperta  et 
II  954/55  fi.t  quoque  ut  soleant  —  motus  vitalis  vincere  saepe.  Sed 
hic  quoque  animadvertendum  est,  non  prorsus  plenam  his  locis  esse 
abundantiam  neque  propriam  vocis  saepe  significationem  (de  qua  cf. 
Munronis  notam  ad  v.  V  1231)  plane  perire,  cum  verbum  solere  et 
hic  et  multis  aliis  locis  ita  positum  videatur,  ut  latiore  elocutionis 
circuitu  nihil  nisi  simplicis  verbi  vis  exprimatur;  cf.  I  165,  458,  1037, 
II  147,  221,  406,  III  118,  621,  678,  697,  746,  790,  IV  258,  V  62, 
899,  1058,  VI  488,  813/14.  Ceterum  similia  non  solum  apud  comi- 
cos  in  sermone  vulgari  sed  etiam  in  prosa  oi-atione  inveniuntur  simi- 
liter  accipienda;  cf.  Caes.  bell.  civ.  III.  32,  5  quod  in  bello  plerumque 
accidere  consuevit,  III.  37,  5;  47,  ?>  fere  consuerant,  Quintil.  IX.  2,  8 
ut  vulgo  uti  solemus,  Cic.  de  rep.  VI.  10,  10,  Lael.  8,  26  saepissime 
viihi  —  illud  considerandum  videri  solet,  or.  de  imp.  Gn.  Pompei  9, 
24,  de  invent.  I.  29,  46,  atque  adeo  fere  plerumque  solere  apud  Te- 
rentium  in  Phorm.  I.  2,  39/40. 

Quae  quidem  quaestio  cum  postremo  in  adverbio  saepe  versata 
sit,  occasione  data  alium  eiusdem  adverbii  usum  commemorare  mihi 
liceat,  ubi  in  eadem  enuntiatione  adverbium  saepe  et  adiectivum  mul- 
tus  ponuntur  ita  ut  saepe,  quamquam  sententia  eius  non  desideratur, 
tamen  multitudinis  siguificationem  quodam  modo  augere  videatur.  Sic 
non  solum  Plautus  locutus  est  velut  in  Capt.  V.  4,  1  Vidi  ego  multa 
saepe  picta  quae  Acherunti  ferent  Cruciamenta,  ibid.  II.  2,  78  odi  ego 
aurum:  multa  multis  saepe  suasit  perperam,  cf.  Cas.  II.  5,  41,  Mil. 
Glor.  III.  3,  12,  Poen.  I.  1,  1,  in  verborum  indicibus  allata  sed  etiam 
Lucilius  in  Satur.  vs.  568/69  ut  Romanus  populus  victus  vi  et  supe- 
ratus  proeliis  Saepe  est  multis,  bello  vero  numquam,  in  quo  sunt 
omnia,  Cicero  in  libro  de  officiis  I,  cap.  22,  74  multi  —  bella  saepe 
quaesiverunt  cf.  II.  6,  20,  Lael.  1,  2,  Caesar  in  bell.  Gall.  IV  3  Suebi 
multis  saepe  bellis  experti  atque  aliis  locis  saepe  et  multum  etiam 
coniuncta  videmus  ut  apud  Ciceronem  de  Invent.  I  1  saepe  et  multum 
hoc  mecum  cogitavi,  or.  pro  Quinct.  1,  3  homo  —  in  hac  (causa) 
multum  ac  saepe  versatus.  (Similiter  Graeci  noXvi;  et  nolXdxig  com- 
ponunt  de  quo  videas  Schneideri  adnotationem  ad  Isocratis  .\reopag. 

p.  155  a.)  Haec  exposui,  quia  apte  viam  nobis  aperiunt  ad  nonnulla 
exempla  Lucretiana,  in  quibus  sirailis  orationis  latio  nobis  ocurrit. 
Huc  enim  refero,  quod  a  poeta  tribus  locis  adiectivis  assiduus,  pei^- 
petuus,  aeternus  in  eodem  eauntiato  adverbium  setnper  additur :  I  995 
setnper  in  assiduo  motu  res  quaeque  geruntur,  III  13  perpetua  setnper 
dignissima  vita,  V  325  semperque  aeterna  fuere.  Nam  his  quoque 
locis  quamquam  fit  quaedam  orationis  ubertas,  cum  adverbio  omisso 
in  argumento  sententiae  niiiil  desideretur,  illud  semper  tamen  ita  non 
inutile  est  orationis  additamentum,  ut  sine  dubio  continuitatis  non 
intermissae  tenor  gravius  efferatur.  Neque  hic  est  usus  Lucreti  pro- 
prius  sed  et  Graeci  adverbio  ati  eodem  saepe  effectu  utuntur  et  apud 
Latini  sermonis  scriptores  similia  occurrunt  non  solum  apud  poetas 
(cf.  CatuIL  63,  90,  Ovid.  Fast.  4,  686,  Met.  I  565)  sed  etiam  in  prosa 
oratione  (cf.  Cic.  or.  pro  Rosc.  Am.  18,  51  cum  ruri  assiduus  semper 
vixer^it).  —  Pertinet  autem  id  quod  significavi  genus  dicendi  etiam 
ad  talia  exempla:  IV  1108  paroa  Jit  ardoris  violenti  pausa  parumper, 
IV  1154  tota  merutii  sal,  IV  1033  ej;  hottiine  humanum  seitien  ciet 
una  hominis  vis,  VI  1162  corporis  in  summo  summam  fervescere 
partetn  et  ad  crebros  illos  locos  ubi  ut  in  vs.  III  218  (anima)  omnis 
■ubi  e  toto  iam  corpore  cessit,  I  984  spatium  su7timai  totius  omne, 
II  274  materiem  totius  corporis  omnetti,  VI  679  nil  sint  ad  summam 
summai  totius  omne  quos  exenjpli  causa  aiTero,  adiectiva  omnis  et 
totus  non  sine  rhetorica  vi  posita  alterum  altero  adiuvantur  (cf.  etiam 
I  810/11  vita  —  omnis  Omnibus  e  nervis  atque  ossibus  ej-soluatur),  qui- 
bus  comparare  poterimus  II  520  ancipiti  quoniam  mucroni  utrimque 
notantur,  IV  168  undique  uti  tenebras  omnis  Acherunta  rearis  Li- 
quisse,  VI  522  omni  culgo  de  parte  feruntur,  V  597/98  ex  omni 
mundo  —  Undique  cf.  Caes.  b.  Gall.  I  39  volgo  totis  castris  testamenta 
obsignabantur,  quae  omnia  quamquam  cum  ubertate  quadam  orationis 
dicta  tamen  distinguenda  sunt  ab  illo  meri  pleonasmi  genere,  quo  nihil 
sententiae  ponderis  efficitur.  —  Quandoquidem  iam  quaestionis  cursu 
ad  hunc  novum  adverbiorum  et  adiectivorum  usum  abundantem  deflexi, 
hic  denique  unum  locum  mihi  liceat  adicere,  ubi  item  rhetorici  cuius- 
dam  studii  vestigia  deprehendere  raihi  videor,  versus  I  969/70  si  quis 
procurrat  ad  oras  Ultimus  extrettias  iaciatque  volatile  telum,  in  qui- 
bus  illud  ultiitius  Bentleiura  adeo  ofi^endit,  ut  nuncium  poetae  inculcare 
mallet,  qui  sane  graviter  claudicat,  Boclvemuellerum  autem  induxit, 
ut  verba  si  quis  ultimus  cchaerere  arbitratus  non  belle  ea  ita  intelle- 
geret:  si  quis  incola  ultimae  orae.  Multo  aptius  Munro  adiectivum 
ultimus  cum  prolepsi  dictum  sic  interpretatur:  ad  extremas  oras  pro- 

currat  ita  ut  m  ultimo  margitie  consistat.  Sed  ita  quoque  apparet 
adiectivo  nihil  addi,  quod  ipsis  reliquis  verbis  non  dilucide  exprimatur, 
et  poetam  non  tam  sententiae  necessitate  coactum  quam  lepidi  cuius- 
dam  lusus  verborum  causa  illud  ultimus  adiecisse  profecto  non  sine 
consilio  rhetorico  simul  atque  pondere  aperto. 

lam  vero  ad  rem  propositam  revertamur;  illos  enim  locos  tractare 
coeperam,  ubi  verbum  vocis  cuiusdam  appositae  sententiam  ipsum 
complectebatur  ita  ut  illa  praeter  sententiae  necessitatem  cum  eo 
coniuncta  videretur.  In  qua  re  cum  nominum,  adiectivorum,  adver- 
biorum  ordinem  confecerim  exemplis  allatis  causisque  ubertatis  quae 
mihi  videbantur  extare  expositis,  restat  ut  de  paucis  eis  locis  verba 
faciam,  in  quibus  gerundii  ablativo  adiecto  similis  ubertatis  species 
paratur.  In  hoc  genere  est  quod  poeta  in  v.  I  202  dicit  multaque 
vivendo  vitalia  vincere  saecla;  nam  vivendi  voce  in  hac  aperta  ver- 
borum  seutentia  nullo  modo  opus  erat.  Sed  hoc  quidem  loco  certe 
multum  alliterationis  studio  tribuendum  erit  (cui  literarum  similitudini 
apte  comparabis  v.  IV  1 202  femina  vim  vicit  subita  vi  corripuilque 
et  Ciceronis  verba  in  or.  pro  Milone  11,  30  vi  victa  vis)  itemque  in 
v.  III  946  omnia  si  pergas  vivendo  vincere  saecla;  eudem  placuere 
etiam  Vergilio  in  Aeu.  XI  160  contra  ego  vivendo  vici  mea  fata, 
quamquam  et  hic  praetermissa  alliteratioue  sed  eadem  sententia  in 
Georg.  II  295  dixit  multa  virum  volvens  durando  saecula  vincit  et 
Lucretius  ipse  III  1088  proinde  licet  quotvis  vivendo  condere  saecla. 
Idem  Lucretius  alterum  et  apertum  huius  rationis  exemplum  proposuit 
nobis  in  v.  V  847  ut  propagando  possint  procudere  saecla;  nam  pro- 
cudere  est  gignere  ut  II  1115  ignem  ignes  procudunt  et  III  1079  nec 
nova  vivendo  procuditur  ulla  voluptas  (semel  tantum  propria  vi  usus 
est  poeta  in  v.  V  1263),  nec  diversa  videtur  verborum  sententia  in 
V.  II  1146)  omnia  debet  enim  cibus  integrare  novando  sed  et  his  locis 
et  in  vs.  V  593/94  quod  maria  ac  terras  omnis  caelumque  rigando 
Compleat  varia  imagine  lepida  eiusdem  rei  duplex  significatio.  His 
quae  attuli  simillimum  est  illud  in  remorando  haesitat  in  vs.  VI  333/34 
non  igitur  multis  offensibus  in  remorando  Haesitat;  nam  ne  inter  haec 
quidera  verba  multum  discriminis  interesse  reperietur  et  eadem  est 
abundantia  quasi  poeta  dixerit  remoratur  et  haesitat  ut  Munro  explicat, 
qui  recte  in  gerundii  forma  vim  participii  praesentis  inesse  animad- 
vertit  et  pluribus  eiusdem  generis  exemplis  hoc  satis  coufiimat.  Sed 
ue  illa  quidem  quae  antea  attuli  simplicis  ublativi  geruudii  exempla 
aliter  sunt  iudicanda  et  dilucidior  haec  ratio  fit  nonuullis  locis,  ubi 
in  simili  verborum  sententia  gerundii  ablativum  et  participium  prae- 

sentis  eadem  fere  vi  mutari  videmus  velut  in  v.  III  780  ut  quae 
prima  volans  advenerit  (ubi  nos  dicimus  '  herangeflogen  kommt'  cf. 
Aen.  VI  191  columbae  —  venere  volantes)  et  VI  87,  383  unde  volans  , 
iffnis  pervenerit  collatis  versibus  VI  451/52  ubi  corpora  multa  volando 
Hoc  supero  in  caeli  spatio  coiere  repente  (h.  e.  in  unum  locum  con- 
volavere)  et  comparari  poterit  illud  rigando  compleat  cum  verbis  v, 
II  148  convestire  sua  perfundens  omnia  luce.  Ex  his  igitur  gerun- 
dium  participii  praesentis  locum  obtinere  cognoscimus,  nisi  quod  ge- 
rundium,  cum  rarior  sit  eius  usus  et  poetarum  proprius,  elegantioris 
sane  et  vere  poeticae  elocutionis  speciem  praebet,  quo  eodem  poeta 
opportune  eis  locis  uti  poterat,  ubi  participii  praesentis  usus  metri 
difficultate  impediebatur. 

CAPUT   QUINTUM. 

Hac  quaestione  progrediente  ad  participii  rationem  deducti  su- 
mus,  cuius  usus  abundans  maxime  mihi  dignus  videtur  quem  diligenter 
observemus  et  accurate  tractemus.  Sunt  enim  hic  multa  quae  viros 
doctos  offenderint  et  quae  offendere  possint,  nisi  tota  illius  usus  ra- 
tione  accurate  exposita  et  plena  eius  imagine  oculis  subiecta  refutantur. 
Latissime  autem  patet  hic  usus  apud  ipsum  Lucretium  atque  exemplis 
ita  illustratur  et  probatur,  ut  ex  huius  poetae  scriptis  qualis  ille  sit 
et  quam  varius  satis  cognosci  et  perspici  possit.  lam  explicaturus 
illius  participii  verbo  finito  abunde  appositi  rationem  —  nam  de  hoc 
scilicet  pleonasmo  maxirae  agitur  —  a  participii  praesentis  exemplis 
incipiam,  e  quibus  nobis  manifesto  ostendit  rationem  v.  II  318  ubi 
poeta  oves  reptare  dicit  quo  quamque  vocantes  Invitant  herbae  gem- 
mantes  rore  recenti.  Hoc  loco  participium  nihil  aut  novi  momenti 
sententiae  aut  denique  ponderis  afferre  apparet  nec  quicquam  deside- 
raretur,  si  vocant  vel  invitant  solum  poeta  scripsisset,  nisi  quod  etiam 
ut  in  V.  V  524  verba  illa  plane  synonyma  coniuugere  potuit,  scilicet 
non  ea  quam  Bocliemuellerus  adhibuit  ratione,  qui  vocant  et  invitant 
poetam  scripsisse  ratus  particulam  et  male  in  line  hexametri  posuit. 
Sed  certe  haec  tota  participii  ratio  in  poeta  non  offendit  et  partici- 
pium  in  exitu  versus  positum  ad  verbum  invitant  in  initio  sequentis 
versus  collocatum  lepide  nos  transducit,  quam  rationem  par  versuum 
artius  copulandi  antea  iam  attigi.  Nos  quidem  in  hoc  et  similibus 
locis  vertendis  nisi  poetam  poetarum  more  imitari  velimus  commodius 
simplici  verbo  utemur,  dummodo  quae  lateant  in  verbis  Latinis  artis 
poeticae  vestigia  ne  obliviscamur.  —  Alterum  eiusdem  generis  exem- 
plum  extat  in  v.  I  121 ,  quod  nollem  Lachmannus  coniectura  dele- 

visset,  quamquam  dubito,  num  viri  docti  qui  Lucretio  suum  resti- 
tuerunt,  de  sententia  recte  iudicaverint.  In  illa  enim  prooeraii  parte, 
ubi  Lucretius  Ennium  non  tam  philosophum  quam  poetam  summis 
laudibus  effert,  (I  117  —  126)  Lachmannus  in  v.  121  lectionem  codicum 
Ennius  aeternis  exponit  versibus  edens  mutavit  in  Ennius  —  idem, 
non  quod  in  ipso  participio  offenderet  sed  quia  minus  Ennii  ipsius 
nomen  iterum  positum  quam  pronomen  exspectabat,  quo  vinculo 
versus  120  etqs.  cum  superioribus  iungerentur.  Quae  tamen  norainis 
iteratio  si  nullara  habet  vim  rhetoricam,  at  certe  ne  incuriae  quidem 
dicendi  tribuenda  erit  sed  simplici  narrationi  convenit  eoque  magis 
excusatur  quod  quattuor  versibus  interiectis  nomen  repetitur.  Sunt 
enim  apud  alios  scriptores  eiusdem  generis  alia  brevi  intervallo  ite- 
rum  posita')  quae,  quamvis  nostrura  sensura  offendant,  tamen  prop- 
terea  corrigere  non  cauti  esset  iudicii.  Ut  igitur  ab  illorum  partibus 
sto  qui  codicura  lectionem  servarunt,  ita  eis  vix  assentior  qui  haec 
inter  se  coniuncta  aetemis  versibus  edens  verbo  exponunt  addita  esse 
existimant,  sed  si  quid  recte  sentio,  haec  omnia  aeternis  exponit  ver- 
sibus  edens  ad  unam  sententiam  comprehendenda  esse  et  verborum 
collocatio  et  simplicitas  sententiae  ostendere  videutur,  quam  poeta,  si 
concisius  loqui  voluisset,  verbis  aetemis  versibus  exponit  vel  a.  v.  edit 
solis  enuntiare  potuit.  Edere  enim  exponendi  significatione  etiam 
IV  178,  906  multis  versibus  edam  adhibitum  invenimus  et  conferre 
licebit  Hor.  Sat.  II.  5,  61  et  Cic.  de  Legg.  III.  20,  47  apud  eosdem, 
qui  magistratu  abierint,  edant  et  exponant,  quid  in  magistratu  gesse- 
rint.  Participium  autem  quaraquam  nullum  addit  sententiae  pondus, 
tamen  is  non  inepte  positum  esse  intelleget  qui  considerabit  quod 
simili  verborum  collocatione  corapositura  est  VI  334  (fulmen)  celeri 
volat  impete  labens,  quae  verba  nemo  sic  poterit  intellegere:  volat, 
celeri  impete  labens  (cf.  I  1004  ubi  item  labendi  verbum  de  celeri 
fulminum  cursu  dictura  est  et  VI  324,  328)  et  sunt  praeterea  alia, 
quae  huc  manifesto  pertinent:  VI  516  cera  tabescens  multa  liquescat. 
Interest  sane  aliquid  inter  haec  duo  verba  et  aliud  significat  Vergili 
versus  in  Eclog.  8  v.  79/80  cera  liquescit  U?io  eodemque  igni  (quo 
liraus  durescit)  aliud  Ovidius,  cum  de  cera  Icari  pennarum  vinculo 
dicat  in  Met.  VIII  227  tabuerant  cerae;  nam  illo  loco  quae  dura  est 
cera  liquida  fit,  hoc  quae  antea  cera  fuerat  tum  sole  mollis  facta 
evanuit.     Simul  autem  apparet  idem  fere  illis  verbis  effici  et  quod 


')  In  hac  re  iuagna  cum  utilitate  leges  quae  de  Livi  elocutione  Vahlenus 
ea  qna  assolet  doctrinae  elegantia  observavit  in  indice  lectionum  a.  1876/77  p.  5/6. 

Lucretius  ea  hic  coniungat,  apertam  exsistere  orationis  abundantiam. 
Eadem  deinde  res  est  in  v.  IV  673  undefluens  volvat  variua  sefluctus 
odomm  et  IV  285  uliutn  prae  se  propellens  aera  volvit  ubi  mani- 
festum  est  poeticae  alliterationis  studium,  neque  aliter  sentio  de  verbis 
versus  IV  1027  qui  ciet  inritans  loca  turgida  seinine  multo,  cum  postea 
quoque  1036/38  ciere  et  inritare  ut  synonyma  inter  se  mutentur,  et 
de  versibus  II  194/95  quod  genus  e  (sic  recte  scribit  Munro)  nostro 
cuin  inissus  corpore  sanguis  Einicat  exultans  alte  spargitque  cruorem, 
ubi  verba  exultans  alte,  in  quibus  argumentationis  vis  posita  est,  qui 
praecedenti  emicat  additamenti  instar  adiecta  opinatur  vim  orationis 
infriogere  mihi  videtur.  Equidem  existimo  verba  emicat  exultans 
alte  a  poeta  fortius  et  lepidius  pro  simplici  alte  exultat  posita  nuUo 
modo  segregari  debere.  Praeterea  hie  proferri  potest  v.  IV  1116 
aegrotat  fama  vacillaiu,  ubi  duplici  translatione  eadem  res  notatur, 
itemque  in  v.  III  1050  atque  aniiiii  incerto  fluitans  errore  vagaris, 
nisi  fallor,  duobus  verbis  eandem  fere  sententiam  poeta  exprimere  vo- 
luit;  fluitare  enim  saepius  de  incerto  navis  motu  dicitur,  quae  rectore 
carens  ventorum  et  undarum  arbitrio  in  raari  fertur,  cf.  Verg.  Aen. 
V  867  a  Wakefieldo  apte  coW&ivim  cuin  pater  amisso  fluitantem  errare 
magistro  (navem)  Sensit  et  Cic.  or.  pro  Sestio  20,  46  cum  vero  in 
hanc  reipublicae  navem  ereptis  senatui  gubernaculis  fluitantem  in  alto 
teinpestatibus  seditionum  ac  discordiaruin  etqs.  Itaque  et  incerto 
animi  errore  fluitare  aptum  erat  (cf.  IV  1069  fluctuat  incertis  errori- 
bu8  ardor  amantum)  et  incerto  animi  errore  vagari  per  se  idem 
enuntiabat.  Wakefieldiis  comparat  Cic.  de  offic.  II.  2,  7  quorum  va- 
getur  animus  errore  nec  habeat  umquam  quid  sequatur,  cui  adicias 
de  orat.  III.  49,  190  ne  fluat  oratio,  ne  vagetur.  Bis  autem  eadem 
re  expressa  inconstantiam  hominis  illius  acrius  et  luculentius  illustrari 
liquet  ita  ut  in  v.  VI  141  (ventus)  arbusta  evolvens  radicibus  haurit 
ab  imis  vis  venti  augetur  et  duplicatur  duplici  adhibita  rei  signifi- 
catione.  Hauriendi  enim  verbo  audaci  metaphora  item  atque  evolvendo 
arbores  tempestate  eversae  significantur  nec  sine  fructu  huic  loco 
comparabis  versum  Ovidi  in  Met.  XI  186/87  (Midae  servus  humum) 
effodit  et  domini  quales  adspexerit  aures  Voce  refert  parva  terraeque 
inmurmurat  haustae  h.  e.  effossae  et  XIII  425/26  (Hecuba)  tamen  unius 
hausit  Inque  sinu  cineres  secuin  tidit  Hectoris  haustos.  —  In  illis 
igitur  exemplis  cum  participium  verbo  finito  adiunctum  iure  possit 
putari,  his  duobus  locis  V  76/77  et  V  107  solis  cursus  lunaeque 
meatus  Expediam  qua  vi  flectat  natura  gubernans  et  quod  —  a  nobis 
flectat  fortuna  gubernans,  participium  non  tam  verbo  addendum  quam 

nomini  tribuendum  erit  ita  ut  adiectivi  instar  hoc  significet:  natura 
(fortuna)  quae  omnia  gubernat,  pariterque  iudicabimus  de  verbis  ver- 
suum  1238/39  libri  VI  poenibat  (eos)  —  turpi  morte  malaque  —  in- 
curia  mactans.  —  Postremo  hic  afferatur  v.  VI  797  multaque  prae- 
terea  languentia  membra  —  Solvunt,  ubi  quae  vis  participio  prae- 
sentis  nomiui  apposito  significatur,  eadem  rhetorico  consilio  quasi  in- 
stauratur  verbo  finito  et  similiimus  est  huic  locus  Vergilianus  ille  in 
Aen.  III  237  scuta  latentia  condunt.  Ceterum  totus  hic  uberior  parti- 
cipii  usus  rhetoricae  artis  studium  valde  mihi  videtur  resipere,  quae 
alliteratione  saepius  adiuvatur,  et  maxime  nimirum  conveniebat  poetae, 
qui  aut  rei  fortius  expressae  specie  aut  elegantioris  elocutionis  ornatu 
legentium  animos  delectaret. 

Ut  autem  vidimus  verba  synonyma  nonnumquam  ita  coniungi, 
ut  alterum  pondere  sententiae  inferius  sit,  sic  non  mirabimur  parti- 
cipium  quoque  abunde  additum  interdum  parem  habere  signiticationem 
atque  verbum  fiuitum  sed  illam  minus  graviter  expressam  ita  ut  iure 
nos  eo  carere  posse  arbitreris.  Tales  velim  conferas  locos ,  I  438 
(inane  nullam)  rem  prohibere  queat  per  se  transire  meantem  ubi  Bocke- 
muellerura,  cum  participium  cum  nomine  rem  coniungat,  nullam  me- 
liorem  sententiam  efficere  apparet,  aut  v.  V  523  aer  Versat  agens 
ignis  (h.  e.  stellas)  et  IV  899  (ventus)  trudit  agens  magnam  magno 
molimine  navem,  iu  quibus  participium  agens  iuxta  verba  per  se  ce- 
lerem  et  violentum  motum  indicantia  non  longe  alia  ratione  positum 
videtur  quam  qua  poetam  in  v.  IV  279  protrudit  agitque  et  in  v.  888 
protruditur  atque  movetur  fortiori  verbo  debile  adiunxisse  videmus. 
Nam  his  quoque  locis  duplici  verbo,  licet  alterum  minus  grave  sit, 
tamen  motus  ille  luculentius  depingitur  et  simile  sentimus  in  eis  quae 
poeta  dixit  in  v.  VI  464  (nubila)  venti  Portantes  cogmit  ad  summa 
cacumina  montis  et  in  v.  VI  211/12  hasce  igitur  cum  ventus  agens 
contrusit  in  unum  Compressitque  locum  cogens  mira  verborum  in  re 
simplici  cumulatione  sed  eadem  vim  venti  nubes  undique  comportan- 
tis  belle  oculis  subiciente. 

Aliis  locis  maior  vis  sententiae  non  tam  in  verbo  finito  quam  in 
ipso  participio  inesse  videatur  ita  ut  in  simpliciore  oratione  illo  for- 
tasse  malis  quam  hoc  carere.  Velut  quod  poeta  dixit  solem  mane 
solere  convestire  sua  perfundens  omnia  luce  II  148,  duplici  imagine 
sine  dubio  maiore  oratio  nitet  splendore,  sed  expressam  elocutionis 
vim  in  participio  potius  quam  in  infinitivo  positam  esse  sentimus. 
Similis  res  est  fortasse  etiam  in  vs.  I  278/79  ubi  poeta  vim  ven- 
torum   graviter  describit,    quae  (se.   ventorum   corpora)  mare,   quae 

terras,  quae  denique  nubila  caeli  Verrunt  ac  suhito  vexantia  turhine 
raptant.  Si  enim  vera  sunt  quae  de  propria  vexandi  verbi  sententia 
Gellius  disputat  in  altero  Noctium  Attic.  libro,  cap.  6,  §§  5,  6  vexandi 
vis  non  solum  raptandi  senteutiam  aequat  sed  etiam  verbum  gravius 
et  significantius  est,  quo  eadem  vi  etiam  Ovidius  utitur  in  Met.  XI  435 
(venti)  caeli  quoque  nuhila  vexant.  —  Restat  hic  unus  locus,  vs.  V 
737/38,  ubi  suavi  descriptione  haec  legimus: 

Flora  quihus  mater  praespargens  ante  viai 
Cuncta  colorihus  egregiis  et  odoribus  opplet, 
pro  quibus,  cum  discesseris  a  poeta,  rectius  scripta  exspectaveris : 
praespargit  ante  viai  c.  c.  e.  et  o.  opplet.  Nam  colores  potius  cum 
spargendi  notione  convenire,  opplendi  verbum  ad  odores  quadrare 
videtur.  Sic  vero  ut  verba  scripta  legimus,  aut  participio  aut  verbo 
ipso  opus  non  fuit.  Sed  qui  et  quam  multi  sint  quibus  Flora  viam 
praespargit  virorum  doctorum  sententiae  discrepant.  Codices  enim, 
qui  primi  consulendi  sunt,  hanc  praebent  lectionem: 

It  ver  et  venus,  et  veneris  prenuntius  ante 
Pennatus  graditur  zepliyri  vestigia  propter 
in  quibus,  si  sensus  aliquid  valet,  verissima  mihi  videtur  Marulli 
coniectura,  qui  genetivum  zephyri  in  nominativum  mutavit;  nam  zephy- 
rum  ut  veris  et  Veneris  comitem  non  obiecti  locum  obtinere  et  obiter 
quasi  commemorari  sed  gravius  significari  et  ipsum  quoque  subiecti 
locum  tenere  opus  esse  comparatio  cum  eis  quae  sequuntur  (739 — 43) 
luculenter  demonstrat.  Contra  vereor  ne  Lachmannus  non  merito 
probaverit  quod  Bentleius  dubitanter  proposuerat  et  veris  praenuntius 
scribendum  esse  atque  in  hac  quidem  re  cura  Munrone  consentio, 
Veneris  praenuntius  et  quis  sit  facile  intellegi  posse  et  bene  eum 
commemorari  ea  quae  licet  poetae  et  decet  in  pangendo  libertate. 
Profecto  enim  is  qui  ipsum  Cupidinem  hoc  loco  nominatum  eo  re- 
prehendit,  quod  Veneris  non  veris  initium  indicet,  vim  aflfert  poetae 
cuius  ingenium  talibus  sententiae  angustiis  non  continetur.  Quae  si 
vera  sunt,  quomodo  nunc  quidem  verba  inter  se  iungenda  sint  cum 
quaeratur,  haec  ratio  optima  mihi  videtur,  ut  commate  et  post  ad- 
iectivum  pennatus  et  in  fine  versus  736  posito  talis  exsistat  versuum 
conformatio: 

It  ver  et   Venus  et  Veneris  praenuntius  ante 

Pennatus,  graditur  zephyrus  vestigia  propter, 

Flora  quibus  mater  etqs. 
Sententia  igitur  haec  est:  it  ver  et  Venus  et  ante  eam  Cupido,  pone 

subsequitur  zepliyrus;  his  Flora  vias  floribus  praespargit  et  odoribus 
opplet.  Ita  adverbium  ante  in  v.  736  respondere  apparet  verbis 
vestigia  propter  quorum  sententia,  si  Florae  tribuuntur,  vix  mihi 
verbis  praespargens  ante  acconimodari  posse  videtur. 

Cum  hoc  participii  genere  alterum  coniungo,  quo  illi  loci  con- 
tineantur,  ubi  praesenti  verbi  intransitivi  statum  condicionemque  signi- 
ficantis  participium  perfecti  passivi  verbi  transitivi  adicitur  ita  ut 
participii  significatio  cum  verbi  ipsius  sententia  plane  congruat.  Ve- 
lut  quod  in  prooemio  libri  I  v.  29/30  poeta  Venerem  hac  prece  adit: 
efjice  ut  —  moenera  militiai  —  sopita  quiescant,  hanc  quam  verbis 
coniunctis  eifert  sententiam  {sopita  quiescant),  eandem  simplici  verbo 
sopita  sint  vel  quiescant  non  minus  recte  exprimere  potuit;  nam  so- 
pitum  esse  idem  valet  quod  quiescere.  Sed  duobus  verbis  in  unum 
quasi  confusis  petitam  quandam  sententiae  efticit  gravitatem,  quasi 
dixerit  alto  sopore  quiescant;  et  quae  verba  hic  translata  composuit 
poeta,  eisdem  propriis  usus  est  in  v.  III  918  cum  pariter  mens  et 
corpus  sopita  quiescunt  item  atque  Ovidius  de  Thetide  dormitura  dicit 
in  Met.  XI  251  cum  gelido  sopita  quiescet  in  antro.  —  Neque  aliter 
in  vs.  I  26/27  quem  tu ,  dea,  tejnpore  tn  omni  Omnibus  ornatum 
voluisti  excellere  rebus  pro  Memmi  gravitate  versum  quoque  parti- 
cipio  apposito  graviter  fluentem  apte  poeta  conformavit,  ut  IV  959 
et  quo  quisque  fere  studio  devinctus  adhaeret  duplici  imagine  homi- 
nem  acriorem  et  studiis  suis  magis  implicitum  depinxit  quam  si 
simpliciter  dixisset  quo  studio  devinctus  est  vel  cui  studio  adhaeret.  — 
Minus  ponderis'  quam  his  locis  participio  fortasse  effici  dices  in  vs. 
I  343/44  non  tam  sollicito  motu  privata  carerent,  Quam  genita  om- 
nino  nulla  ratione  fuissent;  nam  primaria  enuntiationis  pars  nihil 
videtur  continere,  quod  poetae  simplici  carendi  verbo  efferre  non  li- 
cuerit.  Sed  si  quis  in  hac  quasi  dicendi  molestia  poetam  ita  defen- 
dat,  ut  non  omnia  superbioris  iudicii  morositate  pensitanda  esse  mo- 
neat,  is  male  servit  Lucretio  et  excusando  accusat  poetam ;  nam  haec 
quoque  potius  deliberantem  quam  neglegentem  poetam  ostendunt,  qui 
orationem  ornare  et  excolere  omnibus  modis  studet  neque  talia  ut 
numerus  expleatur  futiliter  componit  sed  his  deliciis  rhetoricis  sen- 
tentiam  amplificat  versumque  exornat.  Nec  sunt  ea  quae  attuli  sola 
exempla  sed  inveniuntur  eiusdem  generis  alia  velut  in  v.  I  423  cui 
(communi  sensui)  nisi  prima  fdes  fundata  valebit  quae  recte  Bocke- 
muellerus  interpretatur;  sunt  enira  sic  intellegenda:  wenn  diesem  nicht 
die  prima  fides  gesichert  ist.  Munro  sine  causa  difficultates  parat, 
cum  dativum   cui  nomini  fides  attribuit,  quod   exemplis  probat  non 

probe  allatis.  Deinde  affero  ex  libro  secundo  v.  506  carmina  con- 
simili  ratione  oppressa  silerent,  801/2  pluma  columbartim  —  Quae 
sita  cervices  circum  collumque  coronat  h.  e.  quae  circum  cervicea 
collumque  sita  has  partes  coronat,  ex  libro  IV  v.  287  (imago) 
distare  ab  specnlo  tantum  semota  videtur,  438  qtiae  demersa  liquorem 
obeunt,  ex  libro  VI  vs.  1007/8  nec  res  ulla  magis  primoribus  ex  ele- 
mentis  Indupedita  suis  arte  conexa  cohaeret.  Itaque  etiara  in  v.  V  612 
Bernaysi  coniectura  nec  ratio  solis  simplcx  reclusa  patescit,  paulo 
melior  quam  Lachmanni,  participio  nihil  habet  offensionis  (inversa 
est  verborum  ratio  in  v.  III  30  quod  natura  —  Tam  manifesta  pa- 
tens  ex  omni  parte  retecta  est)  neque  in  vs.  II  17  — 19  verba  seiunc- 
tus  dolor  absit  temptanda  sunt,  quamquam  de  eis  quae  praecedunt 
et  sequuntur  viri  docti  non  omnes  idem  sentiunt. 

Ab  hoc  participii  perfecti  usu  abundanti  alter  quidam  clare 
distinguitur  quem,  si  Graeco  vocabulo  uti  licet,  nQoXt]7iux6v  appellem. 
Hunc  ibi  extare  censeo,  ubi  participium  perfecti  passivi  verbo  finito 
appositum  aliquid  iam  factum  indicat  quod  agitur  ipso  verbo  finito. 
Cuius  usus  exempla,  quae  sat  multa  apud  Lucretium  inveniuntur, 
cum  neque  explicationis  neque  lectionis  difficultatem  magnam  prae- 
beant,  primum  hic  enuraerabo,  librorura  ordinem  secutus.  In  libro  I 
extant:  in  v.  218  ex  oculis  res  quaeque  repente  erepta  periret;  sim- 
plicius  enim  aut  ex  oculis  periret  dicere  poterat  ut  in  v.  856  aut  ex 
oculis  eriperetur  ut  Vergilius  in  Aen.  I  88  eripiunt  subito  nubes  cae- 
lumque  diemque  Teucroruyn  ex  oculis;  deinde  in  v.  942  (IV  17)  re- 
creata  valescat  et  quod  saepius  occurrit  nam  quodcumque  stiis  muta- 
tum  Jinibus  exit  I  670,  792,  II  753,  III  517;  mutari  enira  idem  sim- 
pliciter  significat  quod  verbis  suis  finibus  exire  poetica  translatione 
exprimitur,  quae  cum  pulchritudini  serviat,  illud  perspicuitatera  vi- 
detur  adiuvare.  Porro  e  libro  II  affero  tum  porro  quaecumque  igni 
flammata  cremantur  in  v.  673  et  quae  in  fine  versuum  inter  se  raani- 
festo  respondent  nvmquam  in  concilium  ut  possint  compulsa  coire 
Nec  remorari  in  concilio  nec  crescere  adaucta  in  vs.  563/64  (cf.  II  1160 
quae  nunc  vix  nostro  grandesctint  aucta  labore,  V  260  ergo  terra 
tibi  libatur  et  aucta  recrescit)  ubi  Purmannus  respiciens  ad  v.  II  1122 
plane  contra  necessitatera  adauctu  scribi  vult  (in  Fleckeiseni  Anna- 
libus  1877  p.  275  fin.).  —  Praeter  illud  compulsa  coire  autera  etiara 
in  V.  II  130  verba  repulsa  reverti  eandem  et  alliterationis  et  uber- 
tatis  speciem  prae  se  ferunt  quam  in  his  quoque  ceterorura  librorum 
locis  facile  deprehendemus:  VI  734  ad  altos  —  montes  Contrusae 
nubes  coguntur,  IV  915  (somnus  fit,  ubi  anima)  partim  contrusa  magis 

concessit  in  altum,  cui  in  versu  priore  respondet  partimque  foras 
eiecta  recessit,  V  1096  exprimitur  validis  extritus  virihus  ignis, 
IV  1034  quod  simul  atque  suis  eiectum  sedibus  exit^  VI  496  (quo  pacto 
pluvius  umor)  in  terras  demissus  ut  imber  Decidat,  expediam,  deinde 
VI  122/23  (raoenia  mundi  videntur)  divolsa  repente  —  dissiluisse, 
TII  475  in  venas  discessit  diditus  ardor,  III  636/37  (anima)  dispe)'- 
iita  —  Et  discissa  simul  cum  corpore  dissicietur,  iteni  Ilt  700/1 
disjyertitus  —  cibus  in  membra  atque  artus  cum  diditur,  si  commate 
post  vocem  cibus  deleto  simplicius  versus  700  et  701  in  unam  sen- 
tentiam  redigimus,  denique  V  1198  nec  procumbere  humi  prostratum 
ct  pandere  palmas.  —  His  exemplis  accedit  e  libro  tertio  con- 
flatur  —  accensus  —  sensus  III  336,  ubi  animum  advertamus  ad 
soni  similitudinem  in  verbis  accensus  et  sensus  sine  dubio  quaesitam, 
et  quae  tali  orationis  ornatu  carent:  III  698  (anima)  cum  corpore 
fusa  (h.  e.  exhalata  cf.  III  1031)  peribit,  III  715  sin  ita  (auima) 
sinceris  membris  ablata  profugit  eademque  sententia  III  439  cum 
semel  ex  hominis  membris  ablata  recessit  quibuscum  conferas  V  413 
inde  ubi  vis  aliqua  ratione  aversa  recessit,  deinde  III  188  momine 
uti  parvo  possint  impulsa  moveri,  nisi  hic  ut  II  136  ictibus  illorum 
caecis  impulsa  cientur  et  11  272  impulsi  procedimus  ictu  participium 
impulsus  non  de  motu  sed  de  ictu  accipere  mavis  sententia  poetis 
haud  incognita.  In  libro  IV  extant:  (simulacra)  in  cunctas  iaciuntur 
didita  partis  in  v.  238,  deinde  quae  confiunt  ex  horum  facta  figuris 
736,  introrsum  pars  abdita  cedat  942  h.  e.  abdatur  et  cedat  cf.  v. 
1235  (semen)  revocatum  cedit  abortu.  Restant  e  libro  VI  quae  con- 
lata  foris,  et  commoda,  cumque  venirent  in  v.  19,  quae  sententia 
simplicius  sic  enuntiaretur:  quaecumque  commoda  foris  convenirent, 
VI  667  unde  repente  queat  tellus  concussa  moveri,  postremo  VI  732/33 
(nubes)  ad  mediam  regionem  eiecta  (in  versu  priore  dixit  coniciunt) 
cum  convenerunt. 

Cum  his  exemplis  ea  aperte  coniungenda  sunt,  ubi  participium 
non  perfecti  passivi  sed  verbi  deponentis  invenitur.  Nam  re  ipsa 
tales  loci  non  differunt:  II  549  unde  ubi  qua  vi  et  quo  pacto  con- 
gressa  coibunt  et  sine  alliteratione  IV  142  (simulacra)  fluant  ab  rebus 
lapsaque  cedant,  VI  1005  (primordia)  in  vacuum  prolapsa  cadunt 
neque  alia  res  est  I  5  visitque  exortum  lumina  solis,  cum  lumina  solis 
visere  nascendi  significationem  lepida  et  valde  poetica  imagiue  ex- 
primere  versus  II  577  satis  declaret,  I  187  (e  terra)  exorta  repente 
arbusta  salirent,  II  792/93  proclivius  exorientur  Candida  de  nullo 
quam  nigro  nata  colore,  VI  1098  (vis  morborum  pestilitasque)  saepe 

coortae  De  terra  surgunt.  Itaque  si  nihil  aliud,  orationis  abundantia 
non  impediet,  quo  minus  etiam  in  v.  VI  909  leetionem  codicum  Magne- 
tum  quia  fit  patriis  in  finibus  ortus ,  in  qua  Lachmannus  ortu  cor- 
rexerat,  cum  Munrone  aliisque  viris  doctis  integram  servemus.  — 
Restat  ut  nonnulla  dicam  de  versu  92  libri  primi  muta  metu  terram 
genibus  submissa  petebat.  Iphigenia,  quae  metu  loqui  et  precibus  uti 
nequeat,  genibus  flexis  misericordiam  sacerdotum  commovet.  Sub- 
mitti  igitur  et  terram  petere  utrumque  de  supplici  dictum  et  parti- 
cipium  suhmissa  cum  prolepsi  positum  esse  apparet.  Quod  vero  inter- 
pretes  ablativum  genibus  cum  participio  solo  coniungunt,  et  sententia 
clarior  exsistit  illo  genibus  ad  utrumque  verbum  relato  et  recte  hoc  tieri 
docet  comparatio  versus  simillimi  V  1329  pedibus  ventos  erecta  pete- 
bant  (iumenta). 

Sed  in  omnibus  his  exemplis  participium  verbo  intransitivo  aut 
passivo  appositum  ad  subiectum  scilicet  revocandum  erat.  Sunt  au- 
tem  alii  eiusdem  orationis  ubertatis  loci,  in  quibus  activo  verbi  trans- 
itivi  additum  ad  obiectum  enuntiati  pertinet.  Hoc  fit  dilucide  et  in 
his  libri  alterius  versibus:  II  412/13  (mele)  per  chordas  organici 
quae  —  experge/acta  figurant,  II  561  (primordia)  debebunt  sparsa  — 
disiectare  aestus  diversi  materiai  et  sunt  in  ceteris  libris  rationis 
illius  nonnulla  et  certa  exempla:  VI  212  (nubes)  expressa profundunt 
Semina    h.  e.    exprimunt   et  profundunt,    VI    627/28   docui  multum 

—  tollere  nubes  umorem  —  conceptum  ex  aequore  ponti,  item  in 
libr.  V  V.  1048  vicfosque  domare  et  in  eiusdem  libri  versu  693  loca 
caeli  Omnia  dispositis  signis  ornata  notarunt  ubi  similitudo  quaedam 
soni  in  verbis  ornata  et  notarunt  fortasse  recte  animadvertetur. 
Eminet  autem  alliterationis  illud  studium  in  verbis  v.  IV  297  elisam 

—  sese  exprimat  neque  minus  in  v.  VI  53  depressosque  (animos) 
premunt  ad  terram,  ubi  verborum  societate  poeta  rem  ipsam  sine 
dubio  efficacius  depingit  et  soni  similitudine  versus  ornatior  fit.  Ce- 
terum  illud  bene  Munro  hic  aniraadvertit  non  solum  formarum  varie- 
tate  tautologiam  minus  duram  esse  sed  etiam  vim  tralaticiam  in  par- 
ticipio,  in  verbo  finito  propriam  sententiam  magis  eminere.  Tamen 
aliis  haec  verborum  consociatio  nimis  quaesita  iure  videbitur  et  Wake- 
fieldus  talia  in  vetustioribus  poetis  ferenda  potius  atque  condonanda 
quam  laudanda  et  imitanda  esse  censet.  Denique  apparet  hanc  quo- 
que  totam  participii  proleptici  rationem  quaesito  potius  et  ornato 
quam  simplici  et  puro  dicendi  generi  convenire  atque  poeticam  et 
rhetoricam  elocutionem  optime  decere.  Itaque  non  est  mirum,  poetas 
maxime  hunc  usum  arripuisse  neque  solum  apud  Lucretium  sed  etiam 

apud  ceteros  poetas,  quo  quisque  dicendi  elegantiae  magis  studebat, 
tales  orationis  delicias  sat  multas  inveniri.  Pauca  hic  afFeram,  qui- 
bus  Lucretiana  illa  exempla  augeantur  et  illustrentur  atque  incipiam 
a  Ciceronianae  poeseos  specimine  quodam  ex  Tusculanarum  disputa- 
tionum  libro  altero,  ubi  Cicero  in  capite  octavo  et  nono  Sopboclis 
Trachiniarum  partem  inde  a  versu  1046  usque  ad  versum  1102  senariis 
Latinis  ipse  reddidit,  quorum  in  secundo,  cum  poeta  Graecus  simplici 
aoristo  (loxd-^aaq  usus  esset,  Cicero  duobus  verbis  quae  cxanclata 
pertuli  raalorum  acerbitatem  vi  graviore  auxit  inculcavitque  et  postea 
in  versu  decimo  non  uuum  verbum  absumptum  est  vel  extabuit  po- 
nere  satis  habuit  sed  altero  atque  altero  posito  totum  Herculis  cor- 
pus  quasi  prorsus  exhaustum  graviter  depinxit,  neque  hanc  rationem 
Ciceroni  placuissse  rairabimur,  cuius  animus  quara  propensus  fuerit 
ad  tales  artes  rhetoricas  nemo  nescit.  Similem  autem  sententiae  gra- 
vitatem  cum  alliteratione  coniunctam  invenimus  etiam  apud  Teren- 
tium  in  v.  11  prologi  Adelphorum  verbum  de  verbo  expressuvi  extu- 
lit,  quocum  compares  Ciceronis  verba  in  Tusc.  III.  19,  44  quae  ex- 
pressa  ad  verbum  dixi.  Sed  de  his  quos  attuli  Ciceronis  et  Terenti 
locis  occasione  data  acute  egit  Vahlenus  vir  clarissiraus  in  disputa- 
tione  de  nonnullis  veterura  poetarura  Romanorura  versibus  (in  ind. 
lect.  1879/80  p.  7/8)  ex  qua  illa  aptissime  ad  hanc  quaestionem  per- 
tinentia  deprompsi.  lam  aliis  locis  cum  factum  participio  indicatur 
quod  verbo  finito  efficitur,  hoc  participii  usu  etiara  celeritatis  aut 
subitae  actionis  gravera  significationera  contineri  posse  apparet,  saepe 
taraen  vix  aliud  quicquara  ibi  quara  poetici  coloris  et  elegantiae  cuius- 
dara  faciem  forraaraque  deprehendes.  Eis  quae  iara  protuli  exemplis 
addas  ex  Ciceronis  libro  de  republica  altero,  cap.  5,  10  res  —  in- 
vectas  acciperet  ex  terra,  ex  Ovidi  Metam.  VIII  718  o  coniunx,  dixere 
simul,  simul  abdita  texit  Ora  frutex,  III  76  vitiatas  injicit  auras, 
IV  802  attonitos  —  terreat  hostes,  XI  215  capit  superatae  moenia 
Troiae,  XI  43  in  ventos  anima  exlialata  recessit,  ex  Tibullo  I.  8,  14 
ansaque  conpressos  colUgit  arta  ptedes,  I.  6,  67/68  vitta  ligatos  Im- 
pediat  crines,  ex  Vergili]  Aeneide  I  69  submersasque  obrue  puppis, 
III  267  excussosque  iubet  laxare  rudentis,  III  388  tu  condita  (signa) 
mente  teneto  quocum  compares  Catull.  c.  64,  208  oblito  dimisit  pec- 
tore  cuncta. 

Sed  haec  hactenus.  Conficiat  hauc  partera  totumque  hoc  opus- 
culum,  ut  participii  abundantis  iraago  omni  ex  parte  exprimatur,  du- 
plicis  usus  commemoratio,  quo  participium  non  verbi  finiti  sententiam 
item  continet  sed  e  verboruna  couexu  abundat.    Hoc  ibi  primum  fit 

ubi  verbutn  praecedens  ita  repetitur,  ut  participium  eiusdena  verbi  in 
enuntiatione  sequenti  iterum  ponatur,  quod  participii  repetiti  nomine 
breviter  appellare  mihi  liceat.  Latissime  patet  hic  usus  in  participio 
perfecti  passivi  aut  nominativi  casu  aut  obiecti  loco  iterati;  vide  versus 
II  566  et  res  progigni  et  getiitas  procrescere  posse,  V  729/31  cur  ne- 
queat  semper  nova  luna  creari  —  Inque  dies  privos  aborisci  quaeque 
creata,  ita  quoque  ut  participiiim  in  enuntiato  pendenti  repetatur 
II  266/67  oninis  enim,  totum  per  corpus,  materiai  Copia  conciri 
debet,  concita  per  artus  Omnis  ut  studium  mentis  coniwa  sequatur; 
deinde  I  227/28  unde  animale  genus  —  Redducit  Venus,  aut  red- 
ductum,  —  tellus  Unde  alit  et  II  63  (primordia)  res  varias  gignant 
genitasque  resolvant,  quibus  ei  loci  adnumerandi  sunt,  ubi  non  eius- 
dem  sed  synonymi  verbi  participium  repetitum  extat:  V  429  tandem 
conveniant  ea  quae  convecta  repente  Magnarum  rerum  Jiunt  exordia, 
I  265/66  res  —  non  posse  creari  De  nilo  neque  item  genitas  ad  nil 
revocari  (cf.  I  544  docui  nil  posse  creari  De  nilo  neque  quod  genitum 
est  ad  nil  revocari)  IV  1119/20  teriturque  —  vestis  —  et  Veneris 
sudorem  exercita  potat,  denique,  quamquara  id  paulo  aliter  formatum 
esse  apparet,  111616/17  si  non  certa  loca  ad  nascendum  reddita  cui- 
que  Sunt,  et  ubi  quicquid  possit  durare  creatum.  De  hoc  usu  non- 
nulla  exposuit  Haasius  in  nota  585  libri  ante  laudati  et  recte  ille 
monuit  hunc  usum,  qui  multus  est  apud  Graecos  et  Latinos  scriptores, 
artis  cuiusdam  rhetoricae  studio  tribuendum  esse,  atque  maxime  in 
pedestri  sermone  scriptorem  hac  ratione  et  rerum  continuationem 
conexumque  cum  multo  raaiore  alacritate  depingere  et,  si  modice  par- 
ticipio  utetur,  orationem  iucunde  variare  posse  apparet;  nos  quidem 
quibus  hoc  imitari  non  licet  nullo  modo  vim  et  elegantiam  orationis 
veterum  assequimur  adverbiis 'darauf,  und  sogleich,  dadurch'  aliisque 
similibus  aut  simplici  pronomine  sive  personali  sive  demonstrativo 
sententias  vinculo  satis  trito  coniuiigentes.  Pro  participio  perfecti 
passivi  etiam  perfectum  deponentis  invenitur  in  versu  VI  355  quae 
facile  insinuantur  et  insiniiata  —  Dissoluont  nodos  et  addere  licet 
Ovid.  Met.  XIII  189  nunc  equidem  fateor  fassoque  ignoscat  (h.  e.  et 
ignoscat  mihi)  Atrides.  —  Sed  eadem  ratione  apud  Lucretium  etiam 
participium  praesentis  nonnumquam  positum  reperimus  I  372/74  ce- 
dere  squamigeris  latices  —  aiunt  —  quia  post  loca  pisces  Linquant, 
quo  possint  cedentes  confluere  undae,  II  10  errare  atque  viam  palantes 
quaerere  vitae  idemque  denique  sentiendum  videtur  de  verbis  versuum 
I  188/90,  quamquam  non  solum  a  Munrone  aliisque  Lucreti  inter- 
pretibus  sed  etiam  ab  ipso  Lachmanno,    viro    summae   auctoritatis, 

huius  loci  verba  valde  infestata  esse  non  ignoro.    Lachmannus  enim 
in  lectione  codicum 

omnia  quando 

Paulatim  crescunt,  ut  par  est,  semino  certo, 

Crescentesque  genus  servant 
primum  in  illis  ut  par  est  offenderat,  quia  non  par  esset  omnia  certo 
semine  crescere  sed  omnia  paulatim  crescere  quae  semine  certo  cres- 
cant.  Sed  hanc  offensionem  interpunctionis  traditae,  quam  quidem 
recte  sine  dubio  Lachmannus  observaverat,  facillime  tollemus,  cum 
commate  post  est  deleto  verba  ut  par  est  semine  certo  inter  se  con- 
iungentur  ita  ut  infinitivus  a-escere  hic  intellegatur.  Quod  vero  ad  so- 
loecismum  illum  participii  crescentes  pertinet  non  neutro  genere  po- 
siti  praecedente  neutro  omnia,  gravius  est  hoc  contrarium  neque 
prorsus  mihi  videtur  refutari  illis  exemplis  quae  viri  docti  multa  si- 
milia  sed  non  plane  paria  e  Lucretio  contulerunt  (vide  Pollium  in 
Phil.  vol.  26  pag.  297).  Quod  iam  nihilominus  neque  cum  Lachmanno 
verba  versus  mutanda  neque  cum  Munrone  defectum  statuendum  esse 
existimo  sed  poetam,  qui  simili  loco  II  707/9  om?iia  quando  —  con- 
servare  genus  crescentia  posse  videmus  grammaticam  rationem  secutus 
est,  hoc  loco  metri  causa  eam  deseruisse  iudico,  sine  dubio  non  sine 
audacia  hoc  factum  est,  ferenda  tamen  illa  atque  ignoscenda  potius 
poetae  quam  exprobranda  et  corrigenda.  Ceteruiu  Marullus,  qui  item 
in  participio  offendit,  crescendoque  poetam  scripsisse  coniecerat  neque 
hoc  contra  poetae  morem  dicendi  repugnat.  Quod  enim  antea  iam 
commemoravi  gerundium  interdum  participii  praesentis  partes  locumque 
suscipere,  inveniuntur  talia  quoque  exeinpla,  ut  gerundium  verbi  prae- 
cedentis  repetitum  ponatur,  et  apte  comparaveris  versus  II  80/81  si 
cessare  putas  rerum  primordia  posse  Cessandoque  (h.  e.  et  cessa^itia) 
novos  rerum  progignere  motus.  Sed  hoc  in  transcursu.  NonnuIIos 
tantum  ex  Ovidio  locos  afferam,  in  quibus  participii  praeseutis  repe- 
titi  vis  rhetorica  magis  quam  apud  Lucretium  perspicitur:  Met.  VI  234 
frena  dabat:  dantemr  (h.  e.  tameni  eum)  non  evitabile  telum  Conse- 
quitur,  XII  342/43  (saxum)  mittere  conatur.  Mittentem  —  Occupat 
Aegides,  XV  143  et  quoniam  deus  ora  movet,  sequar  ora  moventem 
Rite  deum. 

lam  relicto  hoc  genere  restat  ut  locorum  aliquot  mentionem  fa- 
ciam,  ubi  participii  pleonasmus  non  repetitionis  illa  causa  excusatur 
sed  ubi  e  toto  verborum  conexu  praeter  sententiae  necessitatem  ad- 
ditum  invenitur.  Qua  in  re  initium  facere  mihi  liceat  a  versibus 
IV  88—92  ubi  Lucretius  odorem,  fumum,  vaporem,   alias  res  consi- 

miles  propterea  dicit  diffusas  e  rebus  exire,  quia,  dum  ex  alto  veniant, 
flexa  itinera  nec  recta  sint  ostia  viarum  qua  contendant  exire  coortae. 
Quid,  quaeso,  illud  coortae  hoc  loco  sibi  vult?  An  id  nobis  confirmari 
necesse  est,  illas  res  coortas  esse,  priusquam  exitum  sibi  quaerant? 
Et  sunt  huic  simillimi  eiusdem  generis  loci  velut  v.  IV  603  ubi  una 
(vox)  Dissiluit  —  in  multas  exorta,  id  est  ubi  una  vox  ex  ore  egressa 
in  multas  voces  dissiluit.  Nam  ne  in  hoc  quidem  versu  opus  erat 
illud  exorta  addi,  cum  nihil  sententiae  ponderis  eo  efficiatur,  neque 
aliter  res  se  habet  in  v.  IV  623  (primordia  aspera)  pungunt  sensum 
lacerantque  coorta,  ubi  item  coorta  molestum  additamentura  iure  vi- 
deatur.  Neque  ego  intellego,  qua  arte  Muuro  et  hoc  loco  et  illo  unde 
profectus  sum,  ut  vim  participii  augeret,  multitudinis  notionem  inferre 
potuerit,  quamquam  hoc  concedo  violentiae  cuiusdam  significationem 
interdum  in  verbo  cooriri  inesse;  cf.  vs.  V  411  umor  —  coepit  su- 
perare  coortus  h.  e.  coorlus  est  et  superavit,  nimirum  quasi  hostis 
bellum  illaturus  (cf.  381/82)  et  V  1000/1  Jnc  temere  in  cassuni  frustra 
mare  saepe  coortum  Saevibat,  ira  quasi  incensum  et  talis  usus  non- 
nuUa  etiam  apud  Livium  et  Tacitum  extant  exempla.  Sed  praeter 
ea,  quae  antea  attuli,  paris  abundantiae  aliud  extat  exemplum  in  v. 
VI  1139  nam  penitus  veniens  Aegypti  Jinibus  ortus  sc.  aestus,  ubi 
cum  illa  penitus  veniens  Aegypti  finibus  sufticiant,  non  iniuria  quis 
quaerat,  quo  tandem  consilio  poeta  supervacaneum  illud  ortus  addi- 
derit,  aut  quid  illud  veniens  sibi  velit,  cum  verba  penitus  Aegypti 
finibus  ortus  sola  plane  sententiae  satisfuciaut?  Ita  enim  verba  com- 
ponere  penitus  ortus,  veniens  Aegypti  finibus  aut  penitus  veniens, 
Aegypti  fin.  ortus,  quod  Wakefieldus  et  Bockemuellerus  faciuut,  quo- 
rum  alter  interpretatur:  penitissimis  et  abditis  retro  terrae  paHibus 
ortus  alter:  ex  interiore  parte  terrae  veniens,  nemo  prudens  audebit, 
sed  verba  penitus  Aegypti  finibus  arte  cohaerent  ut  in  v.  723  exoriens 
penitus  media  ab  regione  diei  et  735  Aethiopum  penitus  de  montibus 
altis  Crescat.  —  Sed  restat  mira  illa  participiorum  cumulatio,  quae 
cum  etiam  Lachmanno  displiceret,  vir  doetissimus  participium  ortus 
in  nomen  morbus  mutavit,  nou  solum  tamen  participio  ipso  offensus 
sed  magis  ratione  versus  1136  adductus.  Cum  enim  hic  pro  codicura 
scriptura  mortiferae  posuisset  mortis  ferai,  voce  generis  masculini 
opus  erat,  ad  quam  participium  permensus  referretur.  Itaque  ansa 
participii  illius  supervacanei  arrepta  morbus  coniecit  leni  coniectura 
sed  vix  laudabili.  Illo  ortus  enim,  quod  quin  poetae  vindicandum 
sit  dubitatio  vix  relinquitur,  et  participio  permensus  via  nobis  demon- 
stratur,  qua  quod  in  codicibus  stulte  scriptum  est  mortiferae  corrigere 

conemur,  neque  dubito,  quin  Munro  illud  mortifer  aestus,  quod  apud 
Macrobium  servatum  est,  a  Lachmanno  iniuria  denegatum  recte  et 
docte  restituerit,  praesertim  cum  versus  sic  in  fine  mutilati  in  textu 
Lucretiano  saepius  nobis  occurrant').  Sed  redeamus,  si  placet,  ad 
locum  illum  unde  egressi  sumus,  nondum  plane  explanatum.  In  illis 
enim  quae  versum  IV  92  praecedunt  in  codicibus  haec  scripta  sunt 
ex  alto  quia  dum  veniunt,  extrinsecus  ortae  a  sana  sententia  aliena, 
nisi  quis  cum  Wakefieldo  verba  sic  coniungat  ex  alto,  quia  dum  ve- 
niunt  extrinsecus,  ortae,  haud  belle  ac  ne  usui  sermonis  quidem  con- 
venienter;  nam  extrinsecus  foras  significans  apud  Latinos  scriptores 
non  invenitur.  Itaque  iam  Lambinus  et  Gifanius  voce  extrinsecus  in 
intrinsecus  mutata  sententiam  satis  probabilem  constituerant,  nisi  quod 
quis  in  his  verbis  ex  alto  dum  veniunt  et  intrinsecus  ortae  bis  idem 
dictum  esse  recte  opponere  potest.  Contra  Lachmannus  in  voce  ortae 
potius  a  librario  peccatum  esse  putavit,  sed  ea  quam  ingressus  est 
emendationis  via  mihi  infestior  videtur  quam  ut  virum  doctissimum 
in  hac  quidem  re  sequi  audeam.  Quae  enim  ille  coniecit  ex  alto 
quia  dum  veniunt,  extrinsecus  torte  haec  ita  sunt  comparata,  ut  a 
poeta  ea  profecta  esse  vix  quisquam  credat.  Itaque  tutius  videtur, 
sententia  Lachmanni  et  hac  via  omnino  derelicta  ad  alteram  illam 
redire,  quam  fortasse  ita  magis  firmabimus,  ut  vocem  intrinsecus  non 
cum  participio  orfae  sed  cum  verbo  scinduntur  iungamus.  Sic  enim 
hoc  aptum  contrarium  efficitur:  et  intrinsecus  scinduntur,  dum  oriuntur, 
et  in  exitu  ipso.  Participia  autem  illa  ortae  et  coortae  quamquam 
supervacanea  tamen  ab  Lucreti  elocutione  non  abhorrere  antea  docui. 
—  Eadem  ratione  deinde  etiam  participium  repertus  nonnumquam 
abunde  additum  videtur.  Apparet  hoc  in  vs.  V  1276/78  porro  aliut 
succedit  et  e  contemptibus  exit,  Inque  dies  magis  adpetitur  floretque 
repertum  Laudibus  et  carere  possumus  participio  etiam  V  1412/13 
fosteriorque  fere  melior  res  illa  (priora,  in  vs.  1410/11  significata) 
reperta  Perdit  et  inmutat  sensus  ad  pristina  quaeque  et  I  247  dum 
satis  acris  Vis  oheat  pro  textura  cuiusque  reperta.  Nec  diversa  est 
res  in  participio  victus  et  aliis  similis  translationis,  quae  studio  quo- 
dam  poeta  nonnumquam  sic  sententiae  inseruit,  ut  facile  deesse  possint; 
conferantur  versus  II  291  (ne  mens)  devicta  quasi  id  cogatur  ferre 
patique,  V  1269  cedebat  victa  potestas  (auri  et  argeuti),  I  624  V  343 
victus  fateare  necessest,  V  109  succidere  horrisono  posse  omnia  victa 

^)  Vide  quae  de  hoc  versu  disseruit  Vahlenus  vir  clarissimus  in  acuta  illa 
disputatione  de  prooemio  Lucretiano.  Monatsberichte  der  Konigl.  Preuss.  Academie 
der  Wissenschaften  a.  1877  p.  490/91. 

fragore,  I  592/93  nam  si  primordia  rerum  Commutari  aliqua  possent 
ratione  revicta,  II  605  quamvis  effera  proles  Officiis  dehet  molliri 
victa  parentum,  V  372  (moenia  mundi)  alia  quavis  possunt  vi  pulsa 
perire,  I  492/93  tum  labefactatus  rigor  auri  solvitur  aestu:  Tum 
glacies  aeris  flamma  devicta  liquescit,  II  1145  moenia  mundi  Expu- 
gnata  dabunt  labem  putrisque  ruinas,  II  234  (leviora)  cedunt  graviori- 
bus  exsuperata. 

Sed  haec  participia  quamvis  in  enuntiati  conexu  supervacanea 
sint,  nullo  modo  tamen  futilis  pleonasmi  exempla  putari  debent  et 
valde  erret,  si  quis  ea  fortasse  supplendi  numeri  causa  addita  ducat. 
Sunt  potius  etiam  haec  signa  artis  cuiusdam  aperta,  cum  poeta  non 
id  maxime  studeat,  ut  sententiam  claram  breviter  exprimat  sed 
quaerat,  quo  modo  res  suaviter  depingantur  et  variis  coloribus  or- 
nentur,  nec  solum  manifestam  esse  orationem  velit  sed  etiam  iucun- 
dam.  Itaque  huius  quoque  generis  exempla  quam  maxime  plena 
proferentur,  quae  si  singula  leguntur,  mira  videantur,  universa  poetae 
studium  luculenter  ostendunt.  Hac  enim  ratione  iudicandum  erit 
etiam  de  v.  III  582  tanta  mutatum  putre  ruina  Conciderit  corpus, 
ubi  aliquo  iure  Wakefieldus  dixit  participium  mutatum  in  gravi  sen- 
tentia  sat  ignavam  stationera  occupasse,  sed  iniuria  ille  participium 
coniectura  fulcire  conatus  est;  neque  enim  multo  maior  erat  vis  eius 
in  illis  quae  antea  attuli  exemplis  et  his  quoque  quos  iam  afferam 
locis  participium  plerumque  pondere  caret:  II  952/53  nam  quid  prae- 
terea  facere  ictum  posse  reamur  Oblatum,  III  303  nec  nimis  irai 
fax  umquam  suhdita  percit  Fumida  (boves),  I  79  quare  religio  pe- 
dibus  subiecta  vicissim  Opteritur,  III  431/32  quod  genus  in  somnis 
(im  Traume)  sopiti  ubi  cernimus  alte  Exhalare  vaporem  altaria 
ferreque  fumum,  IV  199/200  haec  puncto  cernuntur  lapsa  diei  Per 
totum  caeli  spatium  diffundere  sese,  IV  1129  aut  quod  in  ambiguo 
verhum  iaculata  reliquit,  V  595/96  nam  licet  hinc  mundi  'patefactum  — 
fontem  scatere  atque  erumpere  lumen,  V  683/84  quod  (sol)  ab  alter- 
utra  detraxit  parte,  reponit  Eius  in  adversa  tanto  plus  parte  relatus, 
III  661  volneris  ardenti  ut  morsu  premat  icta  dolorem,  IV  40/41 
cum  corpus  simul  atque  animi  natura  perempta  In  sua  discessum 
dederint  primordia  quaeque  {quaeque  codices  recte  praebent)  et  par- 
ticipio  ad  obiectum  relato  V  1123  et  tamen  e  summo,  quasi  fulmen 
deicit  ictos  Invidia  et  I  57  quove  eadem  rursum  natura  perempta 
resolvat.  —  Sed  haec  ratio  non  solum  in  participiis  perfecti  passivi 
aut  deponentis  extat,  invenitur  eadem  nonuumquam  in  participiis 
praesentis:    V  396    ignis    enim   superat  et    lambens   multa   perussit. 

IV  869/70  corpora,  quae  stomacho  praebent  incendia  noatro  Dissupat 
adveniens  liquor  ac  restinguit  ut  ignem,  cf.  VI  232/33  omnia  circum 
Conlaxat  rareque  facit  lateramina  vasis  Adveniens  calor  eius  (ful- 
minis)  et  VI  266  nec  tanto  possent  venientes  (nubes)  opprimere  imbri 
(sc.  terras),  denique  VI  215  nam  cum  ventus  eas  (nubes)  leviter 
diducit  euntis  Dissoluitque  et  III  20/21  neque  nix  —  Cana  cadens 
violat  (sc.  sedes  deorum),  quamquam  hic  Munro,  ut  participium  ful- 
ciretur,  verba  cana  cadens  {with  hoary  fall)  inter  se  coniunxit. 
Contra  alio  loco,  VI  459/60,  fit  quoque  uti  montis  vicina  cacumina 
caelo  Quam  sint  quoque  magis,  tanto  magis  edita  fument  —  caligine 
crassa,  ubi  vocis  edita  sententia  inanis  est,  si  eam  participium  acci- 
pimus,  (Munro  vertit  at  this  elevation)  aptius  edita  montium  id  est 
summam  partem  vel  cacumina  montium  intellegemus  ut  in  Taciti 
Ann.  IV  46,  XII  56. 

Supersunt  denique  nonnulli  loci,  ubi  participium  non  solum  po- 
situm  sed  cum  nomine  coniunctum  ablativi  absoluti,  qui  dicitur, 
figura  sententiae  abunde  adiectum  nobis  occurrit.  Hnius  generis 
exempla  quae  pauca  inveni  postremo  loco  hic  breviter  commemo- 
rentur:  I  134/35  cemere  —  eos  audireque  coram,  Morte  obita  quo- 
rum  tellus  amplectitur  ossa  cf.  IV  732,  IV  759  cemere  eum  quem 
Rellicta  vita  iam  mors  et  terra  potitast,  deinde  III  714  (anima)  par- 
tibus  amissis  —  libata  recessit,  V  773  offecto  lumine  obire  de  quo- 
tidiano  solis  lunaeque  occasu  dictum,  denique  I  810/11  amisso  — 
corpore  vita  quoque  omnis  Omnibus  e  nervis  atque  ossibus  exsoluatur 
quocum  compares  versus  eiusdem  libri  1038/39  privata  cibo  natura 
animantum  Diffluit  amittens  corpus. 

lam  ad  finem  huius  quaestionis  perveni,  qua  Lucretianae  elocu- 
tionis  specimine  proposito  pauca  perfeci,  reliqui  multa.  Nam  haec 
res  dignissima  mihi  videtur  quae  copiosius  a  nobis  tractetur  et  dili- 
gentius  observetur,  atque  multa  hic  inveniri  existimo  quae  plenius 
exponi  ad  totius  linguae  Latinae  naturam  magis  pernoscendam  et 
ad  singulorum  scriptorum  usum  rectius  iudicandum  intersit  magnopere. 


VI  TA. 


Julius  Aemilius  Hermannus  Kraetsch  natus  sum  a.  d.  IV  Idus  Februarlas 
a.  1856  Berolini  patre  Hermanno  matre  Florentina  e  gente  Sudrow.  Fide  initiatus 
Bum  evangelica.  In  seminario  Berolinensi  ad  severiorem  gymnasii  disciplinam 
praeparatus  vere  anni  1869  in  quarta  classe  gymnasii  Joachimici  receptus  sum, 
qua  in  schola  egregia  praestantissimorum  praeceptorum  disciplina  per  ter  decies 
sex  menses  usus  sum,  quorura  memoriam  semper  animo  laeto  gratoque  repetam. 
Deinde  in  tiberiorem  universitatis  campum  egressus  Berolini  per  octies  sex  menses 
audiebam  viros  clarissimos  Curtium,  Dillmannum,  Geigerum,  Henningium,  Hueb- 
nerum,  Kirchhoflfium,  MuellenhofFium ,  Paulsenum,  Treitschkiura ,  Vahlenum, 
Wattenbachium,  Wilamowitzium,  Zellerum.  Summum  autem  fructum  inde  percepi, 
quod  inter  sodales  seminarii  philologi  recepto  per  duos  annos  egregia  Kirchhoffi 
et  Vahleni  institutione  uti  mihi  licuit.  Omnibus  his  viris  spectatissimis,  qui 
optimis  studiis  me  instruxerunt  atque  imbuerunt,  summas  ex  animo  gratias  ago. 


SENTENTIAE   CONTROVEBSAE. 


I. 

In  altero  Lucreti  libro,  v.  342,  vocera  praeterea  esse  retinendam, 
in  sequentibus  anacolutliiam  tolerandam. 

ir. 

Quarti   libri    versura  290   probata  Goebeli   sententia   non    esse 
mutandum  nec  loco  movendum  sed  antea  aliquid  excidisse. 

III. 
In    Platonis   Euthyphrone,    pag.  5  D,    Schanzium    participium 
adixovvu  frustra  impugnavisse. 

IV. 
In  eiusdem  Hippia  raaiore  pag.  288  A,   verba  rft'  o  ravT  ay  siri 
xakd  delenda  esse. 

